
(Riadny legislatívny postup: prvé čítanie)


Pozmeňujúci návrh		1

Návrh nariadenia
Odôvodnenie 1
	

	Text predložený Komisiou
	Pozmeňujúci návrh

	(1)	Na živé zvieratá vrátane mačiek a psov sa vzťahuje príloha I k Zmluve o fungovaní Európskej únie, pričom tvoria súčasť spoločnej poľnohospodárskej politiky Únie. V Únii existuje trh s týmito zvieratami vrátane značného cezhraničného obchodu. Mnohé členské štáty sú signatármi Európskeho dohovoru o ochrane spoločenských zvierat. Existuje široký okruh dôkazov o menej ako optimálnom fungovaní vnútorného trhu so psami a s mačkami v Únii, ako aj o nezákonnom obchodovaní s týmito zvieratami v rámci Únie a pri ich dovoze do Únie. Preto je potrebné stanoviť minimálne požiadavky na dobré životné podmienky psov a mačiek chovaných a držaných v zariadeniach, ako aj sprísnené požiadavky týkajúce sa vysledovateľnosti psov a mačiek dodávaných v Únii.
	(1)	Na živé zvieratá vrátane mačiek a psov sa vzťahuje príloha I k Zmluve o fungovaní Európskej únie, pričom tvoria súčasť spoločnej poľnohospodárskej politiky Únie, a mali by sa chrániť ich dobré životné podmienky. V Únii existuje trh s týmito zvieratami vrátane značného cezhraničného obchodu. Mnohé členské štáty sú signatármi Európskeho dohovoru o ochrane spoločenských zvierat. Existuje široký okruh dôkazov o menej ako optimálnom fungovaní vnútorného trhu so psami a s mačkami v Únii, ako aj o nezákonnom obchodovaní s týmito zvieratami v rámci Únie a pri ich dovoze do Únie. Vzhľadom na poznatky o zvieratách, ktoré naznačujú, že zvieratá majú schopnosť prežívať emócie, pociťovať bolesť a nadväzovať sociálne vzťahy, je potrebné stanoviť minimálne požiadavky na dobré životné podmienky psov a mačiek chovaných a držaných v zariadeniach, ako aj sprísnené požiadavky týkajúce sa vysledovateľnosti psov a mačiek umiestňovaných na trh v Únii.



Pozmeňujúci návrh		2

Návrh nariadenia
Odôvodnenie 2
	

	Text predložený Komisiou
	Pozmeňujúci návrh

	(2)	Chýbajúce ustanovenia Únie o dobrých životných podmienkach pri chove a držaní psov a mačiek a ich umiestňovaní na trh, ako aj rozdielne vnútroštátne pravidlá, pokiaľ existujú, veľmi často viedli k tomu, že tieto zvieratá sa rodili, chovali a predávali alebo adoptovali bezplatne za okolností škodlivých pre ich dobré životné podmienky. Hospodárska súťaž medzi komerčnými chovateľmi psov a mačiek v rôznych členských štátoch sa neuskutočňuje za rovnakých podmienok, pretože dobré životné podmienky zvierat sú jedným z hlavných prvkov konkurencieschopnosti týchto prevádzkovateľov a medzi členskými štátmi sa značne líšia. V dôsledku toho je narušená hospodárska súťaž, a to najmä pre chovateľov a držiteľov spĺňajúcich vysoké normy, ktorí nie sú schopní speňažiť svoje investície do dobrých životných podmienok zvierat pri cezhraničnom obchode, pretože čelia prevádzkovateľom, ktorí ťažia zo subštandardných životných podmienok zvierat, aby mohli využiť hospodársku súťaž a znížiť ceny a normy.
	(2)	So psami a mačkami s ich vlastnými jedinečnými biologickými a behaviorálnymi potrebami sa v Únii obchoduje a držia sa ako spoločenské zvieratá. Chýbajúce ustanovenia Únie o dobrých životných podmienkach pri chove a držaní psov a mačiek a ich umiestňovaní na trh, ako aj rozdielne vnútroštátne pravidlá, pokiaľ existujú, niekedy viedli k tomu, že tieto zvieratá sa rodili, chovali a predávali alebo adoptovali bezplatne za okolností, ktoré by mohli mať  vážne škodlivé dôsledky  pre ich dobré životné podmienky. Hospodárska súťaž medzi komerčnými chovateľmi psov a mačiek v rôznych členských štátoch sa neuskutočňuje za rovnakých podmienok, pretože dobré životné podmienky zvierat sú jedným z hlavných prvkov konkurencieschopnosti týchto prevádzkovateľov a medzi členskými štátmi sa značne líšia. V dôsledku toho je narušená hospodárska súťaž, a to najmä pre chovateľov a držiteľov spĺňajúcich vysoké normy, ktorí nie sú schopní speňažiť svoje investície do dobrých životných podmienok zvierat pri cezhraničnom obchode, pretože čelia prevádzkovateľom, ktorí ťažia zo subštandardných životných podmienok zvierat, aby mohli využiť hospodársku súťaž a znížiť ceny a normy.



Pozmeňujúci návrh		3

Návrh nariadenia
Odôvodnenie 3
	

	Text predložený Komisiou
	Pozmeňujúci návrh

	(3)	Spotrebitelia sú takisto nedostatočne chránení, pretože pri nadobúdaní psa alebo mačky často čelia negatívnym dôsledkom zlých životných podmienok, v ktorých boli zvieratá chované a držané v zariadeniach, ako sú zdravotné problémy, problémy so správaním alebo genetické defekty zakúpených alebo nadobudnutých psov alebo mačiek.
	(3)	Spotrebitelia sú takisto nedostatočne chránení, pretože pri nadobúdaní psa alebo mačky často čelia negatívnym dôsledkom zlých životných podmienok, v ktorých boli zvieratá chované a držané v zariadeniach, ako sú zdravotné problémy, problémy so správaním alebo genetické defekty zakúpených alebo nadobudnutých psov alebo mačiek. S cieľom podporiť informované rozhodnutia spotrebiteľov a dodržiavanie pravidiel Únie je nevyhnutné informovať verejnosť a zvyšovať informovanosť o rozdiele medzi zodpovednými a nevyhovujúcimi alebo nezákonnými chovnými postupmi.



Pozmeňujúce návrhy 280 a 307

<DocAmend>Návrh nariadenia</DocAmend>
<Article>Odôvodnenie 3 a (nové)</Article>
	

	Text predložený Komisiou
	Pozmeňujúci návrh

	
	(3a)	Aj keď niekoľko členských štátov už zaviedlo pozitívne zoznamy na reguláciu súkromného vlastníctva zvierat na vnútroštátnej úrovni, neexistencia spoločného rámca ustanovení Únie o dobrých životných podmienkach  týkajúcich sa šľachtenia, držania a umiestňovania na trh druhov spoločenských zvierat iných než psy a mačky, ako aj rozdielne vnútroštátne pravidlá vedú k nejednotnostiam, nedostatkom pri presadzovaní predpisov, nejasnostiam z hľadiska spotrebiteľa a často k vážnym dôsledkom, pokiaľ ide o dobré životné podmienky druhov zvierat, ktoré nie sú vhodné na držanie ako spoločenské zvieratá, a tiež k rizikám pre biodiverzitu, ľudské zdravie, bezpečnosť a ochranu prírody.



Pozmeňujúci návrh		308

<DocAmend>Návrh nariadenia</DocAmend>
<Article>Odôvodnenie 3 b (nové)</Article>
	

	Text predložený Komisiou
	Pozmeňujúci návrh

	
	(3b)	V minulosti zazneli výzvy na vytvorenie vedecky podloženého celoúnijného zoznamu zvierat, ktoré sa považujú za vhodné na držbu ako spoločenské zvieratá, a to pri zabezpečení primeraných dobrých životných podmienok zvierat bez toho, aby spôsobili ujmu populáciám vo voľnej prírode a ohrozili tak európsku biodiverzitu či ľudské zdravie a bezpečnosť. Pritom je nevyhnutné zabezpečiť posúdenie vplyvu na zvieratá vrátane ich dobrých životných podmienok, správania, stravovacích potrieb a veterinárnej starostlivosti, aby sa predišlo situáciám, ktoré by mohli spôsobiť zbytočné utrpenie, nevhodné životné podmienky alebo ohrozenie druhov.



Pozmeňujúci návrh		4

Návrh nariadenia
Odôvodnenie 4 a (nové)
	

	Text predložený Komisiou
	Pozmeňujúci návrh

	
	(4a)	Mala by sa posilniť spolupráca medzi členskými štátmi s cieľom identifikovať nelegálne chovné zariadenia, rozpustiť pridružené siete a zabezpečiť účinné presadzovanie uplatniteľných pravidiel. Posilnenie cezhraničnej spolupráce, výmeny informácií a koordinovaných inšpekcií je nevyhnutné na riešenie nadnárodnej povahy určitých nezákonných činností a na ochranu dobrých životných podmienok zvierat a záujmov spotrebiteľov v celej Únii.



Pozmeňujúci návrh		5

Návrh nariadenia
Odôvodnenie 4 b (nové)
	

	Text predložený Komisiou
	Pozmeňujúci návrh

	
	(4b)	Počet spoločenských zvierat v Únii sa v posledných rokoch výrazne zvýšil, čo je odrazom silnej väzby občanov Únie k dobrým životným podmienkam psov a mačiek. Vzhľadom na vývoj vedy o dobrých životných podmienkach zvierat by sa Únia a jej členské štáty mali nabádať, aby podporovali právny prístup, ktorý odráža nielen postavenie zvierat ako majetku, ale aj etickú zodpovednosť ľudí za ich dobré životné podmienky a ochranu.



Pozmeňujúci návrh		6

Návrh nariadenia
Odôvodnenie 6
	

	Text predložený Komisiou
	Pozmeňujúci návrh

	(6)	Nezákonné obchodovanie so psami a s mačkami sa rozvinulo čiastočne v dôsledku nedostatočnej vysledovateľnosti týchto zvierat k pôvodnému vrhu. Nezákonné obchodné praktiky sú zase spojené s utrpením psov a mačiek, ktoré sú predmetom nekontrolovaných chovateľských postupov. Nie je možné zabezpečiť, aby prevádzkovatelia dodržiavali rovnaké normy dobrých životných podmienok zvierat, ani jednotné podmienky hospodárskej súťaže na vnútornom trhu v súvislosti s dodávkou psov a mačiek bez spoľahlivých prostriedkov na vysledovanie pôvodu zvierat. Je preto nevyhnutné zabezpečiť vysledovateľnosť psov a mačiek systémom, v ktorom sa identifikujú a registrujú psy a mačky pred ich prvým dodaním v Únii, ako aj vždy, keď dôjde k zmene vlastníctva zvierat.
	(6)	Nezákonné obchodovanie so psami a s mačkami sa rozvinulo čiastočne v dôsledku nedostatočnej vysledovateľnosti týchto zvierat k pôvodnému vrhu a v dôsledku nadšenia spotrebiteľov pre tieto zvieratá,  čo sa ešte uľahčilo rozvojom online nákupov. Nezákonné obchodné praktiky sú zase spojené s utrpením psov a mačiek, ktoré sú predmetom nekontrolovaných chovateľských postupov. Nie je možné zabezpečiť, aby prevádzkovatelia dodržiavali rovnaké normy dobrých životných podmienok zvierat, ani jednotné podmienky hospodárskej súťaže na vnútornom trhu v súvislosti s umiestňovaním psov a mačiek na trh bez spoľahlivých prostriedkov na vysledovanie pôvodu zvierat. Je preto nevyhnutné zabezpečiť vysledovateľnosť psov a mačiek systémom, v ktorom sa identifikujú a registrujú psy a mačky pred ich prvým umiestnením na trh v Únii, ako aj vždy, keď dôjde k zmene vlastníctva zvierat.



Pozmeňujúci návrh		309

<DocAmend>Návrh nariadenia</DocAmend>
<Article>Odôvodnenie 6 a (nové)</Article>
	

	Text predložený Komisiou
	Pozmeňujúci návrh

	
	(6a)	Týmto nariadením sa zavádza povinná registrácia, sprísnené kontroly online predaja a lepšia vysledovateľnosť psov a mačiek s prechodnými obdobiami do 10 rokov s cieľom umožniť príslušným orgánom pripraviť sa. Ďalej sa zdôrazňuje význam celoúnijných noriem pre zodpovedný chov s cieľom zabrániť škodlivým vplyvom na zdravie a dobré životné podmienky psov a mačiek. Týmto nariadením sa riešia tieto problémy stanovením jasných požiadaviek na dobré životné podmienky zvierat a zabezpečením toho, aby chovateľské postupy dodržiavali tie najprísnejšie normy.



Pozmeňujúci návrh		7

Návrh nariadenia
Odôvodnenie 7
	

	Text predložený Komisiou
	Pozmeňujúci návrh

	(7)	Nezákonné obchodovanie s mačkami a so psami z krajín mimo EÚ sa zvyšuje. Súčasné pravidlá EÚ o premiestňovaní psov a mačiek do EÚ, ako sú ustanovenia nariadenia (EÚ) č. 576/2013 a právnej úpravy v oblasti zdravia zvierat, neobsahujú dostatočné nástroje na zabránenie tomuto nezákonnému obchodovaniu. Preto sú potrebné dodatočné pravidlá na boj proti nezákonnému obchodovaniu so psami a s mačkami. V existujúcich pravidlách týkajúcich sa zdravia zvierat sa vyžaduje, aby pri komerčnom aj nekomerčnom premiestňovaní psov a mačiek vstupujúcich do Únie boli zvieratá označené mikročipom. S cieľom posilniť tieto ustanovenia o vysledovateľnosti by vlastníci psov a mačiek vstupujúcich do Únie mali zabezpečiť ich registráciu v jednej z databáz členských štátov v mieste určenia. Zabezpečí sa tak väčšia kontrola nad premiestňovaním týchto zvierat.
	(7)	Nezákonné obchodovanie s mačkami a so psami z krajín mimo EÚ sa zvyšuje. Súčasné pravidlá EÚ o premiestňovaní psov a mačiek do EÚ, ako sú ustanovenia nariadenia (EÚ) č. 576/2013 a právnej úpravy v oblasti zdravia zvierat, neobsahujú dostatočné nástroje na zabránenie tomuto nezákonnému obchodovaniu. Preto sú potrebné dodatočné pravidlá na boj proti nezákonnému obchodovaniu so psami a s mačkami. V existujúcich pravidlách týkajúcich sa zdravia zvierat sa vyžaduje, aby pri komerčnom aj nekomerčnom premiestňovaní psov a mačiek vstupujúcich do Únie boli zvieratá označené mikročipom. S cieľom posilniť tieto ustanovenia o vysledovateľnosti by vlastníci psov a mačiek vstupujúcich do Únie alebo osoby za ne zodpovedné mali zabezpečiť ich registráciu v jednej z databáz členských štátov v mieste určenia. Zabezpečí sa tak väčšia kontrola nad premiestňovaním týchto zvierat.



Pozmeňujúci návrh		8

Návrh nariadenia
Odôvodnenie 8
	

	Text predložený Komisiou
	Pozmeňujúci návrh

	(8)	Ustanovenia tohto návrhu o vysledovateľnosti prispievajú aj k ochrane verejného zdravia prostredníctvom lepších životných podmienok zvierat, lepšieho zdravia zvierat a lepšej kontroly možného prenosu chorôb zvierat (z ktorých niektoré sú zoonotického charakteru), pričom sa riadia prístupom „jedno zdravie“.
	(8)	Ustanovenia tohto návrhu o vysledovateľnosti prispievajú aj k ochrane verejného zdravia prostredníctvom lepších životných podmienok zvierat, lepšieho zdravia zvierat a lepšej kontroly možného prenosu chorôb zvierat (z ktorých niektoré sú zoonotického charakteru a niektoré sa prenášajú na voľne žijúce zvieratá), pričom sa riadia prístupom „jedno zdravie“.




Pozmeňujúci návrh		9

Návrh nariadenia
Odôvodnenie 8 a (nové)
	

	Text predložený Komisiou
	Pozmeňujúci návrh

	
	(8a)	Nariadením Európskeho parlamentu a Rady (EÚ) 2016/429 sa upravujú prenosné choroby zvierat s cieľom zabrániť šíreniu takýchto chorôb v Únii. Zdravie zvierat je jednou z piatich oblastí dobrých životných podmienok zvierat, a preto sa rieši v tomto nariadení. Toto nariadenie sa však nezaoberá chorobami uvedenými v nariadení (EÚ) 2016/429, ale skôr zdravotným stavom psov a mačiek v dôsledku neprenosných chorôb (napríklad zranení) alebo chorôb neuvedených v danom nariadení (napríklad určitých parazitov). Pravidlá stanovené v tomto nariadení preto dopĺňajú nariadenie (EÚ) 2016/429 a neduplikujú ani sa neprekrývajú s pravidlami stanovenými v uvedenom nariadení.




Pozmeňujúci návrh		10

Návrh nariadenia
Odôvodnenie 10
	

	Text predložený Komisiou
	Pozmeňujúci návrh

	(10)	V nariadení (EÚ) 2016/429 sa vyžaduje identifikácia psov a mačiek transpondérom, ale iba v prípade, ak sú predmetom premiestňovania medzi členskými štátmi, ktoré vstúpili do Únie. Identifikácia vyžadovaná uvedeným nariadením nie je úplne harmonizovaná, pretože neobsahuje presné normy týkajúce sa transpondérov. Okrem toho sa v uvedenom nariadení nevyžaduje, aby členské štáty viedli databázy psov a mačiek. Preto by sa od členských štátov malo vyžadovať, aby vytvorili a viedli databázy psov a mačiek dodávaných na trh Únie na zabezpečenie vysledovateľnosti týchto zvierat. Takisto je potrebné zabezpečiť interoperabilitu týchto databáz. Uľahčí sa tak vyhľadávanie informácií o psoch a mačkách v celej Únii a zároveň sa príslušným orgánom umožní vykonávať úradné kontroly na zabezpečenie dodržiavania pravidiel dobrých životných podmienok zvierat.
	(10)	V nariadení (EÚ) 2016/429 sa vyžaduje identifikácia psov a mačiek transpondérom, ale iba v prípade, ak sú predmetom premiestňovania medzi členskými štátmi, ktoré vstúpili do Únie. Identifikácia vyžadovaná uvedeným nariadením nie je úplne harmonizovaná, pretože neobsahuje presné normy týkajúce sa transpondérov. Okrem toho sa v uvedenom nariadení nevyžaduje, aby členské štáty viedli databázy psov a mačiek. Preto by sa od členských štátov malo vyžadovať, aby vytvorili a viedli databázy psov a mačiek umiestňovaných na trh Únie na zabezpečenie vysledovateľnosti týchto zvierat. Takisto je potrebné zabezpečiť interoperabilitu týchto databáz. Uľahčí sa tak vyhľadávanie informácií o psoch a mačkách v celej Únii a zároveň sa príslušným orgánom umožní vykonávať úradné kontroly na zabezpečenie dodržiavania pravidiel dobrých životných podmienok zvierat.



Pozmeňujúci návrh		11

Návrh nariadenia
Odôvodnenie 11
	

	Text predložený Komisiou
	Pozmeňujúci návrh

	(11)	Dodávanie psov a mačiek, či už na dosiahnutie zisku alebo bezplatne, má vplyv na vnútorný trh. Na zabránenie podvodom by sa preto mala zabezpečiť vysledovateľnosť všetkých zvierat, s ktorými sa obchoduje na trhu Únie, a držanie zvierat v chovných zariadeniach, obchodoch so spoločenskými zvieratami alebo vo zvieracích útulkoch by malo podliehať podrobným pravidlám.
	(11)	Umiestňovanie psov a mačiek na trhu, či už na dosiahnutie zisku alebo bezplatne, má vplyv na vnútorný trh. Na zabránenie podvodom by sa preto mala zabezpečiť vysledovateľnosť všetkých zvierat, s ktorými sa obchoduje na trhu Únie, a držanie zvierat v chovných a predajných zariadeniach, náhradných domovoch spoločenských zvierat alebo vo zvieracích útulkoch by malo podliehať podrobným pravidlám. Vojenské, policajné alebo colné orgány, ktoré chovajú alebo držia psy pre potreby svojich služieb, nie sú v takejto situácii, pretože nevykonávajú svoju činnosť chovu alebo držania psov pre trh.



Pozmeňujúci návrh		12

Návrh nariadenia
Odôvodnenie 11 a (nové)
	

	Text predložený Komisiou
	Pozmeňujúci návrh

	
	(11a)	Príležitostné dodávanie šteniat a mačiat ich vlastníkmi, ktorí chovajú psy alebo mačky na osobné alebo rodinné potešenie a spoločnosť a bez akéhokoľvek komerčného úmyslu alebo účelu, nemá významný vplyv na vnútorný trh, a preto je odôvodnené vylúčiť takéto dodávateľské činnosti z rozsahu pôsobnosti tohto nariadenia.



Pozmeňujúci návrh		13

Návrh nariadenia
Odôvodnenie 13
	

	Text predložený Komisiou
	Pozmeňujúci návrh

	(13)	Smernicou Európskeho parlamentu a Rady 2010/63/EÚ4 sa upravuje držanie, chov a dodávanie zvierat držaných na vedecké účely vrátane psov a mačiek. Psy a mačky určené na vedecké účely by sa preto mali vyňať z rozsahu pôsobnosti tohto nariadenia.
	(13)	Smernicou Európskeho parlamentu a Rady 2010/63/EÚ4 sa upravuje držanie, chov a dodávanie zvierat držaných na vedecké účely vrátane psov a mačiek. Nariadením Európskeho parlamentu a Rady (EÚ) 2019/6 sa upravuje klinické skúšanie veterinárnych liekov, pri ktorých sa používajú zvieratá vrátane psov a mačiek. Psy a mačky určené alebo používané na vedecké účely, ako aj psy a mačky používané v klinických skúškach potrebných na povolenie uvedenie veterinárnych liekov na trh by sa preto mali vyňať z rozsahu pôsobnosti tohto nariadenia.

	__________________
	__________________

	4 Smernica Európskeho parlamentu a Rady 2010/63/EÚ z 22. septembra 2010 o ochrane zvierat používaných na vedecké účely (Ú. v. EÚ L 276, 20.10.2010, s. 33).
	4 Smernica Európskeho parlamentu a Rady 2010/63/EÚ z 22. septembra 2010 o ochrane zvierat používaných na vedecké účely (Ú. v. EÚ L 276, 20.10.2010, s. 33).



Pozmeňujúci návrh		14

Návrh nariadenia
Odôvodnenie 14
	

	Text predložený Komisiou
	Pozmeňujúci návrh

	(14)	Na veľký počet psov a mačiek sa po prvýkrát budú vzťahovať podrobné pravidlá týkajúce sa dobrých životných podmienok, vďaka ktorým budú mať lepšie podmienky na život. Vzhľadom na praktické ťažkosti v určitých prípadoch pri určovaní toho, či sú psy a mačky držané ako spoločenské zvieratá alebo či sa majú umiestniť na trh alebo dodávať, by sa týmto nariadením mali majitelia spoločenských zvierat, ktorí držia niekoľko psov a mačiek a produkujú niekoľko vrhov pod určitou prahovou hodnotou, oslobodiť od určitých povinností. V opačnom prípade by sa na týchto majiteľov spoločenských zvierat vzťahovali príslušné požiadavky tohto nariadenia, čo by nebolo primerané.
	(14)	Na veľký počet psov a mačiek sa po prvýkrát budú vzťahovať podrobné pravidlá týkajúce sa dobrých životných podmienok, vďaka ktorým budú mať lepšie podmienky na život. Vzhľadom na praktické ťažkosti v určitých prípadoch pri určovaní toho, či sú psy a mačky držané ako spoločenské zvieratá alebo používané na poľnohospodárske účely, ako je zaháňanie dobytka, stráženie dobytka, ochrana poľnohospodárskeho podniku, alebo či sa majú umiestniť na trh alebo dodávať, by sa týmto nariadením mali majitelia spoločenských zvierat, ktorí držia niekoľko psov a mačiek a produkujú niekoľko vrhov pod určitou prahovou hodnotou, oslobodiť. V opačnom prípade by sa na týchto majiteľov spoločenských zvierat vzťahovali príslušné požiadavky tohto nariadenia, čo by nebolo primerané. Túlavé mačky, ktoré voľne pohybujú a udržiavajú populácie hlodavcov pod kontrolou, sú už dlho súčasťou tejto rovnováhy na vidieku a plnia funkčnú a symbiotickú úlohu v poľnohospodárskych podnikoch. Mali by sa náležite zohľadniť vidiecke a vzdialené oblasti, v ktorých môže byť prístup k veterinárnym službám a infraštruktúre na zabezpečenie súladu obmedzený, ako aj potreba zabrániť neprimeranému zaťaženiu poľnohospodárov a drobných chovateľov.



Pozmeňujúci návrh		15

Návrh nariadenia
Odôvodnenie 17
	

	Text predložený Komisiou
	Pozmeňujúci návrh

	(17)	Okrem toho psy a mačky sú dodávané na trh Únie rôznymi druhmi prevádzkovateľov, ktorí vykonávajú rôzne druhy činností. Okrem komerčných chovateľov existujú obchody so spoločenskými zvieratami, v ktorých sa držia na predaj psy a mačky, ktoré sa zvyčajne narodili a boli chované v iných zariadeniach. Ochrana týchto zvierat môže byť nevyhovujúca a v týchto zariadeniach nie sú zavedené žiadne spoločné normy dobrých životných podmienok, ktoré by sa mali dodržiavať. Vzhľadom na to, že obchody so spoločenskými zvieratami sú komerčnými prevádzkovateľmi, ktorí umiestňujú psy a mačky na trh, musia sa na tieto zariadenia uplatňovať požiadavky tohto nariadenia.
	(17)	Okrem toho na trhu Únie rôzne druhy prevádzkovateľov, ktorí  vykonávajú rôzne druhy činností, umiestňujú psov a mačky na trh. Okrem komerčných chovateľov existujú predajné zariadenia, v ktorých sa držia na predaj psy a mačky, ktoré sa zvyčajne narodili a boli chované v iných zariadeniach. Ochrana týchto zvierat môže byť nevyhovujúca a v týchto zariadeniach nie sú zavedené žiadne spoločné normy dobrých životných podmienok, ktoré by sa mali dodržiavať. Vzhľadom na to, že predajné zariadenia sú komerčnými prevádzkovateľmi, ktorí umiestňujú psy a mačky na trh, musia sa na tieto zariadenia uplatňovať požiadavky tohto nariadenia.



Pozmeňujúci návrh		16

Návrh nariadenia
Odôvodnenie 19
	

	Text predložený Komisiou
	Pozmeňujúci návrh

	(19)	Napriek rozdielom v činnostiach, ktoré vykonávajú komerční chovatelia a obchody so spoločenskými zvieratami na jednej strane a zvieracie útulky na druhej strane, všetky dodávajú psy a mačky na trh Únie a do určitej miery sa prekrývajú, najmä na úrovni dopytu. Pri hľadaní psa alebo mačky sa spotrebitelia rozhodujú medzi kúpou zvieraťa od chovateľa (buď priamo, alebo prostredníctvom obchodu so spoločenskými zvieratami alebo sprostredkovateľa) alebo adopciou zvieraťa z útulku. Nadobúdanie psov alebo mačiek priamo od majiteľov spoločenských zvierat je málo významné. Jedným z dôležitých faktorov pri výbere psa alebo mačky sú možné problémy so správaním alebo iné problémy, ktoré môže zviera vykazovať v dôsledku toho, že bolo držané v zlých životných podmienkach a ktoré môžu znížiť jeho vhodnosť na držanie ako spoločenského zvieraťa bez ohľadu na to, či zviera bolo držané v komerčnom chovnom zariadení, v obchode so spoločenskými zvieratami alebo v útulku. Navyše vzhľadom na to, že obchodovanie vykonávajú aj sprostredkovatelia, a to väčšinou online, spotrebitelia nemusia pred nadobudnutím psa alebo mačky vedieť, či zviera pochádza z útulku, od chovateľa alebo z obchodu so spoločenskými zvieratami. Existujú dôkazy o tom, že množstvo zvierat dodávaných na trh Únie útulkami je značné, najmä pokiaľ ide o mačky. Takisto existujú dôkazy o tom, že zvieratá sú dodávané z útulkov v niektorých členských štátoch potenciálnym majiteľom spoločenských zvierat v iných členských štátoch, najmä pokiaľ ide o psy. Na dosiahnutie cieľa tohto nariadenia, ktorým je zabezpečiť bezproblémové fungovanie vnútorného trhu so psami a s mačkami, a racionálny rozvoj odvetvia pri súčasnom zabezpečení vysokej úrovne dobrých životných podmienok zvierat, je potrebné uplatniť niektoré požiadavky tohto nariadenia na útulky, ktoré držia určitý minimálny počet zvierat, a to bez ohľadu na to, či zvieratá predávajú za protihodnotu, alebo ich len dodávajú bezplatne alebo po úhrade primeraných nákladov. Z dôvodov proporcionality a vzhľadom na to, že činnosti útulkov sa líšia od činností iných prevádzkovateľov a môžu plniť funkciu verejného záujmu, by sa však na útulky mali vzťahovať len niektoré z požiadaviek tohto nariadenia, najmä pokiaľ ide o počet opatrovateľov zvierat a ich spôsobilosť, o umiestnenie, kŕmenie a napájanie, behaviorálne potreby a bolestivé postupy, ako aj poradenské návštevy veterinárneho lekára.
	(19)	Napriek rozdielom v činnostiach, ktoré vykonávajú komerční chovatelia a predajné zariadenia na jednej strane a zvieracie útulky na druhej strane, všetky umiestňujú psy a mačky na trh Únie a do určitej miery sa prekrývajú, najmä na úrovni dopytu. Pri hľadaní psa alebo mačky sa spotrebitelia rozhodujú medzi kúpou zvieraťa od chovateľa (buď priamo, alebo prostredníctvom predajného zariadenia alebo sprostredkovateľa) alebo adopciou zvieraťa z útulku. Nadobúdanie psov alebo mačiek priamo od majiteľov spoločenských zvierat je málo významné. Jedným z dôležitých faktorov pri výbere psa alebo mačky sú možné problémy so správaním alebo iné problémy, ktoré môže zviera vykazovať v dôsledku toho, že bolo držané v zlých životných podmienkach a ktoré môžu znížiť jeho vhodnosť na držanie ako spoločenského zvieraťa bez ohľadu na to, či zviera bolo držané v komerčnom chovnom zariadení, v predajnom zariadení alebo v útulku. Navyše vzhľadom na to, že obchodovanie vykonávajú aj sprostredkovatelia, a to väčšinou online, spotrebitelia nemusia pred nadobudnutím psa alebo mačky vedieť, či zviera pochádza z útulku, od chovateľa alebo z predajného zariadenia. Poskytovanie takýchto informácií by mohlo pomôcť kupujúcim prijímať informované a zodpovedné rozhodnutia. Existujú dôkazy o tom, že množstvo zvierat umiestňovaných na trh Únie útulkami je značné, najmä pokiaľ ide o mačky. Takisto existujú dôkazy o tom, že zvieratá sú umiestňované na trh z útulkov v niektorých členských štátoch potenciálnym majiteľom spoločenských zvierat v iných členských štátoch, najmä pokiaľ ide o psy. Na dosiahnutie cieľa tohto nariadenia, ktorým je zabezpečiť bezproblémové fungovanie vnútorného trhu so psami a s mačkami, a racionálny rozvoj odvetvia pri súčasnom zabezpečení vysokej úrovne dobrých životných podmienok zvierat, je potrebné uplatniť niektoré požiadavky tohto nariadenia na útulky, ktoré držia určitý minimálny počet zvierat, a to bez ohľadu na to, či psy alebo mačky umiestňujú na trh Únie za protihodnotu, bezplatne alebo po úhrade primeraných nákladov. Z dôvodov proporcionality a vzhľadom na to, že činnosti útulkov sa líšia od činností iných prevádzkovateľov a môžu plniť funkciu verejného záujmu, by sa však na útulky mali vzťahovať len niektoré z požiadaviek tohto nariadenia, najmä pokiaľ ide o počet opatrovateľov zvierat a ich spôsobilosť, o umiestnenie, kŕmenie a napájanie, behaviorálne potreby a bolestivé postupy, ako aj poradenské návštevy veterinárneho lekára.



Pozmeňujúci návrh		17

Návrh nariadenia
Odôvodnenie 19 a (nové)
	

	Text predložený Komisiou
	Pozmeňujúci návrh

	
	(19a)	Členské štáty zaznamenali, že prevádzkovatelia zodpovední za nechcené, opustené, túlavé, stratené alebo skonfiškované psy alebo mačky čoraz častejšie využívajú útulky. Vzhľadom na to, že počet psov a mačiek chovaných v útulkoch môže ovplyvniť trh so psami a mačkami, toto nariadenie by sa malo vzťahovať aj na útulky. V takýchto prípadoch by prevádzkovatelia, ktorí umiestňujú psy alebo mačky do útulkov, mali byť zodpovední za zabezpečenie toho, aby sa v týchto útulkoch dodržiavali požiadavky tohto nariadenia. To by sa mohlo dosiahnuť okrem iného prostredníctvom vytvorenia zmluvného vzťahu medzi prevádzkovateľom a útulkom.



Pozmeňujúci návrh		18

Návrh nariadenia
Odôvodnenie 20
	

	Text predložený Komisiou
	Pozmeňujúci návrh

	(20)	Okrem toho vzhľadom na značný počet zvierat dodávaných v Únii útulkami a na potrebu zabezpečiť dosiahnutie cieľov tohto nariadenia v súvislosti s vysledovateľnosťou a predchádzaním nezákonnému obchodovaniu by sa požiadavky tohto nariadenia, ktoré sa týkajú identifikácie a registrácie psov a mačiek, mali vzťahovať aj na útulky bez ohľadu na to, či ich činnosť možno považovať za hospodársku alebo nie.
	(20)	Okrem toho vzhľadom na značný počet zvierat umiestňovaných na trh v Únii útulkami a na potrebu zabezpečiť dosiahnutie cieľov tohto nariadenia v súvislosti s vysledovateľnosťou a predchádzaním nezákonnému obchodovaniu by sa požiadavky tohto nariadenia, ktoré sa týkajú identifikácie a registrácie psov a mačiek, mali vzťahovať aj na útulky bez ohľadu na to, či ich činnosť možno považovať za hospodársku alebo nie. Prevádzkovatelia zodpovední za útulky by sa mali nabádať, aby prijali vhodné opatrenia na zabránenie rozmnožovaniu psov alebo mačiek v útulkoch.



Pozmeňujúci návrh		19

Návrh nariadenia
Odôvodnenie 23
	

	Text predložený Komisiou
	Pozmeňujúci návrh

	(23)	Na zabezpečenie riadneho presadzovania tohto nariadenia je nevyhnutné, aby boli príslušné orgány schopné identifikovať zariadenia, ktoré podliehajú ich úradným kontrolám. Preto je potrebné, aby prevádzkovatelia držiaci psy a mačky v zariadeniach oznámili svoju činnosť príslušným orgánom.
	(23)	Na zabezpečenie riadneho presadzovania tohto nariadenia je nevyhnutné, aby boli príslušné orgány schopné identifikovať zariadenia, ktoré podliehajú ich úradným kontrolám. Preto je potrebné, aby prevádzkovatelia držiaci psy a mačky v zariadeniach oznámili svoju činnosť príslušným orgánom a aby príslušné orgány viedli aktualizovaný register týchto zariadení. S cieľom minimalizovať administratívne zaťaženie prevádzkovateľov by príslušné orgány mali mať možnosť na tento účel použiť informácie alebo údaje zhromaždené v registri zariadení pre psov a mačky podľa nariadenia (EÚ) 2016/429.



Pozmeňujúci návrh		278

<DocAmend>Návrh nariadenia</DocAmend>
<Article>Odôvodnenie 24</Article>
	

	Text predložený Komisiou
	Pozmeňujúci návrh

	(24)	Na zlepšenie životných podmienok zvierat je nevyhnutný dobre vyškolený a kvalifikovaný personál. Spôsobilosť v oblasti dobrých životných podmienok zvierat si vyžaduje znalosť základných vzorcov správania a potrieb príslušného druhu. Opatrovatelia zvierat by mali mať spôsobilosť v oblasti dobrých životných podmienok zvierat, ktoré sú relevantné pre ich úlohy a zvieratá, s ktorými zaobchádzajú, aby psom a mačkám nespôsobovali bolesť, strach a utrpenie.
	(24)	Trápenie a utrpenie psov a mačiek počas výcvikových aktivít, ktoré vykonávajú nevyškolení alebo nedostatočne vzdelaní cvičitelia, môže mať škodlivé účinky na správanie psov a mačiek s možnými rizikami pre zdravie a bezpečnosť ľudí a životné prostredie. Preto je na zlepšenie životných podmienok zvierat nevyhnutný dobre vyškolený a kvalifikovaný personál, a to aj pri chove, držaní a zaobchádzaní so psami určenými pre vojenské, policajné a colné služby. Spôsobilosť v oblasti dobrých životných podmienok zvierat si vyžaduje znalosť základných vzorcov správania a potrieb príslušného druhu. Opatrovatelia zvierat by mali mať spôsobilosť v oblasti dobrých životných podmienok zvierat, ktoré sú relevantné pre ich úlohy a zvieratá, s ktorými zaobchádzajú, aby psom a mačkám nespôsobovali bolesť, strach a utrpenie. Opatrovatelia zvierat a príslušné orgány vrátane vládnych agentúr by mali pravidelne aktualizovať svoje kompetencie prostredníctvom programov odbornej prípravy podporujúcich metódy výcviku, ako je „operantné podmieňovanie“, pričom namiesto metód založených na trestoch by sa malo uprednostňovať pozitívne posilnenie.



Pozmeňujúci návrh		21

Návrh nariadenia
Odôvodnenie 25
	

	Text predložený Komisiou
	Pozmeňujúci návrh

	(25)	Vzhľadom na skutočnosť, že dobré životné podmienky zvierat zahŕňajú aj zdravie zvierat, veterinárni lekári sú v najlepšom postavení, aby poskytli prevádzkovateľom poradenstvo s cieľom zlepšiť situáciu v oblasti dobrých životných podmienok zvierat v zariadeniach. Veterinárni lekári by mali zohrávať aktívnu úlohu pri zvyšovaní informovanosti o vzájomnom vzťahu medzi zdravím a dobrými životnými podmienkami týchto zvierat. Zariadenia, v ktorých sa držia psy a mačky, by preto mal v súvislosti s dobrými životnými podmienkami zvierat pravidelne navštevovať veterinárny lekár.
	(25)	Vzhľadom na skutočnosť, že dobré životné podmienky zvierat zahŕňajú aj zdravie zvierat, veterinárni lekári sú v najlepšom postavení, aby poskytli prevádzkovateľom poradenstvo s cieľom zlepšiť situáciu v oblasti dobrých životných podmienok zvierat v zariadeniach. Veterinárni lekári by mali zohrávať aktívnu úlohu pri zvyšovaní informovanosti o vzájomnom vzťahu medzi zdravím a dobrými životnými podmienkami týchto zvierat. Zariadenia, v ktorých sa drží viac psov a mačiek, ktoré presahujú určitú prahovú hodnotu, by preto mal v súvislosti s dobrými životnými podmienkami psov a mačiek navštevovať veterinárny lekár v prvom roku uplatňovania tohto nariadenia alebo v prvom roku od oznámenia nového zariadenia, následne sa uskutočnia návštevy veterinárneho lekára, ak je to vhodné, na základe analýzy rizika vykonanej príslušnými orgánmi.



Pozmeňujúci návrh		22

Návrh nariadenia
Odôvodnenie 25 a (nové)
	

	Text predložený Komisiou
	Pozmeňujúci návrh

	
	(25a)	S cieľom zabezpečiť vysokú úroveň v oblasti dobrých životných podmienok zvierat si veterinárni lekári udržiavajú primeraný stupeň odbornej nezávislosti od prevádzkovateľa, ako aj komplexné vzdelávanie a priebežnú odbornú prípravu s cieľom držať krok s vedeckým a odborným pokrokom. Táto odborná príprava môže podľa potreby zahŕňať aj prvky súvisiace s rozpoznávaním prípadov násilia a zneužívania zvierat.



Pozmeňujúci návrh		23

Návrh nariadenia
Odôvodnenie 25 b (nové)
	

	Text predložený Komisiou
	Pozmeňujúci návrh

	
	(25b)	Ak sa veterinárni lekári počas návštev týkajúcich sa zdravia a dobrých životných podmienok zvierat stretnú s okolnosťami, ktoré by mohli vážne ovplyvniť dobré životné podmienky psov alebo mačiek, vyzývajú sa, aby v prípade potreby informovali príslušné orgány alebo zvážili vykonanie následnej návštevy na posúdenie situácie.



Pozmeňujúci návrh		24

Návrh nariadenia
Odôvodnenie 25 c (nové)
	

	Text predložený Komisiou
	Pozmeňujúci návrh

	
	(25c)	Ukončeniu života psov a mačiek by mal podľa možnosti pomáhať veterinárny lekár s použitím metód, ktoré minimalizujú bolesť a strach. Vo výnimočných prípadoch, napríklad keď je poľovnícky alebo pastiersky pes vážne zranený na odľahlom mieste, kde nie je dostupná veterinárna pomoc, sa môžu použiť iné metódy za predpokladu, že v čo najväčšej miere minimalizujú utrpenie.



Pozmeňujúci návrh		25

Návrh nariadenia
Odôvodnenie 26
	

	Text predložený Komisiou
	Pozmeňujúci návrh

	(26)	Niektoré chovateľské stratégie môžu viesť k problémom s dobrými životnými podmienkami psov a mačiek. Výberom určitých genetických vlastností z estetických alebo iných obchodných dôvodov sa môžu vytvárať aj nežiaduce vlastnosti z hľadiska dobrých životných podmienok zvierat, ktoré sa môžu preniesť na budúce generácie. Prevádzkovatelia by preto mali prijať opatrenia na zabezpečenie toho, aby ich chovateľské stratégie neviedli k takýmto negatívnym dôsledkom na dobré životné podmienky psov a mačiek.
	(26)	Niektoré chovateľské stratégie môžu viesť k problémom s dobrými životnými podmienkami psov a mačiek. Výberom určitých genetických vlastností z estetických alebo iných obchodných dôvodov sa môžu vytvárať aj nežiaduce vlastnosti z hľadiska dobrých životných podmienok zvierat, ktoré sa môžu preniesť na budúce generácie. Prevádzkovatelia by preto mali prijať opatrenia na zabezpečenie toho, aby ich chovateľské stratégie neviedli k takýmto negatívnym dôsledkom na dobré životné podmienky psov a mačiek. Najmä chovateľské stratégie motivované marketingovými cieľmi môžu viesť k tomu, že sa u niektorých typov psov a mačiek vyvinú „nadmerné konformné znaky“. Keďže takéto nadmerné konformné znaky môžu viesť k závažným zdravotným problémom príslušných psov a mačiek, chovatelia by ich mali vylúčiť z chovných programov.



Pozmeňujúci návrh		26

Návrh nariadenia
Odôvodnenie 26 a (nové)
	

	Text predložený Komisiou
	Pozmeňujúci návrh

	
	(26a)	Estetické prehliadky, výstavy a súťaže psov alebo mačiek majú vplyv na trhové možnosti a cenu predaja psov a mačiek. Mrzačenie a určité chovateľské stratégie, ktorých výsledkom sú psy alebo mačky s nadmernými konformnými znakmi, môžu byť výhodné pre chovateľov súťažiacich na estetických prehliadkach, výstavách a súťažiach psov alebo mačiek. Organizovanie takýchto podujatí a účasť na nich môže byť motivovaná inými faktormi ako dobrými životnými podmienkami zvierat, napríklad estetickými normami, s cieľom propagovať určité plemená a fyzické vlastnosti. S cieľom zabezpečiť, aby chovatelia uprednostňovali dobré životné podmienky psov a mačiek, ktoré produkujú, a najmä aby sa u psov a mačiek nevyvíjali nadmerné konformné znaky a aby chovatelia nevykonávali mrzačenia s cieľom dosiahnuť nezdravé estetické normy, prevádzkovatelia chovných a predajných zariadení a organizátori takýchto prehliadok, výstav a súťaží by nemali na tieto prehliadky, výstavy alebo súťaže používať ani zaraďovať psy alebo mačky s nadmernými konformnými znakmi alebo psy alebo mačky, ktoré boli zmrzačené.



Pozmeňujúci návrh		27

Návrh nariadenia
Odôvodnenie 27
	

	Text predložený Komisiou
	Pozmeňujúci návrh

	(27)	Na základe vedeckých dôkazov má príbuzenské kríženie významný negatívny vplyv na zdravie a dobré životné podmienky zvierat. Príbuzenské kríženie psov a mačiek vrátane prirodzenej plemenitby prvého a druhého stupňa by sa preto malo zakázať, pretože sa tým zvyšuje výskyt dedičných porúch a ohrozuje funkcia imunitného systému, čo má nepriaznivý vplyv na zdravie a dobré životné podmienky psov a mačiek.
	(27)	Na základe vedeckých dôkazov má príbuzenské kríženie významný negatívny vplyv na zdravie a dobré životné podmienky zvierat. Príbuzenské kríženie psov a mačiek medzi rodičmi a potomkami, medzi súrodencami, medzi nevlastnými súrodencami alebo medzi starými rodičmi a vnúčatami by sa preto malo zakázať, pretože sa tým zvyšuje výskyt dedičných porúch a ohrozuje funkcia imunitného systému, čo má nepriaznivý vplyv na zdravie a dobré životné podmienky psov a mačiek. Príbuzenské kríženie by však malo byť možné, ak je to potrebné na zachovanie miestnych plemien s obmedzeným genetickým fondom, za predpokladu, že ho z tohto dôvodu povolí príslušný orgán.



Pozmeňujúci návrh		28

Návrh nariadenia
Odôvodnenie 29 a (nové)
	

	Text predložený Komisiou
	Pozmeňujúci návrh

	
	(29a)	Vedecké dôkazy potvrdzujú, že konzistentný prístup k primeranej výžive a hydratácii má zásadný význam pre dobré životné podmienky psov a mačiek. V tejto súvislosti je preto vhodné stanoviť minimálne požiadavky na prevádzkovateľov. Zariadenia na kŕmenie a napájanie by mali byť čisté a navrhnuté, skonštruované a inštalované tak, aby sa zabezpečil rovnaký prístup pre všetky zvieratá, čím sa minimalizuje súperenie a zabráni sa agonistickému správaniu. Takéto zariadenia by tiež mali byť navrhnuté tak, aby sa minimalizovali úniky, zabránilo sa kontaminácii krmiva a vody škodlivými látkami a aby sa zabránilo akémukoľvek riziku ujmy pre psy a mačky.



Pozmeňujúci návrh		29

Návrh nariadenia
Odôvodnenie 30
	

	Text predložený Komisiou
	Pozmeňujúci návrh

	(30)	Z vedeckých dôkazov jasne vyplýva potreba dostatočného priestoru pre psy a mačky, aby mohli prejavovať svoje prirodzené správanie a potrebu bežných sociálnych interakcií. To nie je možné dosiahnuť, ak sú zvieratá držané tak, že majú obmedzený pohyb, a v klietkach. Držanie psov a mačiek v klietkach by sa preto malo zakázať.
	(30)	Z vedeckých dôkazov jasne vyplýva potreba dostatočného priestoru pre psy a mačky, aby mohli prejavovať svoje prirodzené správanie a potrebu bežných sociálnych interakcií. To nie je možné dosiahnuť, ak sú zvieratá držané tak, že majú dlhší čas obmedzený pohyb a sú držané v prepravkách. Držanie psov a mačiek v prepravkách po dlhú dobu by sa preto malo zakázať s výnimkou prípadov, keď je to potrebné na prepravu a dočasnú, krátkodobú izoláciu jednotlivých psov a mačiek a počas účasti na prehliadkach, výstavách  a súťažiach, v prípade šteniat alebo mačiat so zníženou termoregulačnou kapacitou alebo šteniat alebo mačiat spolu s ich matkami za predpokladu, že sa minimalizuje stres a zamedzí utrpenie z extrémnych teplôt, a že psy a mačky budú môcť stáť a ležať v prirodzenej polohe.



Pozmeňujúci návrh		30

Návrh nariadenia
Odôvodnenie 33
	

	Text predložený Komisiou
	Pozmeňujúci návrh

	(33)	Chovné suky a chovné mačky by sa mali uviesť do chovu až po dosiahnutí skeletálnej a pohlavnej zrelosti, aby sa predišlo komplikáciám vyplývajúcim z gravidity a ohrozeniu ich dobrých životných podmienok. Na zabezpečenie fyzického zotavenia z gravidity a laktácie by mali byť chovné suky a chovné mačky znovu pripustené k reprodukcii až po dostatočne dlhom čase. Na predchádzanie určitým patologickým reprodukčným stavom pri chovných sukách a chovných mačkách, ako je pyometra, by sa však mali povoliť najviac tri po sebe nasledujúce gravidity, po ktorých by malo nasledovať primerané obdobie na zotavenie. Reprodukcia by sa mala postupne zastaviť pri chovných sukách a chovných mačkách pri dovŕšení vyššieho veku.
	(33)	Chovné suky a chovné mačky by sa nemali uviesť do chovu pred dosiahnutím primeranej zrelosti, aby sa predišlo komplikáciám vyplývajúcim z gravidity a ohrozeniu ich dobrých životných podmienok. Na zabezpečenie fyzického zotavenia z gravidity a laktácie by mali byť chovné suky a chovné mačky znovu pripustené k reprodukcii až po dostatočne dlhom čase. Na predchádzanie určitým patologickým reprodukčným stavom pri chovných sukách a chovných mačkách, ako je pyometra, by sa však mali povoliť najviac tri vrhy v priebehu dvoch rokov, po ktorých by malo nasledovať primerané obdobie na zotavenie, ktoré by nemalo byť kratšie ako jeden rok pre chovné suky a chovné mačky, ktoré už mali tri vrhy vrátane mŕtvonarodených, v priebehu dvoch rokov. Reprodukcia by sa mala zastaviť pri chovných sukách a chovných mačkách pri dovŕšení vyššieho veku a pri chovných sukách a chovných mačkách, ktoré už dvakrát podstúpili cisársky rez, pretože nemožno vylúčiť, že ďalšia gravidita bude mať negatívny vplyv na ich blaho. Všetky samice používané na chovné účely by mal pravidelne sledovať veterinárny lekár.



Pozmeňujúci návrh		31

Návrh nariadenia
Odôvodnenie 34 a (nové)
	

	Text predložený Komisiou
	Pozmeňujúci návrh

	
	(34a)	Členské štáty by mali stanoviť pravidlá týkajúce sa účinných, primeraných a odrádzajúcich sankcií za nedodržiavanie tohto nariadenia vrátane prípadov opustenia psov a mačiek prevádzkovateľmi. Chovateľské zariadenia, ktoré sa zapájajú do nekalých praktík ohrozujúcich dobré životné podmienky zvierat, by v prvom rade mali podliehať prísnym a odrádzajúcim sankciám. Takéto praktiky by sa mali jednoznačne odsúdiť a zodpovedným osobám by sa malo zabrániť, aby pokračovali vo svojej činnosti v ktoromkoľvek členskom štáte. Príslušné orgány by mali zabezpečiť, aby sa zvieratá držané v takýchto zariadeniach urýchlene odstránili a aby sa im poskytla primeraná starostlivosť a ochrana.



Pozmeňujúci návrh		32

Návrh nariadenia
Odôvodnenie 36
	

	Text predložený Komisiou
	Pozmeňujúci návrh

	(36)	Postupy, ktorých cieľom je zmeniť vzhľad alebo zabrániť určitému správaniu mačiek a psov, ako je kupírovanie uší, kupírovanie chvostov, odstraňovanie pazúrov a resekcia hlasiviek, majú vážny negatívny vplyv na dobré životné podmienky mačiek a psov. Tieto postupy spôsobujú bolesť a bránia mačkám a psom prejavovať vrodené správanie. Z tohto dôvodu by sa mali povoliť len v prípade, ak ich vykonáva veterinárny lekár a ak je to nevyhnutné zo zdravotných dôvodov.
	(36)	Postupy, ktorých cieľom je zmeniť vzhľad alebo zabrániť určitému správaniu mačiek a psov, ako je kupírovanie uší, kupírovanie chvostov, odstraňovanie pazúrov a resekcia hlasiviek, majú vážny negatívny vplyv na dobré životné podmienky mačiek a psov. Tieto postupy spôsobujú bolesť a bránia mačkám a psom prejavovať vrodené správanie. Z tohto dôvodu sa môžu povoliť len v prípade, ak ich vykonáva veterinárny lekár a ak je to nevyhnutné zo zdravotných dôvodov. Avšak pre niektoré rasy, napríklad pre poľovnícke psy, by sa mohli takéto postupy povoliť z profylaktických, diagnostických a/alebo terapeutických dôvodov, a to len v prípade, ak ich vykonáva veterinárny lekár. V osobitných súvislostiach a regiónoch Európy môže byť kupírovanie chvostov odôvodnené aj s cieľom zabrániť zraneniam chvostov za predpokladu, že je založené na úplnom a dôkladnom lekárskom hodnotení.



Pozmeňujúci návrh		33

Návrh nariadenia
Odôvodnenie 36 a (nové)
	

	Text predložený Komisiou
	Pozmeňujúci návrh

	
	(36a)	Psy používané v armáde, polícii a colných službách zvyčajne prechádzajú veľmi špecifickým typom výcviku, aby boli pripravené v záujme národnej bezpečnosti. S cieľom umožniť výcvik, ktorý sa považuje za najvhodnejší, by členské štáty mali mať možnosť udeliť výnimky pre psy chované v chovných alebo predajných zariadeniach, ktoré sú určené na vojenské, policajné alebo colné účely.



Pozmeňujúci návrh		34

Návrh nariadenia
Odôvodnenie 37
	

	Text predložený Komisiou
	Pozmeňujúci návrh

	(37)	Podmienky v chovných zariadeniach sú obzvlášť dôležité na zabezpečenie riadneho držania a ošetrenia psov a mačiek pred umiestnením na trh. Preto je dôležité, aby boli tieto prevádzky schválené príslušnými orgánmi a podliehali predbežnej kontrole na mieste pred ich schválením. Takisto je dôležité, aby bol zoznam týchto schválených zariadení verejne dostupný, aby si potenciálni kupujúci mohli overiť postavenie svojich dodávateľov. Keďže všetky zariadenia majú predĺženú lehotu na uplatnenie požiadaviek na umiestnenie a zdravie, je potrebné, aby povinnosť chovných zariadení získať schválenie začala platiť v rovnaký deň ako požiadavky na umiestnenie a zdravie.
	(37)	Predbežná kontrola zariadenia úradnými veterinárnymi lekármi alebo inými odborníkmi, ak bola úloha úradnej kontroly delegovaná, a následné schválenie prevádzkarní je účinným spôsobom, ako zabezpečiť, aby prevádzkarne spĺňali požiadavky tohto nariadenia. Vzhľadom na obmedzenú dostupnosť úradných veterinárnych lekárov v členských štátoch však nie je primerané vyžadovať predchádzajúcu kontrolu na mieste a schválenie pre všetky zariadenia, aby sa úradní veterinárni lekári zamerali na zariadenia, ktoré predstavujú vyššie riziko z hľadiska dobrých životných podmienok zvierat. Podmienky v chovných zariadeniach sú obzvlášť dôležité na zabezpečenie riadneho chovu, držania a ošetrenia psov a mačiek pred umiestnením na trh, najmä vzhľadom na dôsledky, ktoré môžu mať zlé podmienky pre dobré životné podmienky zvierat v ranom veku psov a mačiek. Preto je dôležité, aby boli tieto prevádzky schválené príslušnými orgánmi a podliehali predbežnej kontrole na mieste pred ich schválením. Takisto je dôležité, aby bol zoznam týchto schválených zariadení verejne dostupný, aby si potenciálni kupujúci mohli overiť postavenie chovných zariadení, čím sa posilní verejná kontrola a zvýši povedomie občanov.



Pozmeňujúci návrh		35

Návrh nariadenia
Odôvodnenie 38
	

	Text predložený Komisiou
	Pozmeňujúci návrh

	(38)	Niektorí prevádzkovatelia umiestňujúci psy a mačky na trh alebo útulky dodávajúce psy a mačky vyzývajú potenciálnych zákazníkov na nákup za každú cenu pomocou emocionálnych argumentov bez toho, aby potenciálnemu majiteľovi pripomenuli dôsledky vlastníctva spoločenského zvieraťa. Iní prevádzkovatelia alebo útulky trvajú na zodpovednosti spojenej s vlastníctvom spoločenských zvierat, čo vedie k obmedzeniu ich schopnosti predávať zvieratá. Tento nesúlad v postojoch prevádzkovateľov zvýhodňuje skôr menej zodpovedných prevádzkovateľov, čo vedie k narušeniu hospodárskej súťaže napriek tomu, že pre dobré životné podmienky zvierat a verejný poriadok je dôležité, aby boli zákazníci pri kúpe psa alebo mačky informovaní o ich zodpovednosti. Je preto opodstatnené požadovať, aby všetci dodávatelia psov a mačiek ako spoločenských zvierat na trhu Únie informovali budúcich majiteľov o ich zodpovednosti. Okrem toho, ak sa dodanie psa alebo mačky zabezpečuje online prostriedkami, malo by byť k online inzerátu priložené primerané upozornenie na efektívne poskytnutie informácie o zodpovednom vlastníctve.
	(38)	Niektorí prevádzkovatelia umiestňujúci psy a mačky na trh vyzývajú potenciálnych zákazníkov na nákup za každú cenu pomocou emocionálnych argumentov bez toho, aby potenciálnemu majiteľovi pripomenuli dôsledky vlastníctva spoločenského zvieraťa. Iní prevádzkovatelia alebo útulky trvajú na zodpovednosti spojenej s vlastníctvom spoločenských zvierat, čo vedie k obmedzeniu ich schopnosti predávať zvieratá. Tento nesúlad v postojoch prevádzkovateľov zvýhodňuje skôr menej zodpovedných prevádzkovateľov, čo vedie k narušeniu hospodárskej súťaže napriek tomu, že pre dobré životné podmienky zvierat a verejný poriadok je dôležité, aby boli zákazníci pri kúpe psa alebo mačky informovaní o ich zodpovednosti. Je preto opodstatnené požadovať, aby všetci prevádzkovatelia umiestňujúci psov a mačky  ako spoločenské zvieratá na trhu Únie informovali budúcich majiteľov o ich zodpovednosti. Okrem toho, ak sa umiestnenie psa alebo mačky na trh zabezpečuje online prostriedkami, malo by byť k online inzerátu priložené primerané upozornenie na efektívne poskytnutie informácie o zodpovednom vlastníctve.



Pozmeňujúci návrh		36

Návrh nariadenia
Odôvodnenie 39
	

	Text predložený Komisiou
	Pozmeňujúci návrh

	(39)	Nezákonné obchodovanie a podvodné postupy v súvislosti s predajom alebo prevodom psov a mačiek na adopciu uľahčuje chýbajúca vysledovateľnosť vzhľadom na chýbajúce požiadavky na identifikáciu a registráciu týchto zvierat. Okrem toho sa môžu objaviť podvodné postupy v prípade, keď systémy identifikácie a registrácie psov a mačiek nie sú harmonizované alebo sa nedajú ľahko prevádzkovať, pretože technické systémy nie sú interoperabilné. Preto je nevyhnutné harmonizovať normy pre prostriedky identifikácie a registrácie a zabezpečiť, aby sa identifikácia a registrácia psov a mačiek dokončila pred prvým dodaním zvieraťa do Únie. Dodávatelia psov a mačiek by mali pred prvým umiestnením zvieraťa na trh v Únii predložiť dôkaz o identifikácii a registrácii v jednej z databáz vytvorených členskými štátmi na tento účel. Následne musí dodávateľ pri každej zmene vlastníctva alebo zodpovednosti za zviera predložiť dôkaz o identifikácii a registrácii zvieraťa v niektorej z databáz. V záujme proporcionality by sa táto povinnosť nemala vzťahovať na fyzické osoby, ktoré príležitostne poskytujú psy a mačky inými prostriedkami ako online platformami.
	(39)	Nezákonné obchodovanie a podvodné postupy v súvislosti s predajom alebo prevodom psov a mačiek na adopciu uľahčuje chýbajúca vysledovateľnosť vzhľadom na chýbajúce požiadavky na identifikáciu a registráciu týchto zvierat. Okrem toho sa môžu objaviť podvodné postupy v prípade, keď systémy identifikácie a registrácie psov a mačiek nie sú harmonizované alebo sa nedajú ľahko prevádzkovať, pretože technické systémy nie sú interoperabilné. Preto je nevyhnutné harmonizovať normy pre prostriedky identifikácie a registrácie a zabezpečiť, aby sa identifikácia a registrácia psov a mačiek dokončila pred prvým umiestnením zvieraťa na trh Únie. Fyzické alebo právnické osoby umiestňujúce psov a mačky na trh by mali pred prvým umiestnením zvieraťa na trh v Únii predložiť dôkaz o identifikácii a registrácii v jednej z databáz vytvorených členskými štátmi na tento účel. Následne sa pri každej zmene vlastníctva alebo zodpovednosti za zviera zmena zodpovedajúcim spôsobom registruje v niektorej z databáz. V záujme proporcionality by sa táto povinnosť nemala vzťahovať na fyzické osoby, ktoré príležitostne poskytujú psy a mačky inými prostriedkami ako online platformami.



Pozmeňujúci návrh		37

Návrh nariadenia
Odôvodnenie 40
	

	Text predložený Komisiou
	Pozmeňujúci návrh

	(40)	Dodávatelia psov a mačiek by mali poskytnúť nielen dôkaz o identifikácii preukázaním dokladu s kódom transpondéra implantovaného zvieraťu, ale aj dôkaz o registrácii tohto zvieraťa v úradnej databáze. Tým sa umožňuje poskytnutie kľúčových informácií o zvierati novému majiteľovi a zabezpečenie vysledovateľnosti.
	(40)	Fyzické alebo právnické osoby umiestňujúce psov a mačky na trh v Únii by mali poskytnúť nielen dôkaz o identifikácii preukázaním dokladu s kódom transpondéra implantovaného zvieraťu, ale aj dôkaz o registrácii tohto zvieraťa v úradnej databáze. Tým sa umožňuje poskytnutie kľúčových informácií o zvierati novému majiteľovi a zabezpečenie vysledovateľnosti.



Pozmeňujúci návrh		38

Návrh nariadenia
Odôvodnenie 41
	

	Text predložený Komisiou
	Pozmeňujúci návrh

	(41)	Keďže väčšina psov a mačiek sa v súčasnosti ponúka na predaj alebo darovanie prostredníctvom inzerátov uverejnených na online platformách, poskytovatelia online platforiem by mali pri sprostredkovaní prístupu k psom a mačkám konať svedomito. Bez toho, aby bolo dotknuté nariadenie (EÚ) 2022/2065, by sa preto od online platforiem malo vyžadovať, aby upravili formu svojich inzerátov psov a mačiek tak, aby dodávatelia museli predložiť dôkazy o identifikácii a registrácii psov a mačiek určených na predaj alebo darovanie. Okrem toho by Komisia mala zabezpečiť rozvoj bezplatného a verejne dostupného systému, prostredníctvom ktorého sa overí pravosť identifikácie a registrácie psa alebo mačky.
Toto opatrenie je zamerané na lepší boj proti podvodom zlepšením vysledovateľnosti psov a mačiek dodávaných v Únii až k ich pôvodu, čo umožní lepšie kontroly zo strany príslušných orgánov a v konečnom dôsledku zlepší dobré životné podmienky týchto zvierat. Nemalo by to viesť k povinnosti online platforiem vo všeobecnosti monitorovať inzeráty ponúkané prostredníctvom danej platformy, ani k všeobecnej povinnosti zisťovania skutočností zameranej na posúdenie presnosti identifikácie a registrácie pred zverejnením ponuky.
	(41)	Keďže väčšina psov a mačiek sa v súčasnosti ponúka na predaj alebo darovanie prostredníctvom inzerátov uverejnených na online platformách, poskytovatelia online platforiem by mali pri sprostredkovaní prístupu k psom a mačkám konať svedomito. Bez toho, aby bolo dotknuté nariadenie (EÚ) 2022/2065, by sa preto od online platforiem malo vyžadovať, aby upravili formu svojich inzerátov psov a mačiek tak, aby fyzické alebo právnické osoby umiestňujúce psov alebo mačky na trh Únie predložili dôkazy o identifikácii a registrácii psov a mačiek určených na predaj alebo darovanie. Okrem toho by Komisia mala zabezpečiť rozvoj bezplatného a verejne dostupného systému, prostredníctvom ktorého sa overí pravosť identifikácie a registrácie psa alebo mačky.
Toto opatrenie je zamerané na lepší boj proti podvodom zlepšením vysledovateľnosti psov a mačiek umiestňovaných na trh v Únii až k ich pôvodu, čo umožní lepšie kontroly zo strany príslušných orgánov a v konečnom dôsledku zlepší dobré životné podmienky týchto zvierat. Nemalo by to viesť k povinnosti online platforiem vo všeobecnosti monitorovať inzeráty ponúkané prostredníctvom danej platformy, ani k všeobecnej povinnosti zisťovania skutočností zameranej na posúdenie presnosti identifikácie a registrácie pred zverejnením ponuky.



Pozmeňujúci návrh		39

Návrh nariadenia
Odôvodnenie 43
	

	Text predložený Komisiou
	Pozmeňujúci návrh

	(43)	Na zabezpečenie vysledovateľnosti psov a mačiek by zvieratá mali byť nielen označené jedinečným identifikátorom vo forme transpondéra, ale ich identifikácia by mala byť zároveň zaregistrovaná v databáze. Preto by členské štáty, ktoré ešte nemajú vnútroštátne databázy psov a mačiek, mali zriadiť takéto databázy na zabezpečenie spoľahlivej a overenej identifikácie. Okrem toho by mali byť tieto vnútroštátne databázy interoperabilné na zabezpečenie vysledovateľnosti v rámci Únie, čo by príslušným orgánom a zainteresovaným stranám umožnilo overiť pravosť identifikácie.
	(43)	Na zabezpečenie vysledovateľnosti psov a mačiek by tieto mali byť nielen individuálne identifikované jedinečným identifikátorom vo forme transpondéra, ale ich identifikácia by mala byť zároveň zaregistrovaná v databáze. Preto by sa od členských štátov malo vyžadovať, aby vytvorili a viedli databázy psov a mačiek umiestňovaných na trh Únie na zabezpečenie vysledovateľnosti týchto zvierat. Takisto je potrebné zabezpečiť interoperabilitu týchto databáz. Uľahčí sa tak vyhľadávanie informácií o psoch a mačkách v celej Únii a zároveň sa príslušným orgánom umožní vykonávať úradné kontroly na zabezpečenie dodržiavania pravidiel dobrých životných podmienok zvierat. S cieľom uľahčiť interoperabilitu medzi vnútroštátnymi databázami by Komisia mala vytvoriť indexovú databázu.



Pozmeňujúci návrh		40

Návrh nariadenia
Odôvodnenie 44 a (nové)
	

	Text predložený Komisiou
	Pozmeňujúci návrh

	
	(44a)	S cieľom zefektívniť cezhraničné premiestňovanie identifikovaných a registrovaných psov a mačiek a zabezpečiť veterinárnym lekárom včasný prístup k relevantným zdravotným informáciám sa členské štáty vyzývajú, aby zaviedli systém digitálnych pasov. Tento digitálny dokument by mal obsahovať základné údaje o identifikácii a stave očkovania zvieraťa, čím by sa posilnilo riadenie zdravia zvierat a administratívna efektívnosť.



Pozmeňujúci návrh		41

Návrh nariadenia
Odôvodnenie 44 b (nové)
	

	Text predložený Komisiou
	Pozmeňujúci návrh

	
	(44b)	Ochrana údajov v súvislosti so spracovaním osobných údajov je základným právom. V nariadení Európskeho parlamentu a Rady (EÚ) 2018/1725 sa stanovujú pravidlá ochrany fyzických osôb pri spracúvaní osobných údajov inštitúciami, orgánmi, úradmi a agentúrami Únie a voľného pohybu takýchto údajov. Na spracúvanie osobných údajov vykonávané členskými štátmi v rámci príslušných postupov sa vzťahuje nariadenie Európskeho parlamentu a Rady (EÚ) 2016/679.



Pozmeňujúci návrh		42

Návrh nariadenia
Odôvodnenie 44 c (nové)
	

	Text predložený Komisiou
	Pozmeňujúci návrh

	
	(44c)	Ochrana údajov v súvislosti so spracovaním osobných údajov je základným právom. V nariadení Európskeho parlamentu a Rady (EÚ) 2018/1725 sa stanovujú pravidlá ochrany fyzických osôb pri spracúvaní osobných údajov inštitúciami, orgánmi, úradmi a agentúrami Únie a voľného pohybu takýchto údajov. Na spracúvanie osobných údajov vykonávané členskými štátmi v rámci príslušných postupov sa vzťahuje nariadenie Európskeho parlamentu a Rady (EÚ) 2016/679. Úlohy Komisie a členských štátov v súvislosti so spracúvaním osobných údajov v prípadoch podľa tohto nariadenia treba jasne vymedziť, aby sa zabezpečila vysoká úroveň ochrany údajov.



Pozmeňujúci návrh		43

Návrh nariadenia
Odôvodnenie 46
	

	Text predložený Komisiou
	Pozmeňujúci návrh

	(46)	Ustanovenia uvedené v predchádzajúcom odôvodnení by sa mali presadzovať prostredníctvom zoznamu tretích krajín schválených na dodávky psov a mačiek do Únie na základe posúdenia Komisie týkajúceho sa spoľahlivosti ich úradných kontrol na presadzovanie pravidiel dobrých životných podmienok zvierat požadovaných podľa tohto nariadenia alebo rovnocenných pravidiel v zariadeniach na ich území, ktoré dodávajú psy a mačky do Únie alebo ich majú v úmysle dodávať. Okrem toho by sa mal vypracovať zoznam zariadení na chov a držanie psov a mačiek v týchto tretích krajinách, ktoré majú povolenie vyvážať tieto zvieratá do Únie, aby sa zabezpečila vysledovateľnosť a kontroly na hraničných kontrolných staniciach Únie. Komisia by mala na základe prístupu založeného na riziku vykonávať audity spoľahlivosti systému úradnej kontroly tretích krajín schválených podľa tohto nariadenia, ako aj tých, ktoré žiadajú o schválenie podľa tohto nariadenia.
	(46)	Presadzovanie dôležitých pravidiel by sa malo zabezpečiť prostredníctvom zoznamu tretích krajín schválených na umiestňovanie psov a mačiek na trh Únie na základe posúdenia Komisie týkajúceho sa spoľahlivosti ich úradných kontrol na presadzovanie pravidiel dobrých životných podmienok zvierat požadovaných podľa tohto nariadenia alebo uznaných Úniou ako rovnocenných pravidiel v zariadeniach na ich území, ktoré vyvážajú psy a mačky na trh Únie alebo ich majú v úmysle vyvážať. Okrem toho by sa mal vypracovať zoznam zariadení na chov a držanie psov a mačiek v týchto tretích krajinách, ktoré majú povolenie vyvážať tieto zvieratá do Únie, aby sa zabezpečila vysledovateľnosť a kontroly na hraničných kontrolných staniciach Únie. Komisia by mala na základe prístupu založeného na riziku vykonávať audity spoľahlivosti systému úradnej kontroly tretích krajín schválených podľa tohto nariadenia, ako aj tých, ktoré žiadajú o schválenie podľa tohto nariadenia. Napokon, súlad s príslušnými pravidlami tohto nariadenia alebo s pravidlami, ktoré Únia uznáva za rovnocenné pravidlá, by sa mal osvedčiť v príslušnom zdravotnom certifikáte používanom pri takomto vývoze. Na tento účel by sa Komisia mala snažiť zmeniť príslušný vzor úradného osvedčenia, aby obsahovalo príslušné osvedčenie o dobrých životných podmienkach zvierat.



Pozmeňujúci návrh		44

Návrh nariadenia
Odôvodnenie 46 a (nové)
	

	Text predložený Komisiou
	Pozmeňujúci návrh

	
	(46a)	Na zvýšenie ochrany spotrebiteľa a zabezpečenie riadnej vysledovateľnosti dovozu psov a mačiek do Únie je vhodné požadovať, aby boli pred vstupom identifikované a aby dovozcovia zabezpečili ich registráciu v jednej z databáz členských štátov. Povedie to k väčšej kontrole nad premiestňovaním týchto zvierat. Okrem toho koordinovaná akcia EÚ zameraná na nezákonný obchod so psami a mačkami, ktorá sa uskutočnila v rokoch 2022 a 2023, preukázala, že jedna z bežných podvodných praktík pri obchodovaní so psami a mačkami spočíva v tom, že sa do Únie dovážajú psy a mačky určené na obchodovanie s tvrdením, že ide o nekomerčné premiestňovanie v zmysle pravidiel Únie v oblasti zdravia zvierat, konkrétne o premiestňovanie psov a mačiek v sprievode ich majiteľov alebo osoby poverenej majiteľom bez úmyslu previesť vlastníctvo. S cieľom poskytnúť členským štátom nástroje na vykonávanie kontrol založených na riziku a zameraných na tieto podvodné praktiky je nevyhnutné, aby sa vstup psov a mačiek ako neobchodných zvierat vopred oznamoval prostredníctvom osobitnej databázy Únie pre cestujúcich so spoločenskými zvieratami. Táto databáza by mala zhromažďovať oznámenia o všetkých takýchto vstupoch do Únie bez ohľadu na miesto vstupu, aby členské štáty mali potrebný prehľad a mohli odhaliť podozrivé pohyby. Z tohto dôvodu je vhodné, aby Komisia vytvorila a viedla túto databázu, aby členské štáty mali prístup ku všetkým dostupným informáciám na účely svojich kontrol.



Pozmeňujúci návrh		45

Návrh nariadenia
Odôvodnenie 47
	

	Text predložený Komisiou
	Pozmeňujúci návrh

	(47)	Podľa nariadenia (EÚ) 2016/429 sa na účely riadenia rizika zavlečenia prenosných chorôb zvierat do Únie zriaďuje zoznam tretích krajín povolených na účely vstupu psov a mačiek do Únie. Zoznam tretích krajín uvedený v predchádzajúcom odôvodnení by sa preto mal obmedziť na tretie krajiny povolené podľa nariadenia (EÚ) 2016/429, ktoré poskytujú primerané záruky spôsobilosti ich príslušného orgánu kontrolovať a zabezpečovať súlad zariadení na chov a držanie psov a mačiek na vývoz do Únie s požiadavkami na dobré životné podmienky zvierat stanovenými v tomto nariadení.
	(47)	Podľa nariadenia (EÚ) 2016/429 sa na účely riadenia rizika zavlečenia prenosných chorôb zvierat do Únie zriaďuje zoznam tretích krajín povolených na účely vstupu psov a mačiek do Únie. Zoznam tretích krajín uvedený v odôvodnení 46 by sa preto mal obmedziť na tretie krajiny povolené podľa nariadenia (EÚ) 2016/429, ktoré poskytujú primerané záruky spôsobilosti ich príslušného orgánu kontrolovať a zabezpečovať súlad zariadení na chov a držanie psov a mačiek na vývoz do Únie s požiadavkami na dobré životné podmienky zvierat stanovenými v tomto nariadení.



Pozmeňujúci návrh		46

Návrh nariadenia
Odôvodnenie 47 a (nové)
	

	Text predložený Komisiou
	Pozmeňujúci návrh

	
	(47a)	S cieľom účinne sledovať pôvod psa alebo mačky v tretej krajine a riešiť nezákonný dovoz do Únie a podvodné praktiky pod zámienkou nekomerčného premiestňovania, ako je vymedzené v pravidlách Únie o zdraví zvierat, je dôležité, aby sa psy a mačky dovážali z tretích krajín v súlade s týmto nariadením, pokiaľ ide o ich registráciu v databáze členského štátu do dvoch pracovných dní od ich vstupu do Únie.



Pozmeňujúci návrh		47

Návrh nariadenia
Odôvodnenie 48
	

	Text predložený Komisiou
	Pozmeňujúci návrh

	(48)	S cieľom zohľadniť technický pokrok a vedecký vývoj a ich sociálne, hospodárske a environmentálne vplyvy by sa na Komisiu mala delegovať právomoc prijímať akty v súlade s článkom 290 ZFEÚ na účely zmeny článku 6 tohto nariadenia tak, aby chovateľské stratégie neviedli ku genotypom, ktoré majú škodlivé účinky na zdravie alebo dobré životné podmienky psov a mačiek.
	(48)	S cieľom zohľadniť technický pokrok a vedecký vývoj, najmä stanoviská Európskej agentúry pre bezpečnosť potravín (EFSA), a ich sociálne, hospodárske a environmentálne vplyvy by sa na Komisiu mala delegovať právomoc prijímať akty v súlade s článkom 290 ZFEÚ na účely doplnenia článku 6a tohto nariadenia tak, aby sa určili charakteristiky genotypov, fenotypov a extrémnych telesných znakov, ktoré by sa mali vyňať z rozmnožovania, aby chovateľské stratégie neviedli ku genotypom, ktoré majú škodlivé účinky na zdravie alebo dobré životné podmienky psov a mačiek. V súvislosti s estetickými prehliadkami, výstavami a súťažami by delegované akty mali po zohľadnení vedeckého stanoviska EFSA, ako aj osobitných sociálnych a hospodárskych okolností odvetvia odrážať progresívny a vyvážený prístup, aby sa zabezpečilo primerané a prakticky dosiahnuteľné vykonávanie.



Pozmeňujúci návrh		48

Návrh nariadenia
Odôvodnenie 52 – zarážka 2
	

	Text predložený Komisiou
	Pozmeňujúci návrh

	–	článok 17 ods. 5 s cieľom špecifikovať informácie, ktoré majú dodávatelia poskytnúť ako dôkaz o identifikácii a registrácii psov a mačiek, a to v prípade ich ponuky prostredníctvom online platforiem, ako aj inými prostriedkami,
	vypúšťa sa



Pozmeňujúci návrh		49

Návrh nariadenia
Odôvodnenie 52 – zarážka 6
	

	Text predložený Komisiou
	Pozmeňujúci návrh

	–	článok 21 ods. 5 s cieľom stanoviť postup uznávania rovnocennosti podmienok, za ktorých sa psy a mačky chovajú a držia v zariadeniach v tretej krajine, ktorá má v úmysle vyvážať zvieratá do Únie, s ustanoveniami tohto nariadenia týkajúcimi sa zariadení.
	vypúšťa sa



Pozmeňujúci návrh		50

Návrh nariadenia
Odôvodnenie 53 a (nové)
	

	Text predložený Komisiou
	Pozmeňujúci návrh

	
	(53a)	Členské štáty môžu zvážiť zvýšenie informovanosti o dobrých životných podmienkach zvierat a zodpovednej starostlivosti o zvieratá.



Pozmeňujúci návrh		51

Návrh nariadenia
Odôvodnenie 55
	

	Text predložený Komisiou
	Pozmeňujúci návrh

	(55)	Je nevyhnutné, aby právne predpisy Únie podliehali pravidelnému monitorovaniu a hodnoteniu, aby sa mohli upravovať na dosiahnutie očakávaných vplyvov. Toto nariadenie by preto malo obsahovať povinnosť Komisie vykonávať monitorovanie dobrých životných podmienok psov a mačiek v Únii a vykonávať hodnotenie, ktoré sa predloží iným inštitúciám Únie.
	(55)	Je nevyhnutné, aby právne predpisy Únie podliehali pravidelnému monitorovaniu a hodnoteniu, aby sa mohli upravovať na dosiahnutie očakávaných vplyvov. Toto nariadenie by preto malo obsahovať povinnosť Komisie vykonávať monitorovanie dobrých životných podmienok psov a mačiek v Únii a vykonávať hodnotenie, ktoré sa predloží iným inštitúciám Únie. V hodnotení by sa mal posúdiť technologický a vedecký vývoj, ku ktorému došlo okrem iného v súvislosti s prostriedkami identifikácie psov alebo mačiek, a možnosť použitia alternatívnych prostriedkov, ktoré sú menej invazívne ako implantácia transpondéra. Hodnotenie by malo tiež zaručiť odolnosť a spoľahlivosť systému Únie na sledovanie, ako aj primeranosť nákladov na identifikáciu fyzických a právnických osôb, na ktoré sa vzťahuje povinnosť identifikácie podľa tohto nariadenia.



Pozmeňujúce návrhy 282 a 311

<DocAmend>Návrh nariadenia</DocAmend>
<Article>Článok 1 – odsek 1 – písmeno b</Article>
	

	Text predložený Komisiou
	Pozmeňujúci návrh

	b)	vysledovateľnosť psov a mačiek umiestňovaných na trh Únie alebo dodávaných v Únii.
	b)	vysledovateľnosť psov a mačiek chovaných alebo držaných v Únii alebo umiestňovaných na trh Únie.



Pozmeňujúci návrh		53

Návrh nariadenia
Článok 2 – odsek 1
	

	Text predložený Komisiou
	Pozmeňujúci návrh

	1.	Toto nariadenie sa uplatňuje na chov a držanie psov a mačiek, ich umiestňovanie na trh, ako aj na ich dodávanie v Únii.
	1.	Toto nariadenie sa neuplatňuje na chov, držanie psov alebo mačiek, ich umiestňovanie na trh a vstup do Únie.



Pozmeňujúci návrh		54

Návrh nariadenia
Článok 2 – odsek 2
	

	Text predložený Komisiou
	Pozmeňujúci návrh

	2.	Toto nariadenie sa neuplatňuje na chov a držanie psov alebo mačiek určených na vedecké účely, ani na ich umiestňovanie na trh či dodávanie.
	2.	Toto nariadenie sa neuplatňuje na chov a držanie psov alebo mačiek určených na vedecké účely, ani na ich umiestňovanie na trh či dodávanie alebo na klinické skúšky potrebné na povolenie uvedenia veterinárnych liekov na trh.



Pozmeňujúci návrh		55

Návrh nariadenia
Článok 2 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Toto nariadenie sa nevzťahuje na:

	
	– fyzické osoby, ktoré držia psy alebo mačky na osobné alebo rodinné potešenie a spoločnosť a ktoré takýmto zvieratám umožňujú rozmnožovať sa najviac v jednom vrhu pre jedno plemeno a domácnosť za 18 mesiacov bez toho, aby ich umiestňovali na trh;

	
	– a poľnohospodárske podniky s výnimkou ustanovení uvedených v článku 5.



Pozmeňujúci návrh		284

<DocAmend>Návrh nariadenia</DocAmend>
<Article>Článok 2 – odsek 2 b (nový)</Article>
	

	Text predložený Komisiou
	Pozmeňujúci návrh

	
	2b.	Bez ohľadu na odsek 2 tohto článku sa požiadavky týkajúce sa identifikácie a registrácie stanovené v článku 17 uplatňujú na všetky psy a mačky, za ktoré sú zodpovedné fyzické osoby.



Pozmeňujúci návrh		56
Návrh nariadenia
Článok 3 – odsek 1 – bod 1 a (nový)
	

	Text predložený Komisiou
	Pozmeňujúci návrh

	
	1a.	„Psy vykonávajúce špecifické, pracovné alebo profesionálne činnosti“  sú zvieratá, ktoré sú vybrané pre svoje fyzické, inštinktívne vlohy a povahu, a sú vycvičené na pomoc ľuďom pri špecifickej regulovanej činnosti alebo úlohe, ako je lov, práca, pasenie, záchrana, pomoc, na športové účely, používané orgánmi činnými v trestnom konaní, ako aj vodiace zvieratá, vodiace psy alebo zvieratá určené na zooterapiu, ktoré boli vyškolené v centrách alebo profesionálmi, ktorí sa špecializujú na sprievod, vodenie a pomoc ľuďom s funkčnou diverzitou;



Pozmeňujúci návrh		57

Návrh nariadenia
Článok 3 – odsek 1 – bod 3 a (nový)
	

	Text predložený Komisiou
	Pozmeňujúci návrh

	
	3a.	„chov“ je činnosť chovu psov alebo mačiek v chovných zariadeniach na účely reprodukcie;



Pozmeňujúci návrh		58

Návrh nariadenia
Článok 3 – odsek 1 – bod 3 b (nový)
	

	Text predložený Komisiou
	Pozmeňujúci návrh

	
	3b.	„inzercia“ je akákoľvek forma komunikácie, ktorej priamym alebo nepriamym účinkom je propagácia psa alebo mačky s cieľom vzbudiť záujem, angažovanosť alebo predaj, vrátane propagácie plemena alebo fyzickej charakteristiky;



Pozmeňujúci návrh		59

Návrh nariadenia
Článok 3 – odsek 1 – bod 4
	

	Text predložený Komisiou
	Pozmeňujúci návrh

	4.	„držba“ je akákoľvek činnosť, počas ktorej je zviera zadržiavané alebo sa s ním zaobchádza v zariadení;
	4.	„držba“ je akákoľvek činnosť, počas ktorej sú psy a mačky držané, umiestnené, zadržiavané alebo sa s nimi zaobchádza v zariadení alebo na zodpovednosť prevádzkovateľa;



Pozmeňujúci návrh		303

<DocAmend>Návrh nariadenia</DocAmend>
<Article>Článok 3 – odsek 1 – bod 5</Article>
	

	Text predložený Komisiou
	Pozmeňujúci návrh

	5.	„umiestňovanie na trh“ je držanie psov a mačiek na účely predaja, ponuky na predaj, distribúcie alebo akejkoľvek inej formy prevodu vlastníctva alebo zodpovednosti za zviera, a to za protihodnotu alebo aspoň za náhradu vynaložených nákladov vrátane inzercie zvierat na uvedené účely;
	5.	„umiestňovanie na trh“ je predaj, ponuka na predaj, distribúcia alebo akákoľvek iná forma prevodu vlastníctva alebo zodpovednosti, či už za úhradu alebo bezplatne, s výnimkou príležitostného a nepravidelného darovania malého počtu psov a mačiek fyzickými osobami iným spôsobom než prostredníctvom online platformy, ako aj inzercia zvierat na uvedené účely;



Pozmeňujúci návrh		61

Návrh nariadenia
Článok 3 – odsek 1 – bod 6
	

	Text predložený Komisiou
	Pozmeňujúci návrh

	6.	„dodávanie“ je prevod vlastníctva alebo zodpovednosti za psy alebo mačky akýmikoľvek prostriedkami alebo akoukoľvek formou, či už za protihodnotu alebo bezodplatne, s výnimkou príležitostných dodávok psov alebo mačiek fyzickými osobami inými prostriedkami ako prostredníctvom online platformy;
	vypúšťa sa



Pozmeňujúci návrh		62

Návrh nariadenia
Článok 3 – odsek 1 – bod 7
	

	Text predložený Komisiou
	Pozmeňujúci návrh

	7.	„online platformy“ sú online platformy vymedzené v článku 3 písm. i) nariadenia (EÚ) 2022/2065 na sprostredkovanie umiestňovania psov a mačiek na trh alebo ich distribúciu;
	7.	„online platformy“ sú online platformy vymedzené v článku 3 písm. i) nariadenia (EÚ) 2022/2065 na sprostredkovanie umiestňovania psov alebo mačiek na trh;



Pozmeňujúci návrh		63

Návrh nariadenia
Článok 3 – odsek 1 – bod 8
	

	Text predložený Komisiou
	Pozmeňujúci návrh

	8.	„inzerát“ je zverejnenie inzercie na dodanie psa alebo mačky na online platforme;
	vypúšťa sa



Pozmeňujúci návrh		64

Návrh nariadenia
Článok 3 – odsek 1 – bod 10 a (nový)
	

	Text predložený Komisiou
	Pozmeňujúci návrh

	
	10a.	„pastiersky pes“ je pes, ktorý je primárne držaný alebo vycvičený na riadenie, premiestňovanie alebo ovládanie hospodárskych zvierat v poľnohospodárstve alebo pastierskom prostredí vrátane poľnohospodárskych podnikov, pasienkov alebo počas prepravy;



Pozmeňujúci návrh		65

Návrh nariadenia
Článok 3 – odsek 1 – bod 11
	

	Text predložený Komisiou
	Pozmeňujúci návrh

	11.	„zariadenia“ sú chovné zariadenia, zvieracie útulky a obchody so spoločenskými zvieratami;
	11.	„zariadenia“ sú chovné zariadenia, predajné zariadenia, útulky a náhradné domovy;



Pozmeňujúci návrh		66

Návrh nariadenia
Článok 3 – odsek 1 – bod 12
	

	Text predložený Komisiou
	Pozmeňujúci návrh

	12.	„chovné zariadenia“ sú akékoľvek priestory alebo akákoľvek konštrukcia, v ktorých sa držia psy a mačky na účely reprodukcie s cieľom umiestniť ich potomstvo na trh, a to vrátane domácností;
	12.	„chovné zariadenia“ sú akékoľvek priestory alebo akákoľvek konštrukcia, v ktorých sa držia psy alebo mačky na účely reprodukcie s cieľom umiestniť ich potomstvo na trh, a to vrátane domácností;



Pozmeňujúci návrh		67

Návrh nariadenia
Článok 3 – odsek 1 – bod 12 a (nový)
	

	Text predložený Komisiou
	Pozmeňujúci návrh

	
	12a.	„poľnohospodársky podnik“ je poľnohospodársky podnik v zmysle vymedzenia v nariadení (EÚ) 2018/1091, ktorý nie je chovným zariadením v zmysle tohto nariadenia;



Pozmeňujúci návrh		68

Návrh nariadenia
Článok 3 – odsek 1 – bod 13
	

	Text predložený Komisiou
	Pozmeňujúci návrh

	13.	„obchody so spoločenskými zvieratami“ sú akékoľvek priestory alebo akákoľvek konštrukcia, v ktorých sa držia psy a mačky na účely ich predaja ako spoločenských zvierat bez toho, aby sa tam narodili;
	13.	„predajné zariadenia“ sú akékoľvek priestory alebo konštrukcie, v ktorých sa psy alebo mačky držia na predaj bez toho, aby sa tam narodili;



Pozmeňujúci návrh		69

Návrh nariadenia
Článok 3 – odsek 1 – bod 14
	

	Text predložený Komisiou
	Pozmeňujúci návrh

	14.	„zvieracie útulky“ sú akékoľvek priestory alebo akákoľvek konštrukcia, okrem domácností, prevádzkované fyzickou alebo právnickou osobou, v ktorých sú držané nechcené, opustené, bývalé túlavé, stratené alebo skonfiškované psy a mačky na účely dodania, či už za protihodnotu alebo bezplatne;
	14.	„útulky“ sú akékoľvek priestory alebo akákoľvek konštrukcia vrátane domácností, prevádzkované fyzickou alebo právnickou osobou, v ktorých sú držané nechcené, opustené, bývalé túlavé, stratené alebo skonfiškované psy alebo mačky na účely umiestňovania na trh;



Pozmeňujúci návrh		70

Návrh nariadenia
Článok 3 – odsek 1 – bod 14 a (nový)
	

	Text predložený Komisiou
	Pozmeňujúci návrh

	
	14a.	„miesto dočasnej opatery“ je domácnosť, ktorá drží psy alebo mačky v mene prevádzkovateľa zodpovedného za nechcené, opustené, túlavé, stratené alebo skonfiškované psy a mačky;



Pozmeňujúci návrh		71

Návrh nariadenia
Článok 3 – odsek 1 – bod 15
	

	Text predložený Komisiou
	Pozmeňujúci návrh

	15.	„prevádzkovateľ“ je každá fyzická alebo právnická osoba, s výnimkou osôb zodpovedných za útulky, ktorá chová alebo drží psy a mačky pod svojou kontrolou, obchoduje s nimi alebo ich umiestňuje na trh, a to aj na obmedzený čas;
	15.	„prevádzkovateľ“ je každá fyzická alebo právnická osoba, ktorá uvádza psy a mačky na trh a ktorá je zodpovedná za chovateľské zariadenie, predajné zariadenie alebo útulok alebo ktorá je zodpovedná za psy alebo mačky v nich chované alebo ktorá je zodpovedná za nechcené, opustené, túlavé, stratené alebo skonfiškované psy a mačky a umiestňuje ich do náhradných domovov;



Pozmeňujúci návrh		72

Návrh nariadenia
Článok 3 – odsek 1 – bod 16
	

	Text predložený Komisiou
	Pozmeňujúci návrh

	16.	„dodávateľ“ je akákoľvek fyzická alebo právnická osoba, ktorá dodáva psa alebo mačku, a to vrátane fyzických alebo právnických osôb zodpovedných za útulky;
	vypúšťa sa



Pozmeňujúci návrh		73

Návrh nariadenia
Článok 3 – odsek 1 – bod 18 a (nový)
	

	Text predložený Komisiou
	Pozmeňujúci návrh

	
	18a.	„eutanázia“ je úkon vyvolania smrti pri uspatí a predĺženej analgézii s využitím lekárskych prípravkov a metód, ktoré spôsobia rýchlu a nezvratnú stratu vedomia s minimálnou bolesťou a utrpením zvieraťa.



Pozmeňujúci návrh		74

Návrh nariadenia
Článok 3 – odsek 1 – bod 19
	

	Text predložený Komisiou
	Pozmeňujúci návrh

	19.	„mrzačenie“ je zákrok vrátane chirurgického zákroku, ktorý sa vykonáva na iné ako terapeutické alebo diagnostické účely a ktorý vedie k poškodeniu alebo strate citlivej časti tela alebo k zmene štruktúry kostí;
	19.	„mrzačenie“ je zákrok vrátane chirurgického zákroku, ktorý sa vykonáva na iné ako terapeutické alebo diagnostické účely a iné účely ako kastrácia alebo implantácia transpondéra a ktorý vedie k poškodeniu alebo strate citlivej časti tela alebo k zmene štruktúry kostí psa alebo mačky;



Pozmeňujúci návrh		75

Návrh nariadenia
Článok 3 – odsek 1 – bod 19 a (nový)
	

	Text predložený Komisiou
	Pozmeňujúci návrh

	
	19a.	„kastrácia“ je proces, ktorým sa psom alebo mačkám chirurgicky zabráni v rozmnožovaní vrátane chirurgického odstránenia pohlavných žliaz, konkrétne semenníkov u mačiek a psov a vaječníkov a maternice u chovných súk a chovných mačiek;



Pozmeňujúci návrh		76

Návrh nariadenia
Článok 3 – odsek 1 – bod 19 b (nový)
	

	Text predložený Komisiou
	Pozmeňujúci návrh

	
	19b.	„nechirurgická sterilizácia“ je alternatíva k chirurgickej sterilizácii alebo kastrácii, ktoré zachovávajú integritu tela psa alebo mačky a nemajú za následok odstránenie alebo trvalú zmenu akejkoľvek časti tela psa alebo mačky;



Pozmeňujúci návrh		77

Návrh nariadenia
Článok 3 – odsek 1 – bod 20
	

	Text predložený Komisiou
	Pozmeňujúci návrh

	20.	„utrpenie“ je nepríjemný, nežiaduci fyzický alebo duševný stav bytia, ktorý je výsledkom vystavenia zvieraťa škodlivým podnetom alebo absencie dôležitých pozitívnych podnetov;
	20.	„utrpenie“ je nepríjemný, nežiaduci fyzický alebo duševný stav bytia, ktorý je výsledkom vystavenia zvieraťa škodlivým podnetom alebo pretrvávajúcej absencie dôležitých pozitívnych podnetov;



Pozmeňujúci návrh		78

Návrh nariadenia
Článok 3 – odsek 1 – bod 21
	

	Text predložený Komisiou
	Pozmeňujúci návrh

	21.	„umiestnenie“ sú budovy alebo vymedzené vonkajšie priestory v zariadeniach, v ktorých sa držia psy a mačky;
	21.	„umiestnenie“ sú budovy alebo vymedzené vonkajšie priestory v zariadeniach, v ktorých sa držia psy a mačky, buď dočasne alebo natrvalo;



Pozmeňujúci návrh		79

Návrh nariadenia
Článok 3 – odsek 1 – bod 22
	

	Text predložený Komisiou
	Pozmeňujúci návrh

	22.	„koterec pre psy“ je fyzická konštrukcia obsahujúca jeden alebo viac samostatných výbehov na umiestnenie psov;
	22.	„koterec pre psy“ je fyzická konštrukcia obsahujúca jeden alebo viac výbehov na umiestnenie psov;



Pozmeňujúci návrh		80

Návrh nariadenia
Článok 3 – odsek 1 – bod 23
	

	Text predložený Komisiou
	Pozmeňujúci návrh

	23.	„koterec pre mačky“ je fyzická konštrukcia obsahujúca jeden alebo viac samostatných výbehov na umiestnenie mačiek;
	23.	„koterec pre mačky“ je fyzická konštrukcia obsahujúca jeden alebo viac výbehov na umiestnenie mačiek;



Pozmeňujúci návrh		81

Návrh nariadenia
Článok 3 – odsek 1 – bod 24
	

	Text predložený Komisiou
	Pozmeňujúci návrh

	24.	„opatrovateľ zvierat“ je osoba, ktorá sa stará o psy a mačky chované alebo držané v zariadení;
	24.	„opatrovateľ zvierat“ je osoba, ktorá sa stará o psy a mačky chované alebo držané v zariadení vrátane dobrovoľníkov, internistov a zamestnancov na kratší pracovný čas;



Pozmeňujúci návrh		82

Návrh nariadenia
Článok 3 – odsek 1 – bod 26
	

	Text predložený Komisiou
	Pozmeňujúci návrh

	26.	„uväzovanie“ je priviazanie zvieraťa ku kotviacemu bodu na jeho udržanie v požadovanej oblasti;
	26.	„uväzovanie“ je priviazanie zvieraťa ku kotviacemu bodu alebo predmetu na jeho udržanie v požadovanej oblasti alebo na obmedzenie jeho pohybu;



Pozmeňujúci návrh		83

Návrh nariadenia
Článok 3 – odsek 1 – bod 27
	

	Text predložený Komisiou
	Pozmeňujúci návrh

	27.	„prepravka“ je akákoľvek klietka, debna, nádoba alebo iná pevná konštrukcia používaná na obmedzenie pohybu psov a mačiek;
	27.	„prepravka“ je akákoľvek klietka, kontajner, debna, nádoba alebo premiestniteľná konštrukcia používaná na obmedzenie pohybu psov alebo mačiek;



Pozmeňujúci návrh		84

Návrh nariadenia
Článok 3 – odsek 1 – bod 28
	

	Text predložený Komisiou
	Pozmeňujúci návrh

	28.	„spoločenské zviera“ je pes alebo mačka určená na držanie v domácnosti na súkromné účely pre radosť a na poskytnutie spoločnosti;
	vypúšťa sa



Pozmeňujúci návrh		85

Návrh nariadenia
Článok 3 – odsek 1 – bod 29
	

	Text predložený Komisiou
	Pozmeňujúci návrh

	29.	„zodpovedné vlastníctvo“ je záväzok majiteľa psa alebo mačky alebo budúceho majiteľa psa alebo mačky vykonávať rôzne povinnosti zamerané na uspokojovanie behaviorálnych, environmentálnych a fyzických potrieb psa alebo mačky a predchádzať rizikám, ktoré môže pes alebo mačka predstavovať pre komunitu, iné zvieratá alebo životné prostredie.
	29.	„zodpovedné vlastníctvo“ je záväzok majiteľa psa alebo mačky alebo budúceho majiteľa psa alebo mačky vykonávať rôzne povinnosti zamerané na uspokojovanie zdravia, behaviorálnych, environmentálnych a fyzických potrieb psa alebo mačky a minimalizovať riziká, ktoré môže pes alebo mačka predstavovať pre komunitu, iné zvieratá alebo životné prostredie.



Pozmeňujúci návrh		86

Návrh nariadenia
Článok 4 – odsek 1 – úvodná časť
	

	Text predložený Komisiou
	Pozmeňujúci návrh

	Táto kapitola sa neuplatňuje na:
	S výnimkou ustanovení článku 5 sa táto kapitola neuplatňuje na:



Pozmeňujúci návrh		304

<DocAmend>Návrh nariadenia</DocAmend>
<Article>Článok 4 – odsek 1 – zarážka 1</Article>
	

	Text predložený Komisiou
	Pozmeňujúci návrh

	–	chovné zariadenia, v ktorých sa držia najviac tri chovné suky alebo chovné mačky a produkujú spolu dva vrhy alebo menej na zariadenie a kalendárny rok,
	–	chovné zariadenie, v ktorom sa za kalendárny rok vyprodukujú najviac dva vrhy určené na umiestnenie na trh, sa vzťahujú len povinnosti stanovené v článku 5, článku 6 ods. 1, 1a a 1b, článku 6a, článku 7, článku 8, článku 11 ods. 2, 3 a 4, článku 12 ods. 3, 4 a 7, článku 13 ods. 2 písm. b), c) a d), článku 14 ods. 2, 3, 4 a 5a, článku 15 a článku 15a ods. 1;



Pozmeňujúci návrh		88

Návrh nariadenia
Článok 4 – odsek 1 – zarážka 2
	

	Text predložený Komisiou
	Pozmeňujúci návrh

	–	obchody so spoločenskými zvieratami, v ktorých sa v ktoromkoľvek danom čase držia najviac tri psy alebo drží najviac šesť mačiek,
	vypúšťa sa



Pozmeňujúci návrh		89

Návrh nariadenia
Článok 4 – odsek 1 – zarážka 3 a (nová)
	

	Text predložený Komisiou
	Pozmeňujúci návrh

	
	– náhradné domovy, v ktorých sa v ktoromkoľvek danom čase drží najviac päť psov alebo najviac desať mačiek.



Pozmeňujúci návrh		90

Návrh nariadenia
Článok 5 – nadpis
	

	Text predložený Komisiou
	Pozmeňujúci návrh

	Všeobecné zásady dobrých životných podmienok
	(Netýka sa slovenskej verzie.)



Pozmeňujúci návrh		91

Návrh nariadenia
Článok 5 – odsek 1 – úvodná časť
	

	Text predložený Komisiou
	Pozmeňujúci návrh

	Prevádzkovatelia a fyzické alebo právnické osoby zodpovedné za útulky uplatňujú pri psoch a mačkách chovaných alebo držaných v ich zariadení tieto zásady:
	Prevádzkovatelia a opatrovatelia zvierat uplatňujú pri psoch alebo mačkách chovaných alebo držaných v ich zariadení tieto zásady dobrých životných podmienok:



Pozmeňujúci návrh		92

Návrh nariadenia
Článok 5 – odsek 1 – písmeno a
	

	Text predložený Komisiou
	Pozmeňujúci návrh

	a)	psom a mačkám sa poskytuje voda a krmivo v kvalite a množstve, ktoré im umožňuje dobrú výživu a hydratáciu;
	a)	psom a mačkám sa poskytuje voda a krmivo v kvalite a množstve, ktoré im umožňuje dobrú a primeranú výživu a hydratáciu;



Pozmeňujúci návrh		93

Návrh nariadenia
Článok 5 – odsek 1 – písmeno b
	

	Text predložený Komisiou
	Pozmeňujúci návrh

	b)	psy a mačky sú držané v dobrom fyzickom prostredí, ktoré je pohodlné, najmä pokiaľ ide o priestor, teplotu a ľahkosť pohybu;
	b)	psy a mačky sú držané v primeranom a čistom fyzickom prostredí, ktoré je bezpečné a pohodlné, najmä pokiaľ ide o priestor, kvalitu vzduchu, teplotu, svetlo, ochranu pred nepriaznivými klimatickými podmienkami a voľnosťou pohybu, aby sa zabránilo preplneniu;



Pozmeňujúci návrh		94

Návrh nariadenia
Článok 5 – odsek 1 – písmeno c
	

	Text predložený Komisiou
	Pozmeňujúci návrh

	c)	psy a mačky sú držané v bezpečí, čistote a dobrom zdravotnom stave predchádzaním chorobám, funkčným poruchám, zraneniam a bolesti, najmä v dôsledku postupov pri chove alebo zaobchádzaní alebo v dôsledku mrzačenia;
	c)	psy a mačky sú držané v bezpečí, čistote a dobrom zdravotnom stave predchádzaním chorobám, funkčným poruchám, zraneniam a bolesti, najmä v dôsledku postupov pri manažmente alebo zaobchádzaní či chove alebo v dôsledku mrzačenia.



Pozmeňujúci návrh		95

Návrh nariadenia
Článok 5 – odsek 1 – písmeno e
	

	Text predložený Komisiou
	Pozmeňujúci návrh

	e)	psy a mačky sa držia takým spôsobom, aby sa optimalizoval ich duševný stav predchádzaním negatívnym zážitkom alebo ich obmedzením v čase a intenzite, ako aj maximalizáciou príležitostí na pozitívne skúsenosti v čase a intenzite v rôznych oblastiach uvedených v písmenách a) až d).
	e)	psy a mačky sa držia takým spôsobom, aby sa optimalizoval ich duševný stav predchádzaním negatívnym zážitkom alebo ich obmedzením v trvaní a intenzite, ako aj maximalizáciou príležitostí na pozitívne skúsenosti v trvaní a intenzite, predchádzaním vzniku abnormálneho opakujúceho sa a iného správania svedčiacemu o negatívnych životných podmienkach zvierat a pri zohľadnení individuálnych potrieb psa alebo mačky v rôznych oblastiach uvedených v písmenách a) až d).



Pozmeňujúci návrh		96

Návrh nariadenia
Článok 6 – nadpis
	

	Text predložený Komisiou
	Pozmeňujúci návrh

	Všeobecné požiadavky na dobré životné podmienky psov a mačiek
	Všeobecné povinnosti v oblasti dobrých životných podmienok zvierat



Pozmeňujúci návrh		97

Návrh nariadenia
Článok 6 – odsek 1
	

	Text predložený Komisiou
	Pozmeňujúci návrh

	1.	Prevádzkovatelia a fyzické alebo právnické osoby zodpovedné za útulky sú zodpovedné za dobré životné podmienky psov a mačiek držaných pod ich kontrolou a za minimalizáciu akýchkoľvek rizík pre ich dobré životné podmienky.
	1.	Prevádzkovatelia a opatrovatelia zvierat sú zodpovední za dobré životné podmienky psov alebo mačiek držaných v ich zariadeniach a pod ich kontrolou a za minimalizáciu akýchkoľvek rizík pre ich dobré životné podmienky.

	
	V prípade náhradných domovov nesie zodpovednosť prevádzkovateľ, v mene ktorého sa psy alebo mačky chovajú. Títo prevádzkovatelia musia poskytovať primerané informácie o požiadavkách a povinnostiach týkajúcich sa dobrých životných podmienok zvierat, ako aj o individuálnych potrebách psov alebo mačiek, a musia zabezpečiť a overiť, či sa v náhradných domoch dodržiavajú príslušné povinnosti stanovené týmto nariadením.



Pozmeňujúci návrh		98

Návrh nariadenia
Článok 6 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Prevádzkovatelia nesmú vystavovať žiadneho psa alebo mačku krutosti, týraniu alebo zlému zaobchádzaniu, ani ich nesmú chovať, cvičiť alebo im podávať lieky, aby sa zúčastňovali na činnostiach, ktoré vedú ku krutosti, týraniu alebo zlému zaobchádzaniu s nimi alebo s inými psami a mačkami, vrátane psích zápasov.



Pozmeňujúci návrh		99

Návrh nariadenia
Článok 6 – odsek 1 b (nový)
	

	Text predložený Komisiou
	Pozmeňujúci návrh

	
	1b.	Prevádzkovatelia a opatrovatelia zvierat nesmú psy ani mačky opustiť.



Pozmeňujúci návrh		101

Návrh nariadenia
Článok 6 – odsek 3
	

	Text predložený Komisiou
	Pozmeňujúci návrh

	3.	Prevádzkovatelia chovných zariadení zabezpečia, aby chovateľské stratégie neviedli ku genotypom a k fenotypom, ktoré majú škodlivý vplyv na dobré životné podmienky psov a mačiek alebo ich potomkov.
	vypúšťa sa

	Pri riadení rozmnožovania psov a mačiek prevádzkovateľmi je zakázané párenie medzi rodičmi a potomkami alebo medzi starými rodičmi a vnúčatami.
	

	Týmto odsekom sa nevylučuje selekcia a chov brachycefalických psov a mačiek za predpokladu, že selekčné alebo chovateľské programy minimalizujú negatívne dôsledky brachycefalických znakov na dobré životné podmienky.
	



Pozmeňujúci návrh		102

Návrh nariadenia
Článok 6 – odsek 4
	

	Text predložený Komisiou
	Pozmeňujúci návrh

	4.	Komisia je splnomocnená prijímať delegované akty v súlade s článkom 23, ktorými sa mení tento článok, pokiaľ ide o osobitné kritériá, ktoré musia prevádzkovatelia splniť pri navrhovaní chovateľských stratégií na splnenie požiadaviek odseku 3, pri zohľadnení vedeckých stanovísk Európskeho úradu pre bezpečnosť potravín, ako aj sociálnych, hospodárskych a environmentálnych vplyvov.
	vypúšťa sa



Pozmeňujúci návrh		103

Návrh nariadenia
Článok 6 a (nový)
	

	Text predložený Komisiou
	Pozmeňujúci návrh

	
	Článok 6a

	
	Záväzky vyplývajúce z chovateľských stratégií

	
	1.	Prevádzkovatelia chovných zariadení zabezpečia, aby ich stratégie chovu uprednostňovali zdravie a dobré životné podmienky zvierat a minimalizovali riziko produkcie psov alebo mačiek s genotypmi alebo fenotypmi spojenými so škodlivými účinkami na ich dobré životné podmienky.

	
	2.	Prevádzkovatelia chovných zariadení nesmú používať na reprodukciu psy alebo mačky, ktoré majú nadmerné konformné znaky vedúce k vysokému riziku škodlivých účinkov na dobré životné podmienky týchto psov alebo mačiek alebo ich potomstva.

	
	3.	Komisia je splnomocnená prijímať delegované akty v súlade s článkom 23, ktorými sa dopĺňa toto nariadenie stanovením charakteristík genotypov a fenotypov uvedených v odseku 1 tohto článku a nadmerných konformných znakov uvedených v odseku 2 tohto článku, ktoré sa vylúčia z reprodukcie, pričom sa zohľadnia vedecké stanoviská Európskeho úradu pre bezpečnosť potravín, ako aj sociálne a hospodárske vplyvy. Delegované akty týkajúce sa nadmerných konformných znakov sa prijmú do 1. júla 2030.

	
	4.	Ak to príslušný orgán neschváli na základe osobitnej potreby zachovať miestne plemená s obmedzeným genetickým fondom, zakazuje sa pri riadení reprodukcie psov a mačiek plemenitba medzi rodičmi a potomkami, medzi súrodencami, polosúrodencami alebo medzi prarodičmi a vnúčatami.



Pozmeňujúci návrh		104

Návrh nariadenia
Článok 7 – nadpis
	

	Text predložený Komisiou
	Pozmeňujúci návrh

	Povinnosť oznámiť chov alebo držanie psov a mačiek v zariadeniach
	Oznámenie a registrácia zariadení



Pozmeňujúci návrh		105

Návrh nariadenia
Článok 7 – odsek 1 – úvodná časť
	

	Text predložený Komisiou
	Pozmeňujúci návrh

	Prevádzkovatelia a fyzické alebo právnické osoby zodpovedné za útulky oznámia svoju činnosť príslušným orgánom a poskytnú tieto informácie:
	Prevádzkovatelia oznámia svoju činnosť príslušným orgánom a poskytnú aspoň tieto informácie:



Pozmeňujúci návrh		106

Návrh nariadenia
Článok 7 – odsek 1 – písmeno c
	

	Text predložený Komisiou
	Pozmeňujúci návrh

	c)	typ zariadenia: chovné zariadenie, obchod so spoločenskými zvieratami alebo útulok;
	c)	typ zariadenia: chovné zariadenie, predajné zariadenie, útulok alebo náhradný domov;



Pozmeňujúci návrh		107

Návrh nariadenia
Článok 7 – odsek 1 – písmeno e
	

	Text predložený Komisiou
	Pozmeňujúci návrh

	e)	maximálny počet zvierat, ktoré možno držať v zariadení.
	e)	kapacita zariadenia vyjadrená ako maximálny počet psov a mačiek, ktoré možno držať v zariadení.



Pozmeňujúci návrh		108

Návrh nariadenia
Článok 7 – odsek 1 – pododsek 1 a (nový)
	

	Text predložený Komisiou
	Pozmeňujúci návrh

	
	Prevádzkovatelia oznámia príslušnému orgánu:

	
	a)	každú zmenu týkajúcu sa informácií uvedených v odseku 1;

	
	b)	každé ukončenie činnosti a tiež stanovenie lehoty, do ktorej musí byť činnosť ukončená, ktorá by mala byť najneskôr jeden mesiac po ukončení činnosti, a poskytnú aj informácie o osude zvierat.

	
	Bez toho, aby boli dotknuté akékoľvek dodatočné informácie požadované podľa tohto článku, prevádzkovatelia nie sú povinní opätovne oznamovať informácie, ktoré už boli predložené v súlade s článkom 84 ods. 1 písm. b) nariadenia (EÚ) 2016/429.

	
	Príslušný orgán vedie register zariadení a na tento účel môže použiť register stanovený v článku 101 ods. 1 písm. a) nariadenia (EÚ) 2016/429.



Pozmeňujúci návrh		109

Návrh nariadenia
Článok 7 a (nový)
	

	Text predložený Komisiou
	Pozmeňujúci návrh

	
	Článok 7a

	
	Schvaľovanie chovných zariadení

	
	1.	Prevádzkovatelia chovných zariadení smú uvádzať psy alebo mačky na trh len po schválení ich zariadenia príslušným orgánom.

	
	2.	Príslušný orgán vykonáva kontroly na mieste s cieľom overiť, či zariadenie spĺňa požiadavky tohto nariadenia. Členské štáty môžu povoliť vykonávanie takýchto kontrol na diaľku za predpokladu, že použité prostriedky diaľkovej komunikácie poskytujú príslušnému orgánu dostatočné dôkazy na vykonanie spoľahlivých kontrol. Príslušný orgán vydá certifikát o schválení tomu chovnému zariadeniu, ktoré spĺňa požiadavky tohto nariadenia.

	
	3.	Príslušné orgány vedú zoznam schválených chovných zariadení a sprístupňujú ho verejnosti.



Pozmeňujúci návrh		110

Návrh nariadenia
Článok 8 – odsek 1
	

	Text predložený Komisiou
	Pozmeňujúci návrh

	1.	Keď prevádzkovatelia a fyzické alebo právnické osoby zodpovedné za útulky umiestňujú na trh alebo dodávajú psy alebo mačky na účely ich držania ako spoločenských zvierat, poskytnú nadobúdateľovi spoločenského zvieraťa informácie potrebné na to, aby mu umožnili zabezpečiť dobré životné podmienky zvieraťa vrátane informácií o zodpovednom vlastníctve.
	1.	Prevádzkovatelia poskytnú nadobúdateľovi psa alebo mačky písomné informácie, ktoré mu umožnia zabezpečiť dobré životné podmienky psa alebo mačky vrátane informácií o zodpovednom vlastníctve a o špecifických potrebách psa alebo mačky, pokiaľ ide o kŕmenie, starostlivosť, zdravie, umiestnenie a správanie, ako aj informácie o ich zdravotnom stave vrátane stavu očkovania.



Pozmeňujúci návrh		111

Návrh nariadenia
Článok 8 – odsek 2 – pododsek 1
	

	Text predložený Komisiou
	Pozmeňujúci návrh

	2.	Ak sa dodávanie psov a mačiek inzeruje online, v inzeráte sa jasne viditeľným a tučným písmom uvedie toto upozornenie:
	2.	Keď prevádzkovatelia a fyzické alebo právnické osoby inzerujú umiestnenie psov a mačiek na trh prostredníctvom online platforiem, musí sa jasne viditeľným a tučným písmom uviesť aspoň toto upozornenie:



Pozmeňujúci návrh		288

<DocAmend>Návrh nariadenia</DocAmend>
<Article>Článok 8 – odsek 2 </Article>
<DocAmend2></DocAmend2>
	

	Text predložený Komisiou
	Pozmeňujúci návrh

	2. Ak sa dodávanie psov a mačiek inzeruje online, v inzeráte sa jasne viditeľným a tučným písmom uvedie toto upozornenie: 
	2. Ak sa dodávanie psov a mačiek inzeruje online, v inzeráte sa jasne viditeľným a tučným písmom uvedie toto upozornenie: 

	„Zviera nie je hračka. Kúpa alebo adopcia zvieraťa je život meniace rozhodnutie. Ako majiteľ zvieraťa musíte zabezpečiť, aby boli neustále splnené všetky jeho potreby týkajúce sa zdravia a pohody.“
	„Zviera nie je hračka. Kúpa alebo adopcia zvieraťa je život meniace rozhodnutie. Ako majiteľ zvieraťa musíte zabezpečiť, aby boli neustále splnené jeho potreby týkajúce sa zdravia a pohody. Starostlivosť o zviera si vyžaduje finančné zdroje. Je zakázané opustiť zviera, keď je vo vašej starostlivosti.“



Pozmeňujúci návrh		113

Návrh nariadenia
Článok 9 – odsek 1 – úvodná časť
	

	Text predložený Komisiou
	Pozmeňujúci návrh

	1.	Opatrovatelia zvierat musia mať vo vzťahu k psom a mačkám, s ktorými zaobchádzajú, tieto spôsobilosti:
	1.	Opatrovatelia zvierat, s výnimkou dobrovoľníkov a stážistov pod dohľadom, musia mať vo vzťahu k psom a mačkám, s ktorými zaobchádzajú, tieto spôsobilosti:



Pozmeňujúci návrh		114

Návrh nariadenia
Článok 9 – odsek 1 – písmeno b
	

	Text predložený Komisiou
	Pozmeňujúci návrh

	b)	schopnosť rozpoznať ich prejavy vrátane akýchkoľvek známok utrpenia a určiť vhodné zmierňujúce opatrenia, ktoré sa majú v takýchto prípadoch prijať;
	b)	schopnosť rozpoznať ich prejavy vrátane akýchkoľvek známok utrpenia a určiť a prijať vhodné zmierňujúce opatrenia, ktoré sa majú v takýchto prípadoch prijať;



Pozmeňujúci návrh		115

Návrh nariadenia
Článok 9 – odsek 1 – písmeno c
	

	Text predložený Komisiou
	Pozmeňujúci návrh

	c)	schopnosť uplatňovať osvedčené postupy pri chove zvierat, používať a udržiavať vybavenie používané pre druhy, o ktoré sa starajú, a minimalizovať akékoľvek riziká pre dobré životné podmienky zvierat;
	c)	schopnosť uplatňovať osvedčené postupy pri chove zvierat, používať a udržiavať vybavenie používané pre druhy, o ktoré sa starajú, a minimalizovať akékoľvek riziká pre dobré životné podmienky zvierat, a tak predchádzať ich utrpeniu;



Pozmeňujúci návrh		116

Návrh nariadenia
Článok 10 – nadpis
	

	Text predložený Komisiou
	Pozmeňujúci návrh

	Návštevy zamerané na dobré životné podmienky zvierat
	Poradné návštevy zamerané na dobré životné podmienky



Pozmeňujúci návrh		117

Návrh nariadenia
Článok 10 – odsek 1 – úvodná časť
	

	Text predložený Komisiou
	Pozmeňujúci návrh

	1.	Prevádzkovatelia a fyzické alebo právnické osoby zodpovedné za útulky:
	1.	Prevádzkovatelia:




Pozmeňujúci návrh		277

<DocAmend>Návrh nariadenia</DocAmend>
<Article>Článok 10 – odsek 1 – písmeno a</Article>
	

	Text predložený Komisiou
	Pozmeňujúci návrh

	a)	zabezpečia, aby zariadenia, za ktoré sú zodpovedné, aspoň raz ročne navštívil veterinárny lekár s cieľom poskytnúť prevádzkovateľovi alebo fyzickej alebo právnickej osobe zodpovednej za útulok poradenstvo v oblasti opatrení na riešenie akéhokoľvek rizikového faktora pre dobré životné podmienky zvierat;
	a)	zabezpečia, aby do ... [jeden rok od dátumu začatia uplatňovania tohto nariadenia] alebo počas prvého roka odo dňa oznámenia nového zariadenia, zariadenia, za ktoré sú zodpovedné, aspoň raz ročne neohlásene navštívil úradný veterinárny lekár, ktorého najal príslušný orgán na účely identifikácie a posúdenia akéhokoľvek rizikového faktora pre dobré životné podmienky zvierat, s cieľom poskytnúť prevádzkovateľovi alebo fyzickej alebo právnickej osobe zodpovednej za útulok poradenstvo v oblasti opatrení na riešenie rizík pre dobré životné podmienky zvierat, zdravie a životné prostredie, a ak zo zistení vyplýva, že rizikové faktory sú závažné, podať správu príslušnému orgánu v súlade s nariadením (EÚ) 2017/625 a do dvoch mesiacov vykonať kontrolnú návštevu;



Pozmeňujúci návrh		119

Návrh nariadenia
Článok 10 – odsek 1 – písmeno b
	

	Text predložený Komisiou
	Pozmeňujúci návrh

	b)	zaznamenávajú zistenia z návštevy veterinárneho lekára uvedenej v písmene a) a svoje následné opatrenia a uchovávajú tieto záznamy najmenej šesť rokov, pričom ich na požiadanie sprístupnia príslušným orgánom.
	b)	vedú záznamy o zisteniach z návštevy veterinárneho lekára uvedenej v písmene a) a o svojich následných opatreniach a uchovávajú ich najmenej päť rokov odo dňa návštevy, a sprístupní ich na požiadanie príslušným orgánom a veterinárnemu lekárovi vykonávajúcemu kontrolu.



Pozmeňujúci návrh		120

Návrh nariadenia
Článok 10 – odsek 2
	

	Text predložený Komisiou
	Pozmeňujúci návrh

	2.	Komisia je splnomocnená prijímať delegované akty v súlade s článkom 23, ktorými sa dopĺňa tento článok, s cieľom stanoviť minimálne kritériá, ktoré sa majú posudzovať počas návštev zameraných na dobré životné podmienky zvierat.
	2.	Komisia je do [24 mesiacov odo dňa nadobudnutia účinnosti tohto nariadenia] splnomocnená prijímať delegované akty v súlade s článkom 23, ktorými sa dopĺňa tento článok, s cieľom stanoviť minimálne kritériá na identifikáciu a posúdenie rizikových faktorov veterinárnym lekárom počas poradných návštev zameraných na dobré životné podmienky zvierat vrátane následných opatrení



Pozmeňujúci návrh		121

Návrh nariadenia
Článok 11 – odsek 1
	

	Text predložený Komisiou
	Pozmeňujúci návrh

	1.	Prevádzkovatelia a fyzické alebo právnické osoby zodpovedné za útulky zabezpečia kŕmenie psov a mačiek v súlade s požiadavkami stanovenými v bode 1 prílohy I a na základe písomnej rady veterinárneho lekára alebo odborníka na výživu zvierat môžu upraviť frekvencie kŕmenia stanovené v bode 1 prílohy I.
	1.	Prevádzkovatelia zabezpečia kŕmenie psov alebo mačiek v súlade s požiadavkami stanovenými v bode 1 prílohy I.



Pozmeňujúci návrh		122

Návrh nariadenia
Článok 11 – odsek 2 – úvodná časť
	

	Text predložený Komisiou
	Pozmeňujúci návrh

	2.	Prevádzkovatelia a fyzické alebo právnické osoby zodpovedné za útulky zabezpečia, aby boli psy a mačky primerane kŕmené a napájané poskytovaním:
	2.	Prevádzkovatelia zabezpečia, aby boli psy alebo mačky primerane kŕmené a napájané poskytovaním:



Pozmeňujúci návrh		123

Návrh nariadenia
Článok 11 – odsek 2 – písmeno a
	

	Text predložený Komisiou
	Pozmeňujúci návrh

	a)	pitnej vody ad libitum;
	a)	čistej a čerstvej vody ad libitum;



Pozmeňujúci návrh		124

Návrh nariadenia
Článok 11 – odsek 2 – písmeno b
	

	Text predložený Komisiou
	Pozmeňujúci návrh

	b)	krmiva v dostatočnom množstve a kvalite na uspokojenie fyziologických, nutričných a metabolických potrieb a sýtosti psov a mačiek ako súčasť stravy prispôsobenej veku, plemenu, kategórii, úrovni aktivity a zdravotnému stavu psov a mačiek;
	b)	krmiva v dostatočnom množstve a kvalite na uspokojenie fyziologických, nutričných a metabolických potrieb a sýtosti psov a mačiek ako súčasť stravy prispôsobenej veku, plemenu, kategórii, úrovni aktivity a zdravotnému stavu psov alebo mačiek, s celkovým cieľom dosiahnuť a udržať dobrý zdravotný stav;



Pozmeňujúci návrh		125

Návrh nariadenia
Článok 11 – odsek 3 – úvodná časť
	

	Text predložený Komisiou
	Pozmeňujúci návrh

	3.	Prevádzkovatelia a fyzické alebo právnické osoby zodpovedné za útulky zabezpečia, aby zariadenia na kŕmenie a napájanie boli skonštruované a inštalované tak, aby sa:
	3.	Prevádzkovatelia a opatrovatelia zabezpečia, aby zariadenia na kŕmenie a napájanie boli udržiavané v čistote a aby boli skonštruované a inštalované tak, aby sa:



Pozmeňujúci návrh		126

Návrh nariadenia
Článok 11 – odsek 3 – písmeno a
	

	Text predložený Komisiou
	Pozmeňujúci návrh

	a)	poskytoval rovnaký prístup pre všetky psy a mačky, čím sa minimalizuje konkurencia medzi nimi a zabráni sa agonistickému správaniu, najmä ak psy a mačky nemajú prístup ku krmivu ad libitum;
	a)	poskytoval rovnaký prístup pre všetky psy a mačky;



Pozmeňujúci návrh		127

Návrh nariadenia
Článok 11 – odsek 3 a (nový)
	

	Text predložený Komisiou
	Pozmeňujúci návrh

	
	3a.	Ak to veterinárny lekár písomne odporučí, prevádzkovatelia môžu upraviť frekvenciu kŕmenia a napájania. Prevádzkovatelia vedú záznamy o poradenstve počas celého obdobia jeho trvania podľa odporúčania veterinárneho lekára.



Pozmeňujúci návrh		128

Návrh nariadenia
Článok 12 – odsek 1
	

	Text predložený Komisiou
	Pozmeňujúci návrh

	1.	Prevádzkovatelia zabezpečia, aby boli psy a mačky umiestnené v súlade s bodom 2 prílohy I.
	1.	Prevádzkovatelia, s výnimkou fyzických alebo právnických osôb zodpovedných za útulky, zabezpečia, aby boli psy a mačky umiestnené v súlade s bodom 2 prílohy I.



Pozmeňujúci návrh		129

Návrh nariadenia
Článok 12 – odsek 2 – úvodná časť
	

	Text predložený Komisiou
	Pozmeňujúci návrh

	2.	Prevádzkovatelia a fyzické alebo právnické osoby zodpovedné za útulky zabezpečia, aby:
	2.	Prevádzkovatelia zabezpečia, aby:



Pozmeňujúci návrh		130

Návrh nariadenia
Článok 12 – odsek 2 – písmeno c
	

	Text predložený Komisiou
	Pozmeňujúci návrh

	c)	cirkulácia vzduchu, prašnosť, teplota, relatívna vlhkosť vzduchu a koncentrácie plynov boli udržiavané v medziach, ktoré nie sú škodlivé pre psy a mačky, a aby bolo zabezpečené dostatočné vetranie, ktorým sa zabráni prehriatiu prípadne v kombinácii s vykurovacími systémami sa odstráni nadmerná vlhkosť, ak sú zvieratá držané v chovných zariadeniach alebo obchodoch so spoločenskými zvieratami;
	c)	teplota, relatívna vlhkosť vzduchu a koncentrácie plynov neboli škodlivé pre psy alebo mačky, a aby bolo zabezpečené dostatočné vetranie, ktorým sa zabráni prehriatiu v chovných zariadeniach a predajných zariadeniach, kde sa psy a mačky držia vo vnútorných priestoroch;



Pozmeňujúci návrh		131

Návrh nariadenia
Článok 12 – odsek 2 – písmeno d
	

	Text predložený Komisiou
	Pozmeňujúci návrh

	d)	psy a mačky mali dostatok priestoru na to, aby sa mohli voľne pohybovať a prejavovať druhovo špecifické správanie podľa svojich potrieb, s dostatočným priestorom na materiály a konštrukcie obohacujúce prostredie, s možnosťou socializácie a ustúpenia zvierat a s čistými miestami na odpočinok;
	d)	psy a mačky mali dostatok priestoru na to, aby sa mohli voľne pohybovať a prejavovať druhovo špecifické správanie podľa svojich potrieb;



Pozmeňujúci návrh		132

Návrh nariadenia
Článok 12 – odsek 3 – pododsek 1
	

	Text predložený Komisiou
	Pozmeňujúci návrh

	Držanie psov alebo mačiek v prepravkách sa zakazuje.
	Prevádzkovatelia nesmú držať psy alebo mačky v prepravkách.



Pozmeňujúci návrh		289

<DocAmend>Návrh nariadenia</DocAmend>
<Article>Článok 12 – odsek 3 – pododsek 1 a (nový)</Article>
	

	Text predložený Komisiou
	Pozmeňujúci návrh

	
	Držanie alebo predaj psov alebo mačiek v obchodoch so spoločenskými zvieratami sa zakazuje.



Pozmeňujúci návrh		133

Návrh nariadenia
Článok 12 – odsek 3 – pododsek 2
	

	Text predložený Komisiou
	Pozmeňujúci návrh

	Prepravky sa môžu používať len na prepravu a dočasnú izoláciu jednotlivých psov a mačiek za predpokladu, že sa predíde stresu z extrémnych teplôt.
	Odchylne od tohto ustanovenia sa prepravky môžu používať len na prepravu, krátkodobú izoláciu jednotlivých psov alebo mačiek počas účasti na prehliadkach, výstavách  a súťažiach, v prípade šteniat alebo mačiat so zníženou termoregulačnou kapacitou alebo šteniat alebo mačiat spolu s ich matkami za predpokladu, že sa minimalizuje stres a zamedzí utrpenie z extrémnych teplôt, a že psy a mačky budú môcť stáť a ležať v prirodzenej polohe.



Pozmeňujúci návrh		134

Návrh nariadenia
Článok 12 – odsek 4
	

	Text predložený Komisiou
	Pozmeňujúci návrh

	4.	Držanie psov výlučne vo vnútorných priestoroch sa zakazuje. Psy držané vo vnútorných priestoroch musia mať každodenný prístup do vonkajších priestorov, ktoré umožňujú pohyb a socializáciu. Okrem toho, ak sú psy držané v kotercoch, prevádzkovatelia navrhnú a postavia individuálne výbehy tak, aby mali psy voľný prístup do ohraničených vonkajších priestorov a do vnútorných priestorov alebo samostatnej búdy.
	4.	Držanie psov výlučne vo vnútorných priestoroch sa zakazuje. Psy držané vo vnútorných priestoroch musia mať každodenný prístup do vonkajších priestorov, ktoré umožňujú pohyb, preskúmanie okolia a socializáciu. Okrem toho, ak sú psy držané v kotercoch, prevádzkovatelia navrhnú a postavia individuálne výbehy tak, aby mali psy voľný prístup do ohraničených vonkajších priestorov a do vnútorných priestorov alebo samostatnej búdy.



Pozmeňujúci návrh		135

Návrh nariadenia
Článok 12 – odsek 6 a (nový)
	

	Text predložený Komisiou
	Pozmeňujúci návrh

	
	6a.	Prevádzkovatelia chovných a predajných zariadení používajú v prípade potreby vykurovacie alebo chladiace systémy na udržiavanie dobrej kvality vzduchu, primeranej teploty vo vnútorných priestoroch svojich zariadení a na odstraňovanie nadmernej vlhkosti.



Pozmeňujúci návrh		136

Návrh nariadenia
Článok 12 – odsek 7
	

	Text predložený Komisiou
	Pozmeňujúci návrh

	7.	Prevádzkovatelia zabezpečia, aby mali psy a mačky neustále prístup k prirodzenému svetlu. Ak je to potrebné vzhľadom na klimatické podmienky a zemepisnú polohu členského štátu, prevádzkovatelia zabezpečia umelé osvetlenie.
	7.	Prevádzkovatelia zabezpečia, aby boli psy alebo mačky vystavené svetlu a mohli zostať v tme počas dostatočného a neprerušovaného obdobia, aby si zachovali normálny cirkadiánny rytmus.

	
	Na účely prvého pododseku sa pod pojmom „svetlo“ rozumie prirodzené svetlo, doplnené, je to potrebné vzhľadom na klimatické podmienky a zemepisnú polohu členského štátu, o umelé svetlo.



Pozmeňujúci návrh		137

Návrh nariadenia
Článok 12 – odsek 8
	

	Text predložený Komisiou
	Pozmeňujúci návrh

	8.	Tento článok sa uplatňuje od [päť rokov odo dňa nadobudnutia účinnosti tohto nariadenia].
	vypúšťa sa



Pozmeňujúci návrh		138

Návrh nariadenia
Článok 12 – odsek 8 a (nový)
	

	Text predložený Komisiou
	Pozmeňujúci návrh

	
	8a.	Odsek 4 sa neuplatňuje na chovné zariadenia, v ktorých sa chovajú pastierske psy počas období, keď sú takéto psy cvičené na pastierske účely.



Pozmeňujúci návrh		139

Návrh nariadenia
Článok 13 – odsek 1
	

	Text predložený Komisiou
	Pozmeňujúci návrh

	1.	Prevádzkovatelia zabezpečia prijatie opatrení na ochranu zdravia psov a mačiek v súlade s bodom 3 prílohy 1.
	vypúšťa sa



Pozmeňujúci návrh		140

Návrh nariadenia
Článok 13 – odsek 2 – úvodná časť
	

	Text predložený Komisiou
	Pozmeňujúci návrh

	2.	Prevádzkovatelia a fyzické alebo právnické osoby zodpovedné za útulky zabezpečia, aby:
	2.	Prevádzkovatelia a opatrovatelia zabezpečia, aby:



Pozmeňujúci návrh		141

Návrh nariadenia
Článok 13 – odsek 2 – písmeno a
	

	Text predložený Komisiou
	Pozmeňujúci návrh

	a)	psy a mačky, za ktoré sú zodpovední, kontrolovali opatrovatelia zvierat najmenej raz denne;
	a)	psy alebo mačky, za ktoré sú zodpovední, kontrolovali opatrovatelia zvierat najmenej raz denne a zraniteľné psy a mačky, ako sú novonarodené šteňatá a mačatá, choré alebo zranené psy a mačky a chovné suky a chovné mačky v období pred vrhom, kontrolovali častejšie;



Pozmeňujúci návrh		142

Návrh nariadenia
Článok 13 – odsek 2 – písmeno b
	

	Text predložený Komisiou
	Pozmeňujúci návrh

	b)	psy alebo mačky s príznakmi ochorenia, choroby, zranenia alebo inak narušených dobrých životných podmienok sa v prípade potreby bez zbytočného odkladu premiestnili do oddelenej oblasti, boli ošetrené veterinárnym lekárom a držali sa v tejto oblasti až do úplného zotavenia alebo prípadne bez zbytočného odkladu podstúpili eutanáziu;
	b)	psy alebo mačky s príznakmi ochorenia, choroby, zranenia alebo inak narušených dobrých životných podmienok sa v prípade potreby bez zbytočného odkladu premiestnili do oddelenej oblasti, boli ošetrené veterinárnym lekárom a držali sa v tejto oblasti až do úplného zotavenia;



Pozmeňujúci návrh		143

Návrh nariadenia
Článok 13 – odsek 2 – písmeno c
	

	Text predložený Komisiou
	Pozmeňujúci návrh

	c)	eutanáziu psa alebo mačky vykonával iba veterinárny lekár;
	c)	ak v prípadoch uvedených v písmene b) nie je možné dosiahnuť uzdravenie a psy alebo mačky pociťujú silnú bolesť alebo utrpenie, ktoré nemožno zmierniť a ich držanie pri živote je v rozpore s pravidlami dobrých životných podmienok, môže eutanáziu vykonať veterinárny lekár s predchádzajúcim súhlasom prevádzkovateľa;



Pozmeňujúci návrh		144

Návrh nariadenia
Článok 13 – odsek 2 – písmeno d
	

	Text predložený Komisiou
	Pozmeňujúci návrh

	d)	boli zavedené opatrenia vrátane veterinárnej liečby na prevenciu a kontrolu vonkajších a vnútorných parazitov vrátane preventívnych veterinárnych ošetrení na prevenciu bežných chorôb, ktorým môžu byť psy alebo mačky vystavené s náležitým ohľadom na epidemiologickú situáciu;
	d)	boli zavedené opatrenia na prevenciu a kontrolu vonkajších a vnútorných parazitov vrátane preventívnych veterinárnych ošetrení, ako je očkovanie, na prevenciu bežných chorôb, ktorým môžu byť psy alebo mačky vystavené s náležitým ohľadom na epidemiologickú situáciu;



Pozmeňujúci návrh		145

Návrh nariadenia
Článok 13 – odsek 2 – písmeno e
	

	Text predložený Komisiou
	Pozmeňujúci návrh

	e)	materiály na obohatenie prostredia nepredstavovali žiadne riziko zranenia alebo biologickej či chemickej kontaminácie, ani žiadne iné zdravotné riziko.
	e)	materiály na obohatenie prostredia nepredstavovali žiadne riziko biologickej alebo chemickej kontaminácie.



Pozmeňujúci návrh		146

Návrh nariadenia
Článok 13 – odsek 2 – písmeno e a (nové)
	

	Text predložený Komisiou
	Pozmeňujúci návrh

	
	ea)	ak sú k dispozícii, sa nadobúdateľovi psa alebo mačky poskytli príslušné informácie týkajúce sa zdravia vrátane informácií o očkovaní, alergiách, zdravotnom stave a o zodpovednom vlastníctve v súlade s článkom 8 ods. 1.

	
	Písmeno a) sa neuplatňuje na chovné zariadenia, v ktorých sa chovajú pastierske psy počas období, keď sú takéto psy používané na ochranu stáda alebo cvičené.



Pozmeňujúci návrh		147
Návrh nariadenia
Článok 13 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Eutanázia psa alebo mačky v útulku ako riešenie na riadenie populácie je zakázaná.


Pozmeňujúci návrh		148

Návrh nariadenia
Článok 13 – odsek 2 – písmeno e b (nové)
	

	Text predložený Komisiou
	Pozmeňujúci návrh

	
	eb)	zdravotná starostlivosť o zvieratá je zosúladená s prístupom „jedno zdravie“, napríklad v prípade obozretného používania antibiotík s cieľom zabrániť antimikrobiálnej rezistencii.




Pozmeňujúci návrh		149

Návrh nariadenia
Článok 13 – odsek 3 – pododsek 1 – úvodná časť
	

	Text predložený Komisiou
	Pozmeňujúci návrh

	Prevádzkovatelia zabezpečia, aby:
	Prevádzkovatelia zodpovední za chovné zariadenia a ich opatrovatelia zabezpečia, aby:



Pozmeňujúci návrh		150

Návrh nariadenia
Článok 13 – odsek 3 – pododsek 1 – písmeno -a (nové)
	

	Text predložený Komisiou
	Pozmeňujúci návrh

	
	-a)	boli prijaté opatrenia na ochranu zdravia psov alebo mačiek v súlade s bodom 3 prílohy I;



Pozmeňujúci návrh		151

Návrh nariadenia
Článok 13 – odsek 3 – pododsek 1 – písmeno a
	

	Text predložený Komisiou
	Pozmeňujúci návrh

	a)	sa chovné suky a chovné mačky chovali len v prípade, ak dovŕšili minimálny vek v súlade s bodmi 3.1 a 3.2 prílohy I, ich skeletálny rast je dokončený a nemajú choroby alebo fyzické stavy, ktoré by mohli mať negatívny vplyv na ich graviditu a dobré životné podmienky;
	a)	sa chovné suky alebo chovné mačky chovali len v prípade, ak dovŕšili minimálny vek v súlade s bodom 3 prílohy I, ich skeletálny rast je dokončený a nemajú diagnostikované žiadne choroby, klinické prejavy chorôb alebo fyzické stavy, ktoré by mohli mať negatívny vplyv na ich graviditu a dobré životné podmienky;



Pozmeňujúci návrh		152

Návrh nariadenia
Článok 13 – odsek 3 – pododsek 1 – písmeno b
	

	Text predložený Komisiou
	Pozmeňujúci návrh

	b)	sa dodržiavala maximálna frekvencia gravidít chovných súk a chovných mačiek končiacich vrhom;
	b)	sa dodržiavala maximálna frekvencia gravidít chovných súk alebo chovných mačiek končiacich vrhom v súlade s bodom 3 prílohy I; 



Pozmeňujúci návrh		153

Návrh nariadenia
Článok 13 – odsek 3 – pododsek 1 – písmeno d
	

	Text predložený Komisiou
	Pozmeňujúci návrh

	d)	sa každá chovná suka vo veku osem rokov alebo viac a každá chovná mačka vo veku šesť rokov a viac pred použitím na chov podrobila fyzickému vyšetreniu veterinárnym lekárom, aby písomne potvrdil, že jej gravidita nebude predstavovať žiadne riziko pre jej dobré životné podmienky vrátane jej zdravia;
	vypúšťa sa



Pozmeňujúci návrh		154

Návrh nariadenia
Článok 13 – odsek 3 – pododsek 1 – písmeno e
	

	Text predložený Komisiou
	Pozmeňujúci návrh

	e)	sa dospelé samice psov a mačiek, ktoré sa už nepoužívajú na reprodukciu, a to aj v dôsledku ustanovení tohto nariadenia, nezabíjali ani neopúšťali. Prevádzkovatelia budú naďalej zabezpečovať dobré životné podmienky týchto zvierat v súlade s nariadením.
	e)	sa psy a mačky, ktoré sa už nepoužívajú na reprodukciu, a to aj v dôsledku ustanovení tohto nariadenia, buď držali alebo predali, darovali alebo aby sa im našiel nový domov, nezabíjali ani neopúšťali.



Pozmeňujúci návrh		155

Návrh nariadenia
Článok 13 – odsek 3 – pododsek 2
	

	Text predložený Komisiou
	Pozmeňujúci návrh

	Prevádzkovateľ uchováva písomné potvrdenie podľa písmena d) najmenej počas troch rokov po úhyne chovnej suky alebo chovnej mačky.
	vypúšťa sa



Pozmeňujúci návrh		156
Návrh nariadenia
Článok 13 – odsek 3 – pododsek 2 a (nový)
	

	Text predložený Komisiou
	Pozmeňujúci návrh

	
	Ak prevádzkovatelia a fyzické alebo právnické osoby zodpovedné za útulky disponujú výsledkami zdravotných testov psa alebo mačky alebo genetickými správami a diagnózami otca alebo matky príslušného spoločenského zvieraťa, poskytnú tieto informácie nadobúdateľovi zvieraťa.


Pozmeňujúci návrh		157

Návrh nariadenia
Článok 13 – odsek 4
	

	Text predložený Komisiou
	Pozmeňujúci návrh

	4.	Tento článok sa uplatňuje od [päť rokov odo dňa nadobudnutia účinnosti tohto nariadenia].
	vypúšťa sa



Pozmeňujúci návrh		158

Návrh nariadenia
Článok 14 – odsek 1
	

	Text predložený Komisiou
	Pozmeňujúci návrh

	1.	Prevádzkovatelia a fyzické alebo právnické osoby zodpovedné za útulky zabezpečia prijatie opatrení na splnenie behaviorálnych potrieb mačiek a psov v súlade s bodom 4 prílohy I.
	1.	Prevádzkovatelia zabezpečia prijatie opatrení na splnenie behaviorálnych potrieb mačiek alebo psov v súlade s bodom 4 prílohy I.



Pozmeňujúci návrh		159

Návrh nariadenia
Článok 14 – odsek 2 – úvodná časť
	

	Text predložený Komisiou
	Pozmeňujúci návrh

	2.	Držanie psov a mačiek v oblastiach obmedzujúcich ich prirodzený pohyb sa zakazuje s výnimkou vykonávania týchto postupov alebo ošetrení:
	2.	Držanie psov a mačiek v oblastiach obmedzujúcich ich prirodzený pohyb sa zakazuje s výnimkou v prípade článku 12 ods. 3 druhého pododseku a vykonávania týchto postupov alebo ošetrení:



Pozmeňujúci návrh		160

Návrh nariadenia
Článok 14 – odsek 2 – písmeno a
	

	Text predložený Komisiou
	Pozmeňujúci návrh

	a)	fyzické vyšetrenia vrátane identifikácie zvierat;
	a)	fyzické vyšetrenia;



Pozmeňujúci návrh		161

Návrh nariadenia
Článok 14 – odsek 2 – písmeno b
	

	Text predložený Komisiou
	Pozmeňujúci návrh

	b)	označovanie zvierat na účely identifikácie;
	b)	individuálna identifikácia psov a mačiek a čítanie identifikačných údajov;



Pozmeňujúci návrh		164

Návrh nariadenia
Článok 14 – odsek 3
	

	Text predložený Komisiou
	Pozmeňujúci návrh

	3.	Uväzovanie v priestoroch zariadenia na viac ako jednu hodinu sa zakazuje s výnimkou trvania lekárskeho ošetrenia.
	3.	Uväzovanie sa zakazuje s výnimkou trvania lekárskeho ošetrenia.



Pozmeňujúci návrh		165

Návrh nariadenia
Článok 14 – odsek 5 a (nový)
	

	Text predložený Komisiou
	Pozmeňujúci návrh

	
	5a.	Prevádzkovatelia zabezpečia, aby sa všetkým psom alebo mačkám zabezpečili a aby boli pre ne dostupné lepšie podmienky, ktoré vytvárajú stimulujúce prostredie, umožňujú správanie špecifické pre daný druh a znižujú ich frustráciu.



Pozmeňujúci návrh		166

Návrh nariadenia
Článok 14 – odsek 5 b (nový)
	

	Text predložený Komisiou
	Pozmeňujúci návrh

	
	5b.	Členské štáty môžu udeliť výnimky z odseku 3 pre psy určené na použitie vo vojenských, policajných a colných službách, ktoré sú držané v chovných alebo predajných zariadeniach.



Pozmeňujúci návrh		167

Návrh nariadenia
Článok 15 – odsek 1
	

	Text predložený Komisiou
	Pozmeňujúci návrh

	1.	Mrzačenie vrátane kupírovania uší, kupírovania chvosta, čiastočnej alebo úplnej amputácie prstov a resekcie hlasiviek sa zakazuje, pokiaľ sa nevykonáva na základe lekárskej indikácie s jediným cieľom zlepšiť zdravie psov a mačiek. V takom prípade môže postup vykonať iba veterinárny lekár v anestézii a dlhodobej analgézii.
	1.	Mrzačenie vrátane kupírovania uší, kupírovania chvosta, odstraňovania pazúrov alebo inej čiastočnej alebo úplnej amputácie prstov a resekcie hlasiviek sa zakazuje, pokiaľ sa nevykonáva na základe lekárskej indikácie, ktorá môže zahŕňať profylaktické, diagnostické a/alebo liečebné dôvody, s jediným cieľom zachovať a zlepšiť zdravie psov alebo mačiek alebo predísť zraneniu. V takom prípade môže postup vykonať iba veterinárny lekár v anestézii a dlhodobej analgézii.



Pozmeňujúci návrh		168

Návrh nariadenia
Článok 15 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Zdravotnú indikáciu na zmrzačenie a podrobnosti o vykonanom zákroku zdokumentuje veterinár. Tento dokument uchováva prevádzkovateľ, kým sa pes alebo mačka spolu s týmto dokumentom neprevedú na iné zariadenie alebo majiteľa. Prevádzkovateľ zariadenia, ktorý je zodpovedný za psa alebo mačku v čase, keď veterinárny lekár vykonal zmrzačenie, uchováva kópiu dokladu počas troch rokov.

	
	Odchylne môžu členské štáty povoliť orezávanie uší mačiek zárezmi alebo vyklápaním v súvislosti s označovaním túlavých mačiek pri kastrácii v rámci programov odchytu a kastrácie.



Pozmeňujúci návrh		169

Návrh nariadenia
Článok 15 – odsek 2
	

	Text predložený Komisiou
	Pozmeňujúci návrh

	2.	Kastrácia samcov a sterilizácia samíc sú povolené len v prípade, ak ich vykonáva veterinárny lekár v anestézii a dlhodobej analgézii.
	2.	Prevádzkovatelia zabezpečia, aby kastráciu a sterilizáciu vykonával len veterinárny lekár v anestézii a dlhodobej analgézii.

	
	Veterinárni lekári môžu zvážiť nechirurgickú sterilizáciu alebo kastráciu, ak je to vhodné.



Pozmeňujúci návrh		170

Návrh nariadenia
Článok 15 – odsek 3 – úvodná časť
	

	Text predložený Komisiou
	Pozmeňujúci návrh

	3.	Zakazujú sa tieto postupy zaobchádzania so zvieratami:
	3.	Zakazujú sa tieto postupy zaobchádzania so zvieratami, ktoré spôsobujú bolesť alebo utrpenie:



Pozmeňujúci návrh		171

Návrh nariadenia
Článok 15 – odsek 3 – písmeno d
	

	Text predložený Komisiou
	Pozmeňujúci návrh

	d)	dlhodobé používanie náhubkov, pokiaľ to nie je potrebné zo zdravotných dôvodov alebo z dôvodov zabezpečenia dobrých životných podmienok, pričom v takom prípade sa trvanie obmedzí na nevyhnutné minimum;
	(Netýka sa slovenskej verzie.)	 



Pozmeňujúci návrh		172

Návrh nariadenia
Článok 15 – odsek 3 – písmeno e
	

	Text predložený Komisiou
	Pozmeňujúci návrh

	e)	zdvíhanie psov alebo mačiek za končatiny, hlavu, chvost a srsť.
	e)	zdvíhanie psov alebo mačiek za končatiny, hlavu, chvost, uši, kožu alebo srsť.



Pozmeňujúci návrh		173

Návrh nariadenia
Článok 15 – odsek 3 – písmeno e a (nové)
	

	Text predložený Komisiou
	Pozmeňujúci návrh

	
	ea)	používanie obojkov s hrotmi;



Pozmeňujúci návrh		174

Návrh nariadenia
Článok 15 – odsek 3 – písmeno e b (nové)
	

	Text predložený Komisiou
	Pozmeňujúci návrh

	
	eb)	používanie škrtiacich obojkov bez ochranného krytu;



Pozmeňujúci návrh		175

Návrh nariadenia
Článok 15 – odsek 3 a (nový)
	

	Text predložený Komisiou
	Pozmeňujúci návrh

	
	3a.	Členské štáty môžu udeliť výnimky z odseku 3 pre psy určené na použitie vo vojenských, policajných alebo colných službách.



Pozmeňujúci návrh		176

Návrh nariadenia
Článok 15 a (nový)
	

	Text predložený Komisiou
	Pozmeňujúci návrh

	
	Článok 15a

	
	Estetické prehliadky, výstavy a súťaže

	
	1.	Prevádzkovatelia chovných alebo predajných zariadení nesmú na estetických prehliadkach, výstavách a súťažiach psov a mačiek používať psy alebo mačky s nadmernými konformnými znakmi alebo psy alebo mačky, ktoré boli zmrzačené takým spôsobom, že došlo k zmene fyzických vlastností.

	
	2.	Organizátori estetických prehliadok, výstav a súťaží psov a mačiek vylúčia z takýchto prehliadok, výstav a súťaží psy a mačky, ktoré majú nadmerné konformné znaky, alebo psy alebo mačky, ktoré boli zmrzačené takým spôsobom, že došlo k zmene fyzických vlastností.



Pozmeňujúci návrh		177

Návrh nariadenia
Článok 17 – odsek 1
	

	Text predložený Komisiou
	Pozmeňujúci návrh

	1.	Od [tri roky odo dňa nadobudnutia účinnosti] sa všetky psy a mačky držané v zariadeniach na dodávanie v Únii vrátane dospelých psov a mačiek držaných v chovných zariadeniach, psov a mačiek držaných v útulkoch a psov a mačiek dodávaných fyzickými osobami označia na účely identifikácie pomocou subkutánneho transpondéra obsahujúceho mikročip v súlade s prílohou II. Prevádzkovatelia zariadení zabezpečia, aby psy a mačky narodené v ich zariadeniach boli označené na účely identifikácie do dňa ich dodania v Únii alebo najneskôr do troch mesiacov po narodení zvieraťa. Implantáciu transpondéra vykonáva veterinárny lekár alebo za ňu zodpovedá.
	1.	Všetky psy a mačky držané v zariadeniach a všetky psy a mačky umiestnené na trh sa individuálne identifikujú pomocou subkutánneho transpondéra obsahujúceho mikročip v súlade s prílohou II. Implantáciu transpondéra vykonáva veterinárny lekár alebo za ňu zodpovedá. Ak veterinárny lekár usúdi, že implantácia mikročipu by mohla významne ohroziť zdravie psa alebo mačky, môže implantáciu mikročipu dočasne odložiť, kým sa zdravotné problémy zvieraťa vhodne nevyriešia. V prípade, že sa u psa alebo mačky po implantácii mikročipu vyskytnú závažné nežiaduce reakcie, veterinárny lekár prijme všetky potrebné opatrenia na zabezpečenie zdravia psa alebo mačky vrátane odstránenia mikročipu.



Pozmeňujúci návrh		178

Návrh nariadenia
Článok 17 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Prevádzkovatelia zariadení zabezpečia, aby boli psy a mačky narodené v ich zariadeniach individuálne identifikované do troch mesiacov po ich narodení a v každom prípade pred dátumom ich umiestnenia na trh.



[bookmark: _Hlk201067621]Pozmeňujúci návrh		179

Návrh nariadenia
Článok 17 – odsek 1 b (nový)
	

	Text predložený Komisiou
	Pozmeňujúci návrh

	
	1b.	Prevádzkovatelia predajných zariadení, útulkov a osoby zodpovedné za nechcené, opustené, túlavé, stratené alebo skonfiškované psy a mačky, ktoré sa dostanú do ich zariadení alebo za ktoré nesú zodpovednosť, zabezpečia, aby boli psy a mačky individuálne identifikované do 30 dní od ich príchodu do zariadenia a v každom prípade pred dátumom ich umiestnenia na trh.



Pozmeňujúci návrh		180

Návrh nariadenia
Článok 17 – odsek 1 c (nový)
	

	Text predložený Komisiou
	Pozmeňujúci návrh

	
	1c.	Fyzické alebo právnické osoby iné ako prevádzkovatelia, ktoré uvádzajú psy alebo mačky na trh, zabezpečia, aby boli individuálne označené pred dátumom ich umiestnenia na trh.



Pozmeňujúci návrh		181

Návrh nariadenia
Článok 17 – odsek 1 d (nový)
	

	Text predložený Komisiou
	Pozmeňujúci návrh

	
	1d.	Psy a mačky, ktoré boli individuálne identifikované pomocou injekčného transpondéra obsahujúceho mikročip v súlade s právom Únie alebo vnútroštátnym právom pred [dátum začatia uplatňovania tohto nariadenia], sa považujú za psy a mačky spĺňajúce požiadavky uvedené v tomto odseku za predpokladu, že mikročip je čitateľný.



Pozmeňujúci návrh		313

<DocAmend>Návrh nariadenia</DocAmend>
<Article>Článok 17 – odsek 1 e (nový)</Article>
	

	Text predložený Komisiou
	Pozmeňujúci návrh

	
	1e.	Od ... [päť rokov odo dňa nadobudnutia účinnosti tohto nariadenia] sa všetky držané psy individuálne identifikujú v súlade s odsekom 1.

	
	Od ... [10 rokov odo dňa nadobudnutia účinnosti tohto nariadenia] sa všetky držané mačky individuálne identifikujú v súlade s odsekom 1.



Pozmeňujúci návrh		182

Návrh nariadenia
Článok 17 – odsek 2
	

	Text predložený Komisiou
	Pozmeňujúci návrh

	2.	Od [tri roky odo dňa nadobudnutia účinnosti] psy a mačky identifikované v súlade s odsekom 1 zaregistruje veterinárny lekár alebo asistent na zodpovednosť veterinárneho lekára do vnútroštátnej databázy uvedenej v článku 19. V prípade psov a mačiek držaných v chovných zariadeniach sa registrácia vykonáva na meno vlastníka chovného zariadenia zodpovedného za psa alebo mačku. V prípade psov a mačiek držaných v útulkoch sa registrácia vykonáva na meno zodpovednej osoby útulku. V prípade fyzických osôb, ktoré majú v úmysle dodať psa alebo mačku v Únii, sa registrácia vykoná na meno danej osoby. Každý ďalší vlastník psa alebo mačky alebo každá ďalšia osoba zodpovedná za psa alebo mačku zabezpečí, aby sa zmena vlastníctva alebo zodpovednosti zaznamenala v databáze uvedenej v článku 19.
	2.	Do dvoch pracovných dní po ich identifikácii v súlade s odsekom 1 zaregistruje veterinárny lekár psy a mačky do vnútroštátnej databázy uvedenej v článku 19. Členské štáty môžu povoliť registráciu iným osobám ako veterinárnym lekárom za predpokladu, že majú zavedené opatrenia na zabezpečenie presnosti informácií vložených do databázy. V prípade psov a mačiek držaných v zariadeniach sa registrácia vykonáva na meno prevádzkovateľa zariadenia zodpovedného za psa alebo mačku. V prípade fyzických osôb, ktoré umiestňujú psa alebo mačku na trh, sa registrácia vykoná na meno danej osoby. V prípade prevodu vlastníctva alebo zodpovednosti fyzická alebo právnická osoba, ktorá umiestňuje psa alebo mačku na trh zabezpečí, aby sa každá zmena vlastníctva alebo zodpovednosti zaznamenala v databáze uvedenej v článku 19 do dvoch týždňov odo dňa zmeny vlastníctva alebo zodpovednosti v súlade s podmienkami stanovenými príslušným členským štátom.



Pozmeňujúci návrh		183

Návrh nariadenia
Článok 17 – odsek 2 a (nový)
	

	Text predložený Komisiou
	Pozmeňujúci návrh

	
	2a.	V prípade úhynu psa alebo mačky chovaných v zariadení prevádzkovateľ zabezpečí, aby bol úhyn zaznamenaný v databáze uvedenej v článku 19 v súlade s podmienkami stanovenými členským štátom zodpovedným za túto databázu.



Pozmeňujúci návrh		184

Návrh nariadenia
Článok 17 – odsek 2 b (nový)
	

	Text predložený Komisiou
	Pozmeňujúci návrh

	
	2b.	Členské štáty môžu udeliť výnimky z odsekov 2 a 2a pre psy používané vo vojenských, policajných a colných službách, ktoré sú držané v zariadeniach.



Pozmeňujúci návrh		185

Návrh nariadenia
Článok 17 – odsek 3 – pododsek 1 – úvodná časť
	

	Text predložený Komisiou
	Pozmeňujúci návrh

	Od [tri roky odo dňa nadobudnutia účinnosti] poskytne dodávateľ pred dodaním psa alebo mačky v Únii nadobúdateľovi zvieraťa:
	Prevádzkovatelia alebo fyzická alebo právnická osoba, ktorá umiestňuje psa alebo mačku na trh, poskytne pred umiestnením psa alebo mačky na trh nadobúdateľovi zvieraťa:



Pozmeňujúci návrh		186

Návrh nariadenia
Článok 17 – odsek 3 – pododsek 1 – písmeno a
	

	Text predložený Komisiou
	Pozmeňujúci návrh

	a)	dôkaz o identifikácii a registrácii zvieraťa v súlade s odsekmi 1 a 2;
	a)	dôkaz o identifikácii a registrácii psa alebo mačky v súlade s odsekmi 1 a 2, a odkaz na systém uvedený v odseku 6;



Pozmeňujúci návrh		187

Návrh nariadenia
Článok 17 – odsek 3 – pododsek 2
	

	Text predložený Komisiou
	Pozmeňujúci návrh

	Nadobúdatelia musia byť schopní overiť pravosť identifikácie a registrácie zvierat dodaných prostredníctvom systému uvedeného v odseku 7.
	Nadobúdatelia musia mať možnosť overiť pravosť identifikácie a registrácie psov a mačiek umiestnených na trh prostredníctvom systému uvedeného v odseku 7.



Pozmeňujúci návrh		188

Návrh nariadenia
Článok 17 – odsek 4 – pododsek 1
	

	Text predložený Komisiou
	Pozmeňujúci návrh

	Od [päť rokov odo dňa nadobudnutia účinnosti] poskytovatelia online platforiem zabezpečia, aby ich online rozhranie bolo navrhnuté a usporiadané tak, aby dodávateľom psov a mačiek umožnilo splniť si povinnosti podľa odseku 3 v súlade s článkom 31 nariadenia (EÚ) 2022/2065 a viditeľným spôsobom informujú nadobúdateľov o možnosti overiť identifikáciu a registráciu zvieraťa prostredníctvom webového odkazu na systém uvedený v odseku 6.
	Poskytovatelia online platforiem zabezpečia, aby ich online rozhranie bolo navrhnuté a usporiadané tak, aby prevádzkovateľom alebo iným fyzickým alebo právnickým osobám, ktoré umiestňujú psy alebo mačky na trh, uľahčilo splniť si povinnosti podľa odseku 3 a článku 8 ods. 2 v súlade s článkom 31 nariadenia (EÚ) 2022/2065, a viditeľným spôsobom informujú nadobúdateľov o možnosti overiť identifikáciu a registráciu psa alebo mačky prostredníctvom webového odkazu na systém uvedený v odseku 6.



Pozmeňujúci návrh		189

Návrh nariadenia
Článok 17 – odsek 4 – pododsek 2
	

	Text predložený Komisiou
	Pozmeňujúci návrh

	Dodávateľ psov a mačiek nesie výhradnú zodpovednosť za presnosť informácií poskytovaných prostredníctvom rozhrania online platformy. Nič v tomto odseku nemožno vykladať tak, že sa poskytovateľovi online platformy ukladá všeobecná monitorovacia povinnosť v zmysle článku 8 nariadenia (EÚ) 2022/2065.
	Fyzická alebo právnická osoba umiestňujúca psy alebo mačky na trh nesie výhradnú zodpovednosť za presnosť informácií poskytovaných prostredníctvom rozhrania online platformy. Nič v tomto odseku nemožno vykladať tak, že sa poskytovateľovi online platformy ukladá všeobecná monitorovacia povinnosť v zmysle článku 8 nariadenia (EÚ) 2022/2065.



Pozmeňujúci návrh		190

Návrh nariadenia
Článok 17 – odsek 5
	

	Text predložený Komisiou
	Pozmeňujúci návrh

	5.	Komisia prijme vykonávacie akty, v ktorých sa spresnia informácie, ktoré majú dodávatelia poskytnúť ako dôkaz o identifikácii a registrácii zvieraťa v súlade s odsekom 3 písm. a), a to v prípadoch, keď sa psy a mačky ponúkajú prostredníctvom online platforiem, ako aj inými prostriedkami. Uvedené vykonávacie akty sa prijmú v súlade s postupom preskúmania uvedeným v článku 24.
	vypúšťa sa



Pozmeňujúci návrh		191

Návrh nariadenia
Článok 17 – odsek 6 – úvodná časť
	

	Text predložený Komisiou
	Pozmeňujúci návrh

	6.	Od [tri roky odo dňa nadobudnutia účinnosti] Komisia zabezpečí, aby bol systém vykonávajúci automatizované kontroly pravosti identifikácie a registrácie dodávaných psov alebo mačiek prostredníctvom databázy uvedenej v článku 19 verejný a bezplatne dostupný. Komisia môže poveriť vývojom, údržbou a prevádzkou tohto systému nezávislý subjekt. Systém musí spĺňať tieto kritériá:
	6.	Komisia zabezpečí, aby bol online systém vykonávajúci automatizované kontroly pravosti identifikácie a registrácie psov alebo mačiek umiestnených na trh prostredníctvom databázy uvedenej v článku 19 verejný a bezplatne dostupný. Komisia môže po verejnom výberovom konaní podľa príslušných ustanovení hlavy VII nariadenia (EÚ, Euratom) 2018/1046 poveriť vývojom, údržbou a prevádzkou tohto systému nezávislý subjekt. Systém musí spĺňať tieto kritériá:



Pozmeňujúci návrh		192

Návrh nariadenia
Článok 17 – odsek 7 – pododsek 1 – úvodná časť
	

	Text predložený Komisiou
	Pozmeňujúci návrh

	Do [tri roky odo dňa nadobudnutia účinnosti] Komisia prijme vykonávacie akty, v ktorých špecifikuje tieto aspekty systému uvedeného v odseku 6:
	Komisia prijme vykonávacie akty, v ktorých stanoví:



Pozmeňujúci návrh		193

Návrh nariadenia
Článok 17 – odsek 7 – pododsek 1 – písmeno a (nové)
	

	Text predložený Komisiou
	Pozmeňujúci návrh

	
	a)	na základe obsahu databáz uvedených v článku 19 ods. 3 písm. a) presné informácie, ktoré majú poskytovať fyzické a právnické osoby umiestňujúce psy alebo mačky na trh ako dôkaz o identifikácii a registrácii psov a mačiek v súlade s odsekom 3 písm. a), a to v prípadoch, keď sa psy a mačky ponúkajú prostredníctvom online platforiem, ako aj inými spôsobmi;


Pozmeňujúci návrh		194
Návrh nariadenia
Článok 17 – odsek 1 – pododsek 1 – písmeno a – zarážka 2 a (nová)
	

	Text predložený Komisiou
	Pozmeňujúci návrh

	
	–	kategórie osobných údajov, ktoré sú sprístupnené overujúcej osobe počas overovania identifikácie a registrácie, ktoré sú obmedzené na tie, ktoré sú nevyhnutne potrebné na umožnenie takéhoto overovania.




Pozmeňujúci návrh		195

Návrh nariadenia
Článok 17 – odsek 7 – pododsek 1 – písmeno b (nové)
	

	Text predložený Komisiou
	Pozmeňujúci návrh

	
	b)	tieto aspekty systému uvedeného v odseku 6:

	
	– kľúčové funkcie systému,



Pozmeňujúci návrh		196

Návrh nariadenia
Článok 17 – odsek 7 – pododsek 1 a (nový)
	

	Text predložený Komisiou
	Pozmeňujúci návrh

	
	Vykonávacie akty uvedené v písmene a) sa prijmú do [dátum začatia uplatňovania tohto nariadenia] a vykonávací akt uvedený v písmene b) sa prijme do [3 roky odo dňa nadobudnutia účinnosti tohto nariadenia].



Pozmeňujúci návrh		197
Návrh nariadenia
Článok 18 – odsek 1 – písmeno a a (nové)
	

	Text predložený Komisiou
	Pozmeňujúci návrh

	
	aa)	zabezpečenie, aby veterinárni lekári a iní príslušní odborníci absolvovali odbornú prípravu zameranú na najlepšie postupy v oblasti dobrých životných podmienok zvierat vrátane odhaľovania a oznamovania porušení dobrých životných podmienok zvierat, ako aj bolestivých postupov, ako sa uvádza v článku 15, v súlade so zásadami prístupu „jedno zdravie“;



Pozmeňujúci návrh		198
Návrh nariadenia
Článok 18 – odsek 1 – písmeno a b (nové)
	

	Text predložený Komisiou
	Pozmeňujúci návrh

	
	ab)	zabezpečenie toho, aby prevádzkovatelia, fyzické alebo právnické osoby zodpovedné za zvieracie útulky, miesta dočasnej opatery a karanténne stanice, opatrovatelia zvierat a veterinárni lekári absolvovali primeranú a pravidelnú odbornú prípravu a získali osvedčenia o absolvovaní kurzov odbornej prípravy uvedených v písmene a);



Pozmeňujúci návrh		199
Návrh nariadenia
Článok 18 – odsek 1 – písmeno a c (nový)
	

	Text predložený Komisiou
	Pozmeňujúci návrh

	
	ac)	zabezpečiť, aby boli pre veterinárnych lekárov k dispozícii kurzy lekárskej starostlivosti o zvieratá z útulku vrátane kurzov zameraných na zdravie svorky;




Pozmeňujúci návrh		200
Návrh nariadenia
Článok 18 – odsek 1 – písmeno a d (nový)
	

	Text predložený Komisiou
	Pozmeňujúci návrh

	
	ad)	zabezpečiť, aby školitelia a osoby manipulujúce so psami určenými pre vojenské, policajné a colné služby absolvovali pravidelnú odbornú prípravu v rámci členských štátov a pokiaľ možno aj medzi nimi s cieľom zlepšiť svoje zručnosti, najmä pokiaľ ide o operantné podmieňovanie a pozitívne posilnenie, o behaviorálnu vedu a zásady dobrých životných podmienok a o zvládanie stresu pre psy aj osoby, ktoré s nimi manipulujú;



Pozmeňujúci návrh		201
Návrh nariadenia
Článok 18 – odsek 1 – písmeno b a (nové)
	

	Text predložený Komisiou
	Pozmeňujúci návrh

	
	ba)	uľahčenie spolupráce medzi príslušnými orgánmi, veterinárnymi združeniami a vzdelávacími inštitúciami s cieľom rozvíjať a podporovať špičkové, dlhodobo vedecky podložené programy odbornej prípravy pre opatrovateľov zvierat a veterinárnych odborníkov, zlepšením spolupráce medzi príslušnými agentúrami a súčinnosti informačných kampaní.



Pozmeňujúci návrh		202
Návrh nariadenia
Článok 18 a (nový)
	

	Text predložený Komisiou
	Pozmeňujúci návrh

	
	Článok 18a

	
	Vnútroštátne informačné kampane o ochrane túlavých zvierat a právnych predpisoch týkajúcich sa ochrany túlavých zvierat 

	
	1.	Členské štáty sa nabádajú, aby iniciovali a realizovali vnútroštátne informačné kampane o platných právnych predpisoch týkajúcich sa ochrany a dobrých životných podmienok psov a mačiek. Tieto kampane musia byť zamerané na majiteľov zvierat aj na širokú verejnosť, aby sa zvýšila informovanosť o právnych povinnostiach a najlepších postupoch pri starostlivosti o zvieratá.

	
	2.	Informačné kampane môžu viesť príslušné orgány v spolupráci s organizáciami na ochranu zvierat, veterinárnymi lekármi a inými príslušnými subjektmi. Poskytované informácie zahŕňajú:

	
	a)	právne povinnosti držiteľov spoločenských zvierat;

	
	b)	povinnosti a opatrenia miestnych orgánov pri riadení túlavých zvierat, ako aj opatrenia, ktoré majú prijať na predchádzanie opusteniu zvierat;

	
	c)	kroky, ktoré treba podniknúť, ak osoba nájde stratené alebo opustené zviera, vrátane kontaktovania veterinárnych služieb, zvieracích útulkov alebo miestnej polície;

	
	d)	vyhlásenie o význame zodpovednej adopcie a kastrácie a sterilizácie na zníženie populácie túlavých zvierat.

	
	3.	Členské štáty môžu na tieto kampane poskytnúť vnútroštátne alebo regionálne finančné prostriedky a podporiť účasť masmédií a vzdelávacích inštitúcií s cieľom šíriť informácie ďalej.

	
	4.	Komisia podporí výmenu najlepších postupov medzi členskými štátmi.



Pozmeňujúci návrh		203
Návrh nariadenia
Článok 18 b (nový)
	

	Text predložený Komisiou
	Pozmeňujúci návrh

	
	Článok 18b

	
	Opatrenia na predchádzanie opusteniu psov a mačiek a na podporu ich kastrácie a sterilizácie

	
	1.	Členské štáty sa nabádajú, aby prijali konkrétne opatrenia na predchádzanie opusteniu psov a mačiek, a to aj prostredníctvom vzdelávania verejnosti, zvyšovania informovanosti o zodpovednom vlastníctve a účinného presadzovania platných právnych predpisov.

	
	2.	S cieľom znížiť počet túlavých zvierat sa členské štáty nabádajú, aby určili a využili vnútroštátne a súkromné zdroje financovania na:

	
	a)	bezplatné alebo dotované kampane na kastráciu a sterilizáciu túlavých psov a mačiek a spoločenských zvierat patriacich ľuďom s nízkymi príjmami alebo organizáciám na ochranu zvierat;

	
	b)	programy na registráciu a identifikáciu spoločenských zvierat, a to aj prostredníctvom označovania mikročipmi s cieľom uľahčiť adopciu a navrátenie stratených zvierat ich majiteľom a zabrániť opusteniu zvierat;

	
	c)	opatrenia na zvýšenie informovanosti a vzdelávanie obyvateľstva o zodpovednosti spojenej s držbou spoločenských zvierat a o negatívnych účinkoch opustenia zvierat na ich dobré životné podmienky a na komunity.

	
	3.	Členské štáty môžu spolupracovať s mimovládnymi organizáciami, veterinárnymi klinikami a miestnymi orgánmi pri vykonávaní opatrení uvedených v odsekoch 1 a 2 na účely uľahčovania prístupu obyvateľstva k programom kastrácie a sterilizácie a k programom identifikácie.



Pozmeňujúci návrh		204

Návrh nariadenia
Článok 19 – odsek 1
	

	Text predložený Komisiou
	Pozmeňujúci návrh

	1.	Od [tri roky odo dňa nadobudnutia účinnosti tohto nariadenia] príslušné orgány zriadia a udržiavajú databázu na registráciu psov a mačiek s mikročipom.
	1.	Príslušné orgány zriadia a udržiavajú databázy psov a mačiek registrovaných v súlade s článkom 17 a článkom 21 ods. 4.



Pozmeňujúci návrh		205

Návrh nariadenia
Článok 19 – odsek 2
	

	Text predložený Komisiou
	Pozmeňujúci návrh

	2.	Od [päť rokov odo dňa nadobudnutia účinnosti tohto nariadenia] členské štáty zabezpečia, aby ich databázy uvedené v odseku 1 boli interoperabilné s rovnakými databázami iných členských štátov, aby bolo možné overiť a vysledovať identifikáciu psa alebo mačky v celej Únii.
	2.	Členské štáty zabezpečia, aby ich databázy uvedené v odseku 1 spĺňali požiadavky stanovené vo vykonávacom akte uvedenom v odseku 3 písm. b) s cieľom zabezpečiť ich interoperabilitu, aby bolo možné overiť a vysledovať identifikáciu psa alebo mačky v celej Únii.



Pozmeňujúci návrh		206

Návrh nariadenia
Článok 19 – odsek 2 a (nový)
	

	Text predložený Komisiou
	Pozmeňujúci návrh

	
	2a.	Komisia vytvorí a vedie indexovú databázu obsahujúcu identifikačné čísla mikročipov psov a mačiek a vnútroštátne databázy, v ktorých sú uložené identifikačné údaje, bez prístupu k osobným údajom. Komisia môže poveriť vývojom, údržbou a prevádzkou tejto indexovej databázy nezávislý subjekt na základe verejného výberového konania podľa príslušných ustanovení hlavy VII nariadenia (EÚ, Euratom) 2024/2509.



Pozmeňujúci návrh		316

<DocAmend>Návrh nariadenia</DocAmend>
<Article>Článok 19 – odsek 2 b (nový)</Article>
	

	Text predložený Komisiou
	Pozmeňujúci návrh

	
	[bookmark: _GoBack]2b.	Komisia a príslušné orgány členských štátov spolupracujú na zriadení a udržiavaní verejne prístupnej databázy zariadení zvieracích útulkov v celej Únii, čím sa zabezpečí transparentnosť a zodpovednosť pri dodržiavaní právnych predpisov o dobrých životných podmienkach zvierat.



Pozmeňujúci návrh		207

Návrh nariadenia
Článok 19 – odsek 3 – pododsek 1 – písmeno b
	

	Text predložený Komisiou
	Pozmeňujúci návrh

	b)	ich interoperability medzi členskými štátmi;
	b)	interoperability medzi databázami členských štátov a indexovou databázou;  



Pozmeňujúci návrh		208

Návrh nariadenia
Článok 19 – odsek 3 – pododsek 1 – písmeno f a (nové)
	

	Text predložený Komisiou
	Pozmeňujúci návrh

	
	fa)	prepojenie medzi databázami členských štátov uvedenými v odseku 1 a akoukoľvek inou príslušnou databázou vrátane systému riadenia informácií pre úradné kontroly (IMSOC).



Pozmeňujúci návrh		209
Návrh nariadenia
Článok 20 a (nový)
	

	Text predložený Komisiou
	Pozmeňujúci návrh

	
	Článok 20a

	
	Vnútroštátne informačné kampane týkajúce sa právnych predpisov a ochrany túlavých zvierat

	
	1.	Členské štáty sa vyzývajú, aby v spolupráci s príslušnými orgánmi iniciovali a realizovali vnútroštátne informačné kampane týkajúce sa existujúcich právnych predpisov o ochrane a dobrých životných podmienkach psov a mačiek. Tieto kampane by mali byť zamerané na majiteľov zvierat aj na širokú verejnosť s cieľom zvýšiť povedomie o právnych povinnostiach a osvedčených postupoch v súvislosti so starostlivosťou o zvieratá.

	
	2.	Informačné kampane môžu viesť príslušné orgány v spolupráci s organizáciami na ochranu zvierat, veterinárnymi lekármi a inými relevantnými subjektmi. Poskytnuté informácie musia obsahovať:

	
	a)	právne povinnosti majiteľov spoločenských zvierat;

	
	b)	povinnosti a opatrenia miestnych orgánov pri zaobchádzaní s túlavými zvieratami a opatrenia na predchádzanie opusteniu zvierat;

	
	c)	odporúčané kroky, ak osoba nájde stratené alebo opustené zviera, vrátane kontaktovania veterinárnych služieb, útulkov pre zvieratá alebo miestnej polície;

	
	d) význam zodpovednej adopcie a kastrácie na zníženie populácie túlavých zvierat.

	
	3.	Členské štáty môžu na tieto kampane poskytnúť národné alebo regionálne finančné prostriedky a môžu povzbudiť masmédiá a vzdelávacie inštitúcie, aby sa na nich podieľali s cieľom lepšie šíriť informácie.

	
	4.	Komisia podporuje výmenu osvedčených postupov medzi členskými štátmi.



Pozmeňujúci návrh		210
Návrh nariadenia
Článok 20 b (nový)
	

	Text predložený Komisiou
	Pozmeňujúci návrh

	
	Článok 20b

	
	Opatrenia na predchádzanie opusteniu psov a mačiek a na podporu ich kastrácie a sterilizácie

	
	1.	Členské štáty sa vyzývajú, aby v spolupráci s príslušnými orgánmi prijali konkrétne opatrenia na prevenciu opustenia psov a mačiek, a to aj prostredníctvom vzdelávania verejnosti, zavádzania zodpovednosti majiteľov a účinného presadzovania existujúcich právnych predpisov.

	
	2.	S cieľom znížiť počet túlavých zvierat sa členské štáty vyzývajú, aby určili a využili vnútroštátne a súkromné zdroje financovania na:

	
	a)	bezplatné alebo dotované kastračné kampane pre túlavé psy a mačky a spoločenské zvieratá osôb s nízkymi príjmami alebo organizácií na ochranu zvierat;

	
	b)	programy na registráciu a identifikáciu spoločenských zvierat vrátane označovania mikročipmi, s cieľom uľahčiť adopciu a návrat stratených zvierat majiteľom a predchádzať opusteniu zvierat;

	
	c)	opatrenia na zvýšenie informovanosti a vzdelávanie verejnosti v súvislosti so zodpovednosťou za vlastníctvo spoločenského zvieraťa a nepriaznivými účinkami opustenia zvierat na dobré životné podmienky zvierat a komunitu.

	
	3.	Členské štáty môžu spolupracovať s mimovládnymi organizáciami, veterinárnymi klinikami a miestnymi orgánmi pri vykonávaní týchto opatrení a uľahčovaní prístupu verejnosti ku kastračným a identifikačným programom.


Pozmeňujúci návrh		211
Návrh nariadenia
Článok 20 c (nový)
	

	Text predložený Komisiou
	Pozmeňujúci návrh

	
	Článok 20c

	
	Ochrana údajov

	
	1. 	Príslušné orgány členských štátov sú prevádzkovateľmi v zmysle nariadenia (EÚ) 2016/679 v súvislosti so spracúvaním osobných údajov zhromaždených podľa článku 7, článku 7a a článku 19 ods. 1 tohto nariadenia. 

	
	Komisia je prevádzkovateľom v zmysle nariadenia (EÚ) 2018/1725 v súvislosti so spracúvaním osobných údajov zhromaždených podľa článku 17 ods. 6 a článku 21 ods. 4 druhého pododseku tohto nariadenia.

	
	Osobám, ktoré majú prístup k osobným údajom uvedeným v prvom a druhom pododseku, sa zakazuje prezradiť akékoľvek osobné údaje, o ktorých sa dozvedeli pri výkone svojich povinností alebo inak náhodne pri takomto výkone. Členské štáty a Komisia prijmú všetky vhodné opatrenia na riešenie porušení tohto zákazu.

	
	Osobné údaje zhromaždené podľa prvého a druhého pododseku sa nesmú použiť na iné účely ako na úradnú kontrolu dodržiavania požiadaviek na dobré životné podmienky a vysledovateľnosť podľa tohto nariadenia a na odhaľovanie podvodných praktík s cieľom prijať kontrolné opatrenia.

	
	2. 	Osobné údaje uvedené v odseku 1 tohto článku sa uchovávajú počas nasledujúcich období:

	
	a) 	v prípade článkov 7 a 7a 10 rokov odo dňa ukončenia činnosti zariadenia;

	
	b) 	v prípade článku 19 ods. 1 20 rokov po prvej registrácii psa alebo mačky v databáze uvedenej v tomto článku alebo päť rokov po zaznamenaní úhynu psa alebo mačky v tejto databáze;

	
	c) 	v prípade článku 21 ods. 4a druhého pododseku päť rokov od dátumu predbežného oznámenia.


Pozmeňujúci návrh		212

Návrh nariadenia
Článok 21 – odsek 1 – úvodná časť
	

	Text predložený Komisiou
	Pozmeňujúci návrh

	1.	Od [päť rokov odo dňa nadobudnutia účinnosti tohto nariadenia] môžu byť psy a mačky dovezené do Únie na účely umiestnenia na trh Únie len v prípade, ak boli držané v súlade s:
	1.	Psy a mačky môžu byť dovezené do Únie na účely umiestnenia na trh len za predpokladu, že sú splnené tieto podmienky:



Pozmeňujúci návrh		213

Návrh nariadenia
Článok 21 – odsek 1 – písmeno a
	

	Text predložený Komisiou
	Pozmeňujúci návrh

	a)	kapitolou II tohto nariadenia;
	a)	boli chované a držané v súlade s:



Pozmeňujúci návrh		214

Návrh nariadenia
Článok 21 – odsek 1 – písmeno a – bod i (nový)
	

	Text predložený Komisiou
	Pozmeňujúci návrh

	
	i)	kapitolou II tohto nariadenia;



Pozmeňujúci návrh		215

Návrh nariadenia
Článok 21 – odsek 1 – písmeno b
	

	Text predložený Komisiou
	Pozmeňujúci návrh

	b) 	podmienkami uznanými Úniou za rovnocenné s podmienkami stanovenými v tomto nariadení; or
	ii)	podmienkami uznanými Úniou v súlade s článkom 129 nariadenia (EÚ) 2017/625 za rovnocenné s podmienkami stanovenými v kapitole II tohto nariadenia; alebo



Pozmeňujúci návrh		216

Návrh nariadenia
Článok 2 – odsek 1 – písmeno c 
	

	Text predložený Komisiou
	Pozmeňujúci návrh

	c) 	prípadne s požiadavkami uvedenými v osobitnej dohode medzi Úniou a vyvážajúcou krajinou.
	iii)	prípadne s požiadavkami uvedenými v osobitnej dohode medzi Úniou a vyvážajúcou krajinou.



Pozmeňujúci návrh		217

Návrh nariadenia
Článok 21 – odsek 2
	

	Text predložený Komisiou
	Pozmeňujúci návrh

	2.	Od [päť rokov odo dňa nadobudnutia účinnosti tohto nariadenia] môžu byť psy a mačky dovezené do Únie na účely umiestnenia na trh alebo dodania len za predpokladu, že pochádzajú z tretej krajiny alebo územia a zo zariadenia uvedeného v zozname v súlade s článkami 126 a 127 nariadenia (EÚ) 2017/625.
	b)	pochádzajú z tretej krajiny alebo územia a zo zariadenia uvedeného v zozname v súlade s článkami 126 a 127 nariadenia (EÚ) 2017/625.



Pozmeňujúci návrh		218

Návrh nariadenia
Článok 21 – odsek 3
	

	Text predložený Komisiou
	Pozmeňujúci návrh

	3.	Od [dátum nadobudnutia účinnosti tohto nariadenia + päť rokov] úradné osvedčenie sprevádzajúce psov a mačky vstupujúce do Únie z tretích krajín a území obsahuje osvedčenie potvrdzujúce súlad s odsekom 1 a to, že psy a mačky pochádzajú zo zariadenia uvedeného v zozname v súlade s odsekom 2.
	2.	Úradné osvedčenie uvedené v článku 126 ods. 2 písm. c) nariadenia (EÚ) 2017/625 sprevádzajúce psov a mačky vstupujúce do Únie z tretích krajín a území, ktoré sa majú uviesť na trh Únie, obsahuje osvedčenie potvrdzujúce súlad s odsekom 1 tohto článku.


Pozmeňujúci návrh		219

Návrh nariadenia
Článok 21 – odsek 4 – pododsek 1
	

	Text predložený Komisiou
	Pozmeňujúci návrh

	4. 	Bez toho, aby bol dotknutý článok 10 ods. 1 písm. a) nariadenia (EÚ) č. 576/2013 a článok 74 ods. 1 nariadenia (EÚ) 2020/69211, psy a mačky vstupujúce do Únie musia byť identifikované mikročipom podľa článku 17 ods. 1 umožňujúcim vysledovateľnosť.
	3.  Bez toho, aby bol dotknutý článok 10 ods. 1 písm. a) nariadenia (EÚ) č. 576/2013 a článok 74 ods. 1 nariadenia (EÚ) 2020/69211, psy a mačky vstupujúce do Únie, ktoré sa majú umiestniť na trh Únie, musia byť identifikované mikročipom pred ich vstupom veterinárnym lekárom v súlade s prílohou II. Dovozca zabezpečí registráciu psov a mačiek veterinárnym lekárom do národnej databázy podľa článku 19 do dvoch pracovných dní po ich vstupe do Únie. Členské štáty môžu povoliť registráciu iným osobám ako veterinárnym lekárom za predpokladu, že majú zavedené opatrenia na zabezpečenie presnosti informácií vložených do databázy.

	__________________
	__________________

	11 Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
	11 Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).



Pozmeňujúci návrh		306

<DocAmend>Návrh nariadenia</DocAmend>
<Article>Článok 21 – odsek 4 – pododsek 2</Article>
	

	Text predložený Komisiou
	Pozmeňujúci návrh

	V prípade, že psy alebo mačky vstupujúce do Únie ešte nie sú registrované v databáze členského štátu podľa článku 19 ods. 1, po príchode na miesto určenia vlastník alebo osoba zodpovedná za zviera zabezpečí ich registráciu v jednej z databáz členských štátov do 48 hodín od príchodu.
	V prípade, že psy alebo mačky vstupujúce do Únie ešte nie sú registrované v databáze členského štátu podľa článku 19 ods. 1, veterinárny lekár ich na hranici Únie zaregistruje v databáze členského štátu vstupu. Registrácia sa vykoná na meno vlastníka alebo osoby zodpovednej za zviera a zaznamená sa zariadenie pôvodu uvedené v súlade s odsekom 2. Členské štáty môžu povoliť registráciu iným osobám ako veterinárnym lekárom za predpokladu, že majú zavedené opatrenia na zabezpečenie presnosti informácií uvedených v databáze.



Pozmeňujúci návrh		221

Návrh nariadenia
Článok 21 – odsek 4 a (nový)
	

	Text predložený Komisiou
	Pozmeňujúci návrh

	
	4a.	Vstup psov a mačiek do Únie v rámci nekomerčného premiestňovania, ako je vymedzený v článku 4 bode 14 nariadenia (EÚ) 2016/429, musia ich majitelia vopred nahlásiť do online databázy Únie cestujúcich spoločenských zvierat najmenej päť pracovných dní pred prekročením hranice Únie, s výnimkou týchto prípadov:

	
	a) psov alebo mačiek vstupujúcich do Únie priamo z tretích krajín uvedených v zozname v súlade s článkom 13 ods. 1 nariadenia (EÚ) č. 576/2013;

	
	b) psov alebo mačiek registrovaných v databáze členského štátu uvedenej v článku 19 ods. 1. Majiteľ vopred oznámi totožnosť psa alebo mačky a prípadne totožnosť oprávnenej osoby, ktorá s týmto psom alebo mačkou cestuje, identifikačné číslo mikročipu psa alebo mačky, ich hlavné miesto určenia v Únii a prípadne plánovaný dátum a miesto výstupu z Únie. Ak sa pes alebo mačka zdržiava v Únii dlhšie ako štyri mesiace, majiteľ zabezpečí ich registráciu v databáze členského štátu pobytu do piatich pracovných dní po uplynutí tohto štvrtého mesiaca.

	
	Komisia vytvorí a vedie databázu Únie cestujúcich spoločenských zvierat uvedenú v druhom pododseku a môže poveriť vývojom, údržbou a prevádzkou tejto databázy nezávislý subjekt na základe verejného výberového konania podľa príslušných ustanovení hlavy VII nariadenia (EÚ, Euratom) 2018/1046. Prístup do tejto databázy majú len príslušné orgány členských štátov.


Pozmeňujúci návrh		222

Návrh nariadenia
Článok 21 – odsek 5
	

	Text predložený Komisiou
	Pozmeňujúci návrh

	5. 	Komisia je splnomocnená prostredníctvom vykonávacích aktov stanoviť postup na uznávanie rovnocenných podmienok Úniou podľa odseku 1 písm. b). Uvedené vykonávacie akty sa prijmú v súlade s postupom preskúmania uvedeným v článku 24.
	vypúšťa sa




Pozmeňujúci návrh		223

Návrh nariadenia
Článok 22 – odsek 1 – úvodná časť
	

	Text predložený Komisiou
	Pozmeňujúci návrh

	Komisia je splnomocnená prijímať delegované akty v súlade s článkom 23, ktorými sa menia prílohy k tomuto nariadeniu s cieľom zohľadniť vedecký a technický pokrok prípadne vrátane vedeckých stanovísk úradu EFSA, ako aj sociálne, hospodárske a environmentálne vplyvy, pokiaľ ide o:
	Komisia je splnomocnená prijímať delegované akty v súlade s článkom 23, ktorými sa menia prílohy k tomuto nariadeniu s cieľom zohľadniť vedecký a technický pokrok prípadne vrátane vedeckých stanovísk úradu Európskeho úradu pre bezpečnosť potravín, ako aj sociálne, hospodárske a environmentálne vplyvy, pokiaľ ide o:



Pozmeňujúci návrh		224

Návrh nariadenia
Článok 22 – odsek 1 – písmeno a
	

	Text predložený Komisiou
	Pozmeňujúci návrh

	a)	frekvencie kŕmenia a proces odstavenia;
	a)	 požiadavky na napájanie a kŕmenie a proces odstavenia;



Pozmeňujúci návrh		225

Návrh nariadenia
Článok 22 – odsek 1 – písmeno c
	

	Text predložený Komisiou
	Pozmeňujúci návrh

	c)	parametre osvetlenia;
	c)	požiadavky na osvetlenie;



Pozmeňujúci návrh		226

Návrh nariadenia
Článok 22 – odsek 1 – písmeno h
	

	Text predložený Komisiou
	Pozmeňujúci návrh

	h)	minimálny vek chovných súk a chovných mačiek na uvedenie do chovu;
	h)	minimálny a maximálny vek chovných súk a chovných mačiek do chovu;



Pozmeňujúci návrh		227

Návrh nariadenia
Článok 22 – odsek 1 – písmeno j
	

	Text predložený Komisiou
	Pozmeňujúci návrh

	j)	požiadavky na transpondéry používané na označovanie psov a mačiek;
	j)	požiadavky na transpondéry používané na individuálnu identifikáciu psov a mačiek;



Pozmeňujúci návrh		228
Návrh nariadenia
Článok 23 – odsek 2
	

	Text predložený Komisiou
	Pozmeňujúci návrh

	2.	Právomoc prijímať delegované akty uvedená v článku 6 ods. 4, článku 10 ods. 2 a článku 22 sa Komisii udeľuje na dobu neurčitú od [dátum nadobudnutia účinnosti tohto nariadenia].
	2.	Právomoc prijímať delegované akty uvedená v článku 6 ods. 2b, článku 6a ods. 3 a článku 22 sa Komisii udeľuje na dobu neurčitú od [dátum nadobudnutia účinnosti tohto nariadenia].



Pozmeňujúci návrh		229
Návrh nariadenia
Článok 23 – odsek 3
	

	Text predložený Komisiou
	Pozmeňujúci návrh

	3.	Delegovanie právomoci uvedené v článku 6 ods. 4, článku 10 ods. 2 a článku 22 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
	3.	Delegovanie právomoci uvedené v článku 6 ods. 2b, článku 6a ods. 3 a článku 22 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.


Pozmeňujúci návrh		230
Návrh nariadenia
Článok 23 – odsek 6
	

	Text predložený Komisiou
	Pozmeňujúci návrh

	6.	Delegovaný akt prijatý podľa článku 6 ods. 4, článku 10 ods. 2 a článku 22 nadobudne účinnosť len v prípade, ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.
	6.	Delegovaný akt prijatý podľa článku 6 ods. 2b, článku 6a ods. 3 a článku 22 nadobudne účinnosť len v prípade, ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.



Pozmeňujúci návrh		231

Návrh nariadenia
Článok 25 – odsek 1
	

	Text predložený Komisiou
	Pozmeňujúci návrh

	1.	Toto nariadenie nebráni členským štátom v zachovávaní akýchkoľvek prísnejších vnútroštátnych pravidiel zameraných na rozsiahlejšiu ochranu dobrých životných podmienok psov a mačiek a platných v čase nadobudnutia účinnosti tohto nariadenia za predpokladu, že tieto pravidlá nie sú v rozpore s týmto nariadením a nenarúšajú riadne fungovanie vnútorného trhu. Členské štáty informujú Komisiu o takýchto vnútroštátnych pravidlách do [dátum uplatňovania tohto nariadenia]. Komisia na ne upozorní ostatné členské štáty.
	1.	Toto nariadenie nebráni členským štátom v zachovávaní alebo prijatí akýchkoľvek prísnejších vnútroštátnych pravidiel zameraných na rozsiahlejšiu ochranu dobrých životných podmienok psov a mačiek a ich vysledovateľnosti za predpokladu, že tieto pravidlá nie sú v rozpore s týmto nariadením a nenarúšajú riadne fungovanie vnútorného trhu. Členské štáty informujú Komisiu o takýchto vnútroštátnych pravidlách. Komisia na ne upozorní ostatné členské štáty.



Pozmeňujúci návrh		232

Návrh nariadenia
Článok 25 – odsek 2
	

	Text predložený Komisiou
	Pozmeňujúci návrh

	2.	Toto nariadenie nebráni členským štátom, aby prijali prísnejšie vnútroštátne opatrenia zamerané na zabezpečenie rozsiahlejšej ochrany dobrých životných podmienok psov a mačiek držaných v zariadeniach na území členského štátu v týchto otázkach týkajúcich sa dobrých životných podmienok zvierat:
	vypúšťa sa

	a)	podmienky umiestnenia;
	

	b)	mrzačenie;
	

	c)	obohatenie prostredia;
	

	d)	selekčné a chovateľské programy vrátane minimálneho a maximálneho veku na uvedenie do chovu.
	

	Členské štáty informujú Komisiu o takýchto vnútroštátnych ustanoveniach pred ich prijatím. Komisia na ne upozorní ostatné členské štáty.
	



Pozmeňujúci návrh		233

Návrh nariadenia
Článok 25 – odsek 3
	

	Text predložený Komisiou
	Pozmeňujúci návrh

	3.	Opatrenia uvedené v odseku 2 sú povolené len za predpokladu, že nie sú v rozpore s týmto nariadením a nenarúšajú riadne fungovanie vnútorného trhu.
	vypúšťa sa



Pozmeňujúci návrh		234

Návrh nariadenia
Článok 25 – odsek 4
	

	Text predložený Komisiou
	Pozmeňujúci návrh

	4.	Členské štáty nezakazujú umiestňovanie psov a mačiek držaných v inom členskom štáte na trh na svojom území ani mu nebránia na základe toho, že príslušné psy a mačky neboli držané v súlade s prísnejšími vnútroštátnymi pravidlami v oblasti dobrých životných podmienok zvierat.
	4.	Členské štáty, ktoré majú prísnejšie vnútroštátne pravidlá uvedené v odseku 1, nesmú zakázaťumiestňovanie psov a mačiek držaných v inom členskom štáte na trh na svojom území ani mu brániť na základe toho, že príslušné psy a mačky neboli držané v súlade s prísnejšími vnútroštátnymi pravidlami v oblasti dobrých životných podmienok zvierat.



Pozmeňujúci návrh		235

Návrh nariadenia
Článok 26 – odsek 1
	

	Text predložený Komisiou
	Pozmeňujúci návrh

	1.	Na základe správ prijatých v súlade s článkom 20 a dodatočných relevantných informácií Komisia do [sedem rokov odo dňa nadobudnutia účinnosti tohto nariadenia] a potom každých päť rokov zverejní monitorovaciu správu o dobrých životných podmienkach psov a mačiek umiestňovaných na trh v Únii.
	1.	Na základe správ prijatých v súlade s článkom 20 a dodatočných relevantných informácií Komisia do [sedem rokov odo dňa nadobudnutia účinnosti tohto nariadenia] a potom každých päť rokov zverejní monitorovaciu správu o dobrých životných podmienkach psov a mačiek umiestňovaných na trh v Únii. V monitorovacej správe sa posúdi účinnosť, efektívnosť, relevantnosť, súdržnosť, sociálno-ekonomický vplyv a pridaná hodnota EÚ tohto nariadenia pri dosahovaní jeho cieľov. Komisia posúdi najmä:



Pozmeňujúci návrh		236

Návrh nariadenia
Článok 26 – odsek 1 – písmeno a (nové)
	

	Text predložený Komisiou
	Pozmeňujúci návrh

	
	a)	do akej miery toto nariadenie prispelo k zabezpečeniu vysokej úrovne dobrých životných podmienok psov a mačiek, zlepšeniu vysledovateľnosti, obmedzeniu nezákonného obchodu a riešeniu problémov spojených s nehumánnymi šľachtiteľskými postupmi vrátane tzv. množiarní psov a mačiek;



Pozmeňujúci návrh		237

Návrh nariadenia
Článok 26 – odsek 1 – písmeno b (nové)
	

	Text predložený Komisiou
	Pozmeňujúci návrh

	
	b)	či je rozsah pôsobnosti tohto nariadenia naďalej vhodný na daný účel, pričom sa zohľadní vývoj na trhu, vedecký a technologický pokrok a aspekty dobrých životných podmienok zvierat; a či sú súčasné výnimky vzhľadom na tento vývoj naďalej primerané a dostatočné;



Pozmeňujúci návrh		238

Návrh nariadenia
Článok 26 – odsek 1 – písmeno c (nové)
	

	Text predložený Komisiou
	Pozmeňujúci návrh

	
	c)	či sa dosiahol vedecký a technologický pokrok vrátane vývoja nových prostriedkov identifikácie, pričom sa zohľadní ich technická spoľahlivosť, nákladová efektívnosť a invazívnosť pre zviera;



Pozmeňujúci návrh		239

Návrh nariadenia
Článok 26 – odsek 1 – písmeno d (nové)
	

	Text predložený Komisiou
	Pozmeňujúci návrh

	
	d)	vplyv tohto nariadenia na chovateľov, útulky, miesta dočasnej opatery a iných prevádzkovateľov vrátane administratívnej záťaže a nákladov na dodržiavanie predpisov;



Pozmeňujúci návrh		240

Návrh nariadenia
Článok 26 – odsek 1 – písmeno e (nové)
	

	Text predložený Komisiou
	Pozmeňujúci návrh

	
	e)	úroveň presadzovania a dodržiavania predpisov, ktorú dosiahli členské štáty, a účinnosť spolupráce medzi príslušnými orgánmi vrátane mechanizmov výmeny údajov a vysledovateľnosti,



Pozmeňujúci návrh		241

Návrh nariadenia
Článok 26 – odsek 1 – písmeno f (nové)
	

	Text predložený Komisiou
	Pozmeňujúci návrh

	
	f)	uskutočniteľnosť, náklady a prínosy zavedenia digitálneho pasu pre psy a mačky, ktorý by mohol obsahovať informácie o identifikácii, stave očkovania a zdravotnej anamnéze zvieraťa.



Pozmeňujúci návrh		242

Návrh nariadenia
Článok 26 – odsek 1 – písmeno g (nové)
	

	Text predložený Komisiou
	Pozmeňujúci návrh

	
	g)	uskutočniteľnosť, vplyv a primeranosť rozšírenia povinnej identifikácie a registrácie na všetky psy a mačky vrátane psov a mačiek držaných súkromnými vlastníkmi.



Pozmeňujúci návrh		243

Návrh nariadenia
Článok 26 – odsek 1 a (nový)
	

	Text predložený Komisiou
	Pozmeňujúci návrh

	
	1a.	Komisia do [dva roky odo dňa nadobudnutia účinnosti tohto nariadenia] posúdi možnosť registrácie psov a mačiek v súlade s článkom 21 ods. 3 po ich vstupe do Únie a predloží správu o svojich hlavných zisteniach Európskemu parlamentu, Rade, Európskemu hospodárskemu a sociálnemu výboru a Výboru regiónov.



Pozmeňujúci návrh		244

Návrh nariadenia
Článok 26 – odsek 2
	

	Text predložený Komisiou
	Pozmeňujúci návrh

	2.	Komisia do [15 rokov odo dňa nadobudnutia účinnosti tohto nariadenia] vykoná hodnotenie tohto nariadenia vrátane posúdenia možného maximálneho veku na chov psov a mačiek a predloží správu o hlavných zisteniach Európskemu parlamentu, Rade, Európskemu hospodárskemu a sociálnemu výboru a Výboru regiónov.
	2.	Komisia do [12 rokov odo dňa nadobudnutia účinnosti tohto nariadenia] vykoná hodnotenie tohto nariadenia vrátane posúdenia možného maximálneho veku na chov psov a mačiek a predloží správu o hlavných zisteniach Európskemu parlamentu, Rade, Európskemu hospodárskemu a sociálnemu výboru a Výboru regiónov.



Pozmeňujúci návrh		301

<DocAmend>Návrh nariadenia</DocAmend>
<Article>Článok 26 – odsek 2 a (nový)</Article>
	

	Text predložený Komisiou
	Pozmeňujúci návrh

	
	2a.	Komisia do ... [päť rokov odo dňa nadobudnutia účinnosti tohto nariadenia]:

	
	a) vykoná hodnotenie a preskúmanie tohto nariadenia vrátane posúdenia možného maximálneho veku na chov psov a mačiek;

	
	b) vykoná posúdenie situácie túlavých zvierat;

	
	c) stanoví zoznam druhov zvierat, ktoré sa môžu držať a umiestňovať na trh, ak predchádzajúce posúdenie vplyvu preukázalo pridanú hodnotu a uskutočniteľnosť takéhoto zoznamu;

	
	d) posúdi možné rozšírenie rozsahu pôsobnosti tohto nariadenia na iné zvieratá zmenou tohto nariadenia;

	
	e) posúdi možnosť použitia alternatívnych prostriedkov identifikácie, ktoré sú menej invazívne ako implantácia transpondéra; a

	
	f) predloží správu o správu o hlavných zisteniach podľa písmen a) až e) Európskemu parlamentu, Rade, Európskemu hospodárskemu a sociálnemu výboru a Výboru regiónov.



Pozmeňujúci návrh		245
Návrh nariadenia
Článok 27 – odsek 1
	

	Text predložený Komisiou
	Pozmeňujúci návrh

	Členské štáty stanovia pravidlá, pokiaľ ide o sankcie uplatniteľné pri porušení tohto nariadenia, a prijmú všetky opatrenia potrebné na zabezpečenie ich uplatňovania. Stanovené sankcie musia byť účinné, primerané a odrádzajúce.
	Členské štáty stanovia pravidlá, pokiaľ ide o sankcie uplatniteľné pri porušení tohto nariadenia, ako aj sankcie vyplývajúce z opustenia spoločenských zvierat, a prijmú všetky opatrenia potrebné na zabezpečenie ich uplatňovania. Stanovené sankcie musia byť účinné, primerané a odrádzajúce.



Pozmeňujúci návrh		246

Návrh nariadenia
Článok 27 – odsek 1 a (nový)
	

	Text predložený Komisiou
	Pozmeňujúci návrh

	
	Členské štáty zabezpečia, aby úroveň finančných sankcií uložených za porušenia tohto nariadenia a pravidiel uvedených v článku 2 ods. 1, vrátane podvodov či klamlivých praktík, zohľadňovala v súlade s vnútroštátnym právom prinajmenšom hospodársku výhodu pre prevádzkovateľa alebo percento z prevádzkovateľovho obratu podľa toho, čo je vhodnejšie, a aby bola dostatočne vysoká na to, aby mala odrádzajúci účinok. V prípadoch, keď sú porušenia požiadaviek tohto nariadenia závažné a opakované, členské štáty zabezpečia, aby sankcie zahŕňali zákaz práce so zvieratami a ich vlastníctvo.



Pozmeňujúci návrh		279

<DocAmend>Návrh nariadenia</DocAmend>
<Article>Článok 27 – odsek 2 a (nový)</Article>
	

	Text predložený Komisiou
	Pozmeňujúci návrh

	
	Vzhľadom na administratívnu záťaž útulkov pre zvieratá a organizácií zodpovedných za riadenie populácií túlavých psov a mačiek popri jestvujúcich hospodárskych obmedzeniach, môžu členské štáty preskúmať možnosti zefektívnenia zdrojov získaných z porušení tohto nariadenia na podporu a pokrytie administratívnych a prevádzkových nákladov útulkov a organizácií, ktoré sú zodpovedné za riadenie populácií túlavých psov alebo mačiek.



Pozmeňujúci návrh		247

Návrh nariadenia
Článok 28 – odsek 2
	

	Text predložený Komisiou
	Pozmeňujúci návrh

	Uplatňuje sa od [dva roky odo dňa nadobudnutia účinnosti tohto nariadenia], pokiaľ sa v tomto nariadení neuvádza inak.
	Uplatňuje sa od [dva roky odo dňa nadobudnutia účinnosti tohto nariadenia] s výnimkou:

	
	i)	článku 13 od [päť rokov odo dňa nadobudnutia účinnosti tohto nariadenia]; 

	
	ii)	článku 9 ods. 2 a článku 19 ods. 1 od [tri roky odo dňa nadobudnutia účinnosti tohto nariadenia]; 

	
	iii)	článku 12, článku 17 ods. 4 a 6, článku 19 ods. 2 a 2a a článku 21 ods. 1 až 4a od [päť rokov odo dňa nadobudnutia účinnosti tohto nariadenia]; 

	
	iv)	článku 7a od [šesť rokov odo dňa nadobudnutia účinnosti tohto nariadenia]; a 

	
	v)	článku 17 ods. 1 až 3, v súvislosti so psami od [tri roky odo dňa nadobudnutia účinnosti tohto nariadenia] a v súvislosti s mačkami [sedem rokov odo dňa nadobudnutia účinnosti tohto nariadenia]. 



Pozmeňujúci návrh		248

Návrh nariadenia
Príloha I – bod 1 – úvodná časť
	

	Text predložený Komisiou
	Pozmeňujúci návrh

	1.	Kŕmenie
	1.	Kŕmenie a napájanie



Pozmeňujúci návrh		249

Návrh nariadenia
Príloha I – bod 1 – podbod 1.1 – úvodná časť
	

	Text predložený Komisiou
	Pozmeňujúci návrh

	1.1.	Prevádzkovateľ vykonáva kŕmenie v týchto frekvenciách:
	1.1.	Psy a mačky sa kŕmia aspoň dvakrát denne. Šteňatá a mačatá sa kŕmia častejšie.

	
	Tieto požiadavky sa neuplatňujú na chovné zariadenia, v ktorých sa chovajú pastierske psy počas období, keď sú takéto psy používané na ochranu stáda.



Pozmeňujúci návrh		250

Návrh nariadenia
Príloha I – bod 1 – podbod 1.1 – písmeno a
	

	Text predložený Komisiou
	Pozmeňujúci návrh

	a)	dospelé mačky a psy sa kŕmia dvakrát denne;
	vypúšťa sa



Pozmeňujúci návrh		252

Návrh nariadenia
Príloha I – bod 1 – podbod 1.1 – písmeno c
	

	Text predložený Komisiou
	Pozmeňujúci návrh

	c)	šteňatá mladšie ako osem týždňov sa kŕmia najmenej päťkrát denne;
	vypúšťa sa



Pozmeňujúci návrh		253

Návrh nariadenia
Príloha I – bod 1 – podbod 1.1 – písmeno d
	

	Text predložený Komisiou
	Pozmeňujúci návrh

	d)	mačatá mladšie ako 12 týždňov sa kŕmia najmenej štyrikrát denne.
	vypúšťa sa



Pozmeňujúci návrh		254

Návrh nariadenia
Príloha I – bod 1 – podbod 1.2
	

	Text predložený Komisiou
	Pozmeňujúci návrh

	1.2.	Každé novonarodené šteňa alebo mača sa počas prvých dvoch dní života musí kŕmiť mledzivom od svojej chovnej suky alebo chovnej mačky.
	1.2.	Každé šteňa alebo mača sa aspoň počas prvých dvoch dní života musí kŕmiť mledzivom a potom mliekom od matky alebo dojčiacej chovnej suky alebo chovnej mačky. Ak to nie je možné  z dôvodu choroby chovnej suky alebo mačky alebo jej neschopnosti kŕmiť svoje mláďatá alebo nedostatočného kŕmenia, šteňa alebo mača sa kŕmi náhradou mlieka určenou pre šteňatá a mačatá s takou frekvenciou kŕmenia, akú určí výrobca náhrady alebo veterinárny lekár.



Pozmeňujúci návrh		255

Návrh nariadenia
Príloha I – bod 1 – podbod 1.3
	

	Text predložený Komisiou
	Pozmeňujúci návrh

	1.3.	Ak je chovná suka alebo chovná mačka chorá alebo svoje potomstvo nemôže kŕmiť z iného dôvodu, prevádzkovateľ poskytne mlieko od iných chovných súk a chovných mačiek v tom istom chove a doplnkovú mliečnu výživu určenú pre šteňatá a mačatá s frekvenciou kŕmenia podľa pokynov výrobcu výživy alebo veterinárneho lekára, a to až do ukončenia odstavenia.
	vypúšťa sa



Pozmeňujúci návrh		256

Návrh nariadenia
Príloha I – bod 1 – podbod 1.4
	

	Text predložený Komisiou
	Pozmeňujúci návrh

	1.4.	Prevádzkovateľ zabezpečí, aby všetky neodstavené šteňatá a mačatá dostávali dostatok mlieka na stabilné zvyšovanie telesnej hmotnosti.
	1.4.	Všetky neodstavené šteňatá a mačatá sa kŕmia dostatkom mlieka, mliečnej náhrady alebo ich kombináciou na stabilné zvyšovanie telesnej hmotnosti.



Pozmeňujúci návrh		257

Návrh nariadenia
Príloha I – bod 2 – podbod 2.1 – odsek 1 – písmeno a
	

	Text predložený Komisiou
	Pozmeňujúci návrh

	a)	10 až 26 °C vo vnútorných priestoroch, v ktorých sú držané dospelé psy;
	vypúšťa sa



Pozmeňujúci návrh		258

Návrh nariadenia
Príloha I – bod 2 – podbod 2.1 – odsek 1 – písmeno b
	

	Text predložený Komisiou
	Pozmeňujúci návrh

	b)	15 až 26 °C vo vnútorných priestoroch, v ktorých sú držané dospelé mačky;
	vypúšťa sa



Pozmeňujúci návrh		259

Návrh nariadenia
Príloha I – bod 2 – podbod 2.2 – podbod 2.2.1
	

	Text predložený Komisiou
	Pozmeňujúci návrh

	2.2.1.	V prípade potreby sa zabezpečí umelé osvetlenie aspoň na čas zodpovedajúci obdobiu prirodzeného svetla bežne dostupného od 9.00 h do 17.00 h.
	2.2.1.	Psy a mačky musia byť vystavené svetlu aspoň 7 hodín denne.



Pozmeňujúci návrh		260

Návrh nariadenia
Príloha I – bod 2 – podbod 2.2 – podbod 2.2.2
	

	Text predložený Komisiou
	Pozmeňujúci návrh

	2.2.2.	Umelé svetlo musí byť širokospektrálne alebo celospektrálne.
	2.2.2.	Umelé svetlo musí byť širokospektrálne alebo celospektrálne s frekvenciou aspoň 80 Hertzov.



Pozmeňujúci návrh		261

Návrh nariadenia
Príloha I – bod 2 – podbod 2.2 – podbod 2.2.3
	

	Text predložený Komisiou
	Pozmeňujúci návrh

	2.2.3.	Osvetlenie musí byť aspoň 50 luxov vo výške hlavy zvieraťa.
	vypúšťa sa



Pozmeňujúci návrh		262

Návrh nariadenia
Príloha I – bod 2 – podbod 2.2 – podbod 2.2.4
	

	Text predložený Komisiou
	Pozmeňujúci návrh

	2.2.4.	Zvieratá musia mať možnosť zostať v tme aspoň osem hodín denne.
	2.2.4.	Psy a mačky musia mať možnosť byť bez umelého osvetlenia aspoň osem hodín denne.



Pozmeňujúci návrh		263

Návrh nariadenia
Príloha I – bod 2 – podbod 2.2 a (nový)
	

	Text predložený Komisiou
	Pozmeňujúci návrh

	
	2.2 a.	Psy musia mať prístup do vonkajšieho priestoru alebo musia byť venčení minimálne jednu hodinu denne, aby mali možnosť pohybu, skúmania okolia a socializácie.



Pozmeňujúci návrh		264

Návrh nariadenia
Príloha I – bod 2 – podbod 2.3 – podbod 2.3.3
	

	Text predložený Komisiou
	Pozmeňujúci návrh

	2.3.3.	Ak výbehy obýva viac ako jeden pes alebo jedna mačka, musia prevádzkovatelia osobitnými opatreniami (napr. oddeľovacími panelmi) zabezpečiť, aby sa tieto zvieratá navzájom neohrozovali v dôsledku agresívneho správania.
	2.3.3.	Ak výbehy obýva viac ako jeden pes alebo jedna mačka, musia prevádzkovatelia osobitnými opatreniami (napr. oddeľovacími panelmi) zabezpečiť, aby sa tieto zvieratá navzájom neohrozovali v dôsledku agresívneho správania.

	
	Členské štáty môžu udeliť výnimky z minimálnych požiadaviek na vyhradený priestor stanovených v bode 2.3.1 pre poľovnícke psy privyknuté na život vo svorke.



Pozmeňujúci návrh		265

Návrh nariadenia
Príloha I – bod 3 – podbod 3.2
	

	Text predložený Komisiou
	Pozmeňujúci návrh

	3.2.	Chovné suky sa do chovu uvádzajú len v prípade, ak majú aspoň 18 mesiacov.
	3.2.	Chovné suky sa do chovu uvádzajú len od druhej ruje.



Pozmeňujúci návrh		266

Návrh nariadenia
Príloha I – bod 3 – podbod 3.3
	

	Text predložený Komisiou
	Pozmeňujúci návrh

	3.3.	Prevádzkovatelia povolia najviac tri vrhy na jednu chovnú suku alebo chovnú mačku v priebehu dvoch rokov.
	3.3.	Chovná suka alebo chovná mačka nesmie vrhnúť viac ako tri vrhy v priebehu dvoch rokov.



Pozmeňujúci návrh		267

Návrh nariadenia
Príloha I – bod 3 – podbod 3.4
	

	Text predložený Komisiou
	Pozmeňujúci návrh

	3.4.	Po troch po sebe nasledujúcich graviditách chovnej suky alebo chovnej mačky končiacich vrhom v priebehu dvoch rokov prevádzkovatelia zabezpečia obdobie zotavenia tak, že zabránia gravidite chovnej suky alebo chovnej mačky najmenej počas jedného roka.
	3.4.	Pre chovné suky a chovné mačky, ktoré porodili tri vrhy vrátane mŕtvonarodených v priebehu dvoch rokov, musí trvať obdobie zotavenia najmenej jeden rok.



Pozmeňujúci návrh		268

Návrh nariadenia
Príloha I – bod 3 – podbod 3.4 a (nový)
	

	Text predložený Komisiou
	Pozmeňujúci návrh

	
	3.4 a.	Každá chovná suka alebo chovná mačka, ktorá podstúpila dva cisárske rezy, sa už nesmie používať na chov.



Pozmeňujúci návrh		269

Návrh nariadenia
Príloha I – bod 3 – podbod 3.4 b (nový)
	

	Text predložený Komisiou
	Pozmeňujúci návrh

	
	3.4 b.	Skôr, ako sa každá chovná suka vo veku osem rokov alebo viac a každá chovná mačka vo veku šesť rokov a viac použije na chov, musí sa podrobiť fyzickému vyšetreniu veterinárnym lekárom, ktorý písomne potvrdí, že v čase vyšetrenia nepredstavovala jej gravidita žiadne kontraindikácie. Prevádzkovateľ uchováva písomné potvrdenie najmenej počas troch rokov.



Pozmeňujúci návrh		270

Návrh nariadenia
Príloha I – bod 4 – podbod 4.1 – písmeno c
	

	Text predložený Komisiou
	Pozmeňujúci návrh

	c)	priestory, v ktorých sa držia mačky a psy, boli vybavené konštrukciami a predmetmi obohacujúcimi prostredie, ktoré sú prístupné všetkým zvieratám a ktoré poskytujú stimulujúce prostredie a znižujú frustráciu zvierat;
	c)	priestory, v ktorých sa držia mačky a psy, boli vybavené konštrukciami a predmetmi obohacujúcimi prostredie, ktoré sú prístupné všetkým zvieratám a ktoré poskytujú stimulujúce prostredie a, ak je to možné, konštrukcie na šplhanie a skrývanie, ktoré znižujú frustráciu zvierat;


Pozmeňujúci návrh		271

Návrh nariadenia
Príloha II – úvodná časť
	

	Text predložený Komisiou
	Pozmeňujúci návrh

	Transpondéry používané na označovanie mačiek a psov podľa článku 16 musia spĺňať tieto požiadavky:
	Transpondéry používané na individuálnu identifikáciu psov a mačiek podľa článku 17 a článku 21 musia spĺňať tieto požiadavky:


Pozmeňujúci návrh		272
Návrh nariadenia
Príloha III – bod 1
	

	Text predložený Komisiou
	Pozmeňujúci návrh

	1.	Počet psov a mačiek označených mikročipom za rok podľa článku 17.
	1.	Počet psov a mačiek zaregistrovaných za rok podľa článku 17 a článku 21 ods. 4.



Pozmeňujúci návrh		273
Návrh nariadenia
Príloha III – bod 1 a (nový)
	

	Text predložený Komisiou
	Pozmeňujúci návrh

	
	1a.	Počet zariadení registrovaných za rok podľa článku 7.



Pozmeňujúci návrh		274
Návrh nariadenia
Príloha III – bod 2
	

	Text predložený Komisiou
	Pozmeňujúci návrh

	2.	Počet chovných zariadení schválených za rok podľa článku 16.
	2.	Počet chovných zariadení schválených za rok podľa článku 7a.



Pozmeňujúci návrh		275

Návrh nariadenia
Príloha III – bod 2 a (nový)
	

	Text predložený Komisiou
	Pozmeňujúci návrh

	
	2a.	Počet chovných a predajných zariadení, ktorých schválenie bolo pozastavené alebo odobraté za rok.

